Mitä  ihmettä? 


PÄÄKIRJOITUS 


Älä  ryhdy  skeptikoksi! 


Olen  seuraillut  skeptikolta  arvostelevia/ 
rohkaisevia  puheenvuoroja  Skepsiksen 
Internet-sivujen  keskustelupalstalla  ja 
ajattelin  tehdä  pienoista  yhteenvetoa  skeptikoi- 
den  ajattelutavasta  ja  siitä,  miksi  skeptikoille  ei 
jokin  informaatio  kelpaa  ja  toisaalta  jotkut  tiedon 
muruset  nostamme  niin  suureen  arvoon. 

Lähdetään  ensin  siitä,  mitä  tiede  oikein  tar¬ 
koittaa.  On  ehkä  hieman  hämmentävää,  että 
mitään  yksiselitteistä  ja  kaikkien  hyväksymää 
määritelmää  tieteelle  ei  ole  olemassa.  Yleensä 
tarkoitamme  tieteellä  loogisia  j  a  rationaalisia  (j  är- 
kiperäisiä),  objektiivisia  ja  systemaattisia  (jär¬ 
jestelmällisiä)  tiedonkeruumenetelmiä  ja  lisäksi 
näillä  tiedonkeruumenetelmillä  tuotettua  tietoa. 

Tämän  pojalta  voimme  luoda  teorian.  Tärkeä 
asia  on  huomata,  että  emme  koskaan  voi  todis¬ 
taa  teoriaa  oikeaksi.  Sensijaan  voimme  todistaa 
teorian  vääräksi !  (Tähän  saattaa  riittää  vain  yksi 
poikkeava  havainto).  Valitettavasti  tieteellinen 
tieto  on  monesti  paradoksaalista  ja  arkijärjen 
käsittämättömissä.  Esimerkiksi  “maa  kiertää  au¬ 
ringon  ympäri  ja  vesi  on  kokoonpantu  kahdesta 
helposti  syttyvästä  kaasusta.” 

Vain  vahva  teoria  voi  elää  ja  joskus  jo  lähes 
totuutenakin  pidetyt  tiedot  voidaan  joutua  hau¬ 
taamaan;  tiede  kehittyy.  Jos  otamme  esimerkiksi 
homeopatian,  on  sen  perustana  oleva  teoria  osoi¬ 
tettu  vääräksi  niin  fysikaaliselta,  kemialliselta 
kuin  näitä  soveltavan  lääketieteenkin  pohjalta. 
Selvästikin  homeopatia  jää  tieteen  ulkopuolelle. 
Vaikka  tiedettä  ei  siis  voida  määritellä,  on  monesti 
helppo  huomata,  mikä  ei  ole  tiedettä. 

Naivia  tieteisuskoa  sanotaa  skientismiksi.  Sillä 
tarkoitetaan  uskoa  siihen,  että  tiede  edistyessään 
lähestyy  ehdotonta  varmuutta.  Tosiasiassa  tiede 
jatkuvasti  kumoaa  itseään. 

Ehkäpä  skeptikoita  vastaan  suunnattu  kritiikki 
on  syytöstä  skientismistä.  Tosiasiassa  skeptikot 
kuitenkin  toimivat  tieteen  sisällä  juuri  skientismiä 
vastaan  tekemällä  jatkuvasti  tarkentavia  kysy¬ 
myksiä  ja  kumoamalla  teorioita. 

Kaikki  kriittiset  tutkijat  ovat  pohjimmiltaan 
skeptikkoja. 


Monet  eivät  pidä  siitä,  että  skeptikot  kaatavat 
heidän  kaiken  selittävät  teoriansa.  Homeopaatit, 
naprapaatit,  vyöhyketerapeutit,  Urantia-uskovai- 
set,  kreationistit,  astrologit... 

Skeptikkoja  on  myös  syytetty  liiallisesta  var¬ 
muudesta  ja  uskosta  tieteen  teorioihin.  Kuitenkin 
viisaus  ja  tieto,  joka  kasvaa  asioihin  tutustumisen 
myötä,  antaa  varmuuttakumotaepäasiallisimman 
kritiikin  ja  esittää  vasta-argumentit  sellaista  tahoa 
vastaan,  joka  selvästi  väärin  perustein  yrittää 
kumota  olemassa  olevan  teorian. 

Ehkäpä  meidän  kaikkien  olisi  myös  myönnettä¬ 
vä,  kuten  skeptikotkin  tekevät,  että  monilla  aloilla 
tieto  on  mennyt  niin  pitkälle,  että  maalaisjärjel¬ 
lä  emme  enää  sitä  kykene  käsittelemään  saati 
hallitsemaan.  Mm.  lääketieteen  suhteen  niin  on 
tapahtunut  joskus  viime  vuosisadan  lopulla. 

Kun  vielä  otamme  huomioon,  että  suurin  osa 
(lähes  90  %)  tiedosta  on  kerääntynyt  tämän  vuo¬ 
sisadan  aikana  (josta  2/3  toisen  maailmansodan 
jälkeen),  niin  edes  lääkärit  evät  tätä  tietoa  hallitse, 
vaan  tarvitsemme  kapeaan  alaan  erikoistuneita 
tutkijoita  ja  lääkäreitä. 

Skeptikoiden  viesti  siis  on,  että  kaiken  selittäviä 
teorioita  ja  varmuuksia  tuskin  on  olemassa,  vaikka 
monet  niin  väittävät.  Ollaanpa  siis  varuillamme 
ja  ajatellaan  omilla  aivoillamme  kyseenalaistaen 
auktoriteetit. 

Haluan  myös  painottaa,  että  mielestäni  ei  ole 
olemassa  käsitettä  “skeptikot”.  On  vain  järjestö 
nimeltä  Skepsis,  jonka  piirissä  (usein  varsin  voi¬ 
makastahtoiset)  individualistit  vaihtavat  tietoa  ja 
kokemusta  sekä  pyrkivät  joskus  ottamaan  kantaa 
Tärkeimpiin  epäkohtiin. 

Joku  kysyi  keskustelupalstalla:  “Miksi  ryhtyi¬ 
sin  skeptikoksi?”  Älä  ryhdy  skeptikoksi,  sillä  me 
emme  ole  uskonto.  Liity  sensijaan  Skepsikseen 
ja  tule  vaikka  arvostelemaan  asenteitamme  ja 
osoita  ajattelumme  heikkoudet,  ole  todellinen 
skeptikko! 


Sami  Tetri 

Totuus  on  tuolla 
jossakin  ja  Ray  Hyman 
haluaa  löytää  sen 


Kun  moderni  skep¬ 
tisismi  oli  vielä  var¬ 
haisvaiheissaan,  kol¬ 
me  skeptikkoa  erottui 
selkeästi  muiden  jou¬ 
kosta:  James  Randi, 

Martin  Gardner  ja  Ray 
Hyman.  Vaikka  viimek¬ 
simainittu  ei  ehkä  ollut 
suuren  yleisön  keskuu¬ 
dessa  niin  tunnettu  kuin 
joukon  kaksi  muuta,  oli 
hän  kolmikon  ainoa, 
jolla  oli  muodollinen 
koulutus  kokeelliseen 
tieteentekoon  (tosin 
Randi  ja  Gardner  ovat 
kompensoineet  tie¬ 
teellisen  koulutuksen  puutettaan  muilla 
taidoillaan).  Hyman  onkin  tarvinnut  koulu¬ 
tustaan  kohdatessaan  pseudotieteellisiä  ja 
paranormaaleja  ilmiöitä  aina  Uri  Gellerin 
lusikantaivutuksista  CIA:n  kaukohavait- 
semiskokeisiin  asti. 

Kun  esimerkiksi  Yhdysvaltain  puolus¬ 
tusministeriö  tarvitsi  jonkun  arvioimaan 
israelilaisen  lusikantaivuttajan  kykyjä, 
Ray  Hyman  kutsuttiin  apuun.  Sama  pätee 
muihinkin:  jos  James  Randi  tarvitsee  apua 
tilastotieteessä,  hän  soittaa  Hymanille,  tai 
jos  Scientific  American  hakee  asiantunti¬ 


Skeptic:  Mitä  nuo  varhaiskokemukset  opetti¬ 
vat  sinulle  spiritualismista? 

Hyman:  Kerron  sinulle  eräästä  kokemuksesta, 
joka  tapahtui  istuessani  eräässä  spiritualistisessa 
istunnossa.  Ihmiset  laittoivat  "henki viestejään" 
keskellä  olevaan  koriin  ja  vanha  mies  poimi  lin¬ 


jaa  varpumiehistä  ker¬ 
tovaan  ohjelmaansa, 
kiidätetään  Hyman  pai¬ 
kalle. 

Hyman  on  systemaatti¬ 
nen  tutkija,  joka  analy¬ 
soi  tutkimuskohteensa 
huolellisesti  ja  on  myös 
huomaavainen  alan  ih¬ 
misiä  kohtaan,  jois¬ 
ta  monia  voisi  hyvällä 
syyllä  kutsua  huijareiksi 
tai  muuten  vain  kum¬ 
mallisiksi  tyypeiksi. 
Mutta  Hyman  ei  ole¬ 
kaan  kiinnostunut  siitä, 
kuinka  huijarit  huiput¬ 
tavat  joitakuita  meistä, 
vaan  pikemminkin  siitä,  kuinka  hyvin  me 
kaikki  huijaamme  itseämme.  Hymanin 
kiinnostus  paranormaaleihin  ilmiöihin  ei 
ole  puhtaan  akateemista,  sillä  hän  on  nuo¬ 
ruudestaan  saakka  osallistunut  erilaisiin 
yliluonnolliseksi  väitettyihin  tapahtumiin 
ja  toiminut  vuosia  puoliammattimaisena 
kädestäennustajana. 


Skeptikko  julkaisee  Skeptic-lehdessä  1999 
ilmestyneen  Ray  Hymanin  haastattelun. 


tä  korista  silmät  sidottuina.  Poimittuaan  lappu¬ 
sen  korista  hän  painoi  sen  otsaansa  vasten  ja 
teeskenteli  lukevansa  sen.  Todellisuudessa  hän 
kurkisteli  silmiensä  edessä  olevan  liinan  välistä 
nenänvarttaan  pitkin  ja  luki  puhujankorokkeelle 
laskemansa  viestin  samalla  kun  painoi  kädes- 


.  rs 

sään  pitämäänsä  valeviestiä  otsaansa.  Koska  hän 
oli  jo  vanha  ja  hänen  näkönsä  ei  ollut  erityisen 
hyvä,  hän  työnsi  silmiensä  edessä  olevaa  liinaa 
avoimesti  ylöspäin  kurottautuessaan  lukemaan 
edessään  olevaa  viestiä.  Huomatessani  tämän 
tönäisin  vieressäni  istunutta  naista,  mutta  tämä 
tuijotti  huoneen  seinää.  Hän  katsoi  minua,  antoi 
katseensa  vaeltaa  huoneen  ympäri  ja  kohdisti 
lopuksi  huomionsa  uudelleen  seinään.  Silloin  kat¬ 
soin  ympärilleni  ja  tajusin,  että  kukaan  huoneessa 
istuvista  henkilöistä  ei  katsonut  miestä,  koska  he 
eivät  halunneet  nähdä  hänen  huijaavan. 

Hiukan  samantyyppisestä  asiasti  oli  kyse  keski¬ 
viikkoiltojen  ammattipainiotteluissa,  joihin  isäl¬ 
läni  oli  tapana  viedä  minut.  Huomasin,  että  jostain 
syystä  otteluissa  oli  aina  hyvä  kaveri  ja  paha  ka¬ 
veri,  ja  että  painijat  eivät  tuntuneet  koskaan  louk¬ 
kaantuvan  vakavasti,  vaikka  he  viikko  toisensa 
jälkeen  kaivoivat  silmät  toistensa  päästä.  Ja  en¬ 
täpä  ne  moninaiset  “maailmanmestaruudet”,  joita 
jatkuvasti  jaeltiin.  Kuinka  monta  maailmanmes¬ 
taruutta  oikein  voi  olla?  Näitä  asioita  pohtiessani 
ymmärsin,  että  ammattipaini  oli  huijausta.  Niinpä 
aloinkin  erään  kerran  kiusallani  hurraamaan  “pa¬ 
halle”  painijalle.  Yhtäkkiä  edessäni  ollut  nainen 
nousi  ylös  ja  alkoi  lyödä  minua  käsilaukullaan. 
Sen  jälkeen  en  enää  halunnut  käydä  otteluissa  ja 
yritin  selittää  asiaa  myös  isälleni,  mutta  hän  ei 
halunnut  kuulla  asiasta  sanaakaan. 

Skeptic:  Ihmiset  siis  tietoisesti  tukahduttivat 
epäilyksenä? 

Hyman:  Kyllä,  ihmiset  eivät  halua  tietää  jul¬ 
kisivun  takana  olevaa  totuutta.  Vuosikymmeniä 
sitten  eräs  professori  Oregon  State  Universitysta 
järjesti  konferenssin  uhkapeleistä  ja  kaikenlaisis¬ 
ta  huijauksista.  Osallistuin  konferenssiin  Jerry 
Andrusin  kanssa  ja  ollessamme  siellä  paikalli¬ 
sessa  sanomalehdessä  oli  kuva  meistä  otsikolla 
“Hän  vie  meiltä  joulupukin !”  Muistan  tämän  aina, 
koska  se  kuvaa  hyvin  kuinka  ihmiset  suhtautuvat 


skeptikoihin.  Skeptisyys  nähdään  aina  negatiivi¬ 
sena  ilmiönä,  kuvitellaan  että  haluamme  viedä 
jotakin  pois  antamatta  mitään  tilalle. 

Tästä  tulee  mieleeni  eräs  luentokurssi,  jota  pi¬ 
din  1970-luvulla  juuri  ennen  Uri  Gellerin  nouse¬ 
mista  julkisuuteen.  Kurssi  käsitteli  parapsykolo¬ 
gisten  ilmiöiden  psykologiaa  ja  kurssin  jälkeen 
eräs  opiskelija  pyysi  puheenvuoron  jakommentoi 
kurssia: 

“Professori  Hyman,  kurssinne  aikana  olen  al¬ 
kanut  ymmärtää,  että  olen  vain  huijannut  itseäni 
ja  ymmärrän  myös,  miten  muutkin  onnistuvat 
huijaamaan  itseään.  Toivon,  että  en  olisi  kos¬ 
kaan  tullut  kurssillenne.  Vihaan  teitä  sydämeni 
pohjasta!” 

Skeptic:  Oliko  hän  vakavissaan? 

Hyman:  Aivan  varmasti!  Hän  ei  todellakaan 
vitsaillut.  Monia  vuosia  myöhemmin  tunnettu  tai¬ 
kuri  tuli  juttelemaan  kanssani.  Hän  oli  aktiivinen 
skeptikko,  mutta  seurusteli  naisen  kanssa,  joka 
työskenteli  ennustajana  Hollywoodissa.  Nainen 
väitti  ennustustensa  olevan  aitoja  ja  taikuri-ys¬ 
täväni  painiskeli  eettisen  ongelman  kanssa.  Pi¬ 
täisikö  hänen  kertoa  ihmisille,  että  ennustaja  ei 
oikeasti  pystynyt  ennustamaan  mitään,  eli  että  he 
vain  kuvittelivat  saavansa  aitoja  ennustuksia?  Vai 
pitäisikö  hänen  vain  vaieta,  koska  ennustaja  täytti 
jonkin  tarpeen  näiden  ihmisten  elämässä?  Tämä 
sama  ongelma  koskee  kaikkia  skeptikolta. 

Skeptic:  Mikä  sitten  on  vastauksesi  tähän  eet¬ 
tiseen  kysymykseen? 

Hyman:  Minua  kutsutaan  pehmo-skeptikoksi 
ja  vastaukseni  on  sen  mukainen.  Esimerkiksi 
James  Randi  hakeutuu  julkisiin  vastakkainaset¬ 
teluihin  eri  henkilöiden  kanssa,  mutta  minä  taas 
pidän  vähemmän  hyökkäävästä  lähestymistavas¬ 
ta.  Voisi  sanoa,  että  hän  on  se  paha  poliisi  ja 
minä  se  hyvä.  Minä  olen  jollakin  tavoin  omassa 
norsunluutornissani,  Randi  taas  etulinjan  juok¬ 
suhaudoissa.  Helpommasta  tilanteestani  johtuen 
minulla  on  varaa  olla  joustavampi  eli  en  yritä 
tunkea  sanomaani  ihmisten  kurkusta  alas.  Mutta 
jos  joku  todella  haluaa  tietää  asioista,  kerron 
mielelläni. 

Skeptic:  Et  siis  ole  käänny ttäjätyyppiä? 

Hyman:  En  tosiaan  ole.  Itse  asiassa  en  pidä 
uskonnoista  juuri  niiden  käännyttämismentali- 
teetin  vuoksi.  Sanon  seuraani  ilmestyville  kään- 
nytttäjille  aina:  “Jos  tuo  juttu  on  todellakin  niin 

hienoa,  niin  miksi  teidän  täytyy  myydä  jumalaa 
minulle?” 

Skeptic:  Olet  koko  elämäsi  ajan  ollut  kiinnos¬ 
tunut  taikuudesta.  Mikä  on  mielestäsi  taikuuden 
ja  skeptisismin  välinen  yhteys? 

Hyman:  Juuri  taikuus  johdatti  minut  skeptisis¬ 
miin.  Suurin  osa  taikureista  on  skeptikoita,  joten 
myös  minulla  taikatemput  yhdistyvät  skeptiseen 
asenteeseen. 

Pidin  ensimmäisen  taikatemppuesitykseni  ol¬ 
lessani  seitsemänvuotias.  Isäni  oli  antanut  minulle 
taikatemppupakkauksen  koulun  “show  and  teli” 
-tunnille  ja  opettajani  mielestä  esitys  oli  niin  hyvä, 
että  hän  kutsui  minut  vanhempainiltaan  esiinty¬ 
mään.  Sain  esityksestäni  viiden  dollarin  palkkion, 
mikä  oli  tuohon  aikaan  huomattava  rahasumma. 
Niinpä  teetätin  itselleni  käyntikortin,  jossa  oli 
kaniini  ja  taikurinhattu  sekä  taitelijanimeni  “The 
Merry  Mystic”.  Ostin  vielä  taikurinhatun,  ja  olin 
lopulta  oikea  taikuri.  Seuraavalla  viikolla  kirjasto 
palkkasi  minut  erääseen  tilaisuuteen  esiintymään 
ja  sen  jälkeen  urani  edistyi  kovaa  vauhtia.  Sain 
esiintymiskutsuja  säännöllisesti  ja  opin  taika¬ 
temppujen  tekemisen  taidon  kunnolla.  Esiinnyin 
säännöllisesti  vielä  kun  lopettelin  opintojani  Bos¬ 
tonin  yliopistossa. 

Skeptic:  Ilmeisesti  tämän  seurauksena  päädyit 
ennustamaan  kädestä? 

Hyman:  Niin,  huomasin  jo  varhain,  että  an¬ 
saitsen  paljon  paremmin  ajatustenlukutempuilla 
kuin  muilla  taikatempuilla.  Ihmiset  maksoivat 
ajatustenlukuesityksestä  kolmekin  kertaa  enem¬ 
män  kuin  taikatempuista.  Tämä  johtui  siitä, 
että  he  kuvittelivat  taikatemppujen  olevan  vain 
temppuja,  mutta  ajatustenluvun  olevan  todellista. 
Aloitin  aina  esitykseni  sanomalla  “aion  tehdä  joi¬ 
takin  temppuja,  mutta  en  väitä  omaavani  mitään 
erityiskykyjä,  olen  vain  harjoitellut  tätä  paljon. 
Päättäkää  itse,  mitä  esityksen  aikana  tapahtuu.” 
Kukaan  ei  koskaan  kyseenalaistanut  taitojani  ja 
jokaisen  esityksen  jälkeen  luokseni  tuli  naisia, 
jotka  kertoivat  minulle  hyvin  henkilökohtaisia 
asioitaan  halutessaan  yksityisistunnun  selvänä¬ 
kijän  kanssa.  Olin  vielä  hyvin  nuori  ja  lähinnä 
vain  punastelin.  Huomasin  kuitenkin  nopeasti, 
että  minua  pidettiin  aitona  selvänäkijänä,  kun 
ongin  vain  vähänkin  tietoa  heidän  elämästään, 
jonka  sitten  tarjosin  takaisin. 

Skeptic:  Oletko  hyödyntänyt  kokemuksiasi 


huijauksen  psykologiaa  käsittelevissä  tutkimuk¬ 
sissasi? 

Hyman:  Opiskeluaikoinani  huijauksen  psy¬ 
kologiaa  kutsuttiin  vielä  silmänkääntämisen 
psykologiaksi.  Siihen  aikaan  oletettiin,  että  jos 
ymmärrät  silmänkääntötempun  psykologian,  ym¬ 
märrät  myös  huijauksen  psykologian.  Kirjoittaes¬ 
sani  aiheesta  artikkelia  huomasin  kuitenkin,  että 
arkielämässä  huijaaminen  ei  ole  sama  asia  kuin 
silmänkääntö temppu.  Viimeksimainitun  olennai¬ 
nen  piirre  on  nimittäin  se,  että  yleisö  tietää  tul¬ 
leensa  jollakin  tavalla  huijatuksi.  Tehdessäni  sil¬ 
mänkään  tötemppuj a  lavalla  olen  epäonnistunut 
pahasti,  jos  yleisö  ei  huomaa  tulleensa  huijatuksi. 
Sen  sijaan  oikea  huijari  yrittää  viimeiseen  asti 
välttää  huijauksen  paljastumisen.  Hyvät  huija¬ 
ukset  toimivat  kerta  toisensa  jälkeen,  jos  ihmiset 
eivät  huomaa  tulleensa  huijatuksi. 

Skeptic:  Opitko  jotakin  itsestäsi  esittäessäsi 
silmänkääntö-  ja  ajatustenlukutemppuja? 

Hyman:  Harrastin  kädestäennustamista  vuo¬ 
sien  ajan  ja  jonkin  aikaa  uskoin  siihen  oikeasti. 
Aivan  alussa  olin  skeptikko,  mutta  lisätessäni 
temppuvalikoimaani  aloin  itsekin  uskoa  niihin. 
Vierailin  usein  samoilla  paikkakunnilla,  joten  en 
voinut  esittää  samoja  taikatemppuja  siellä  uudes¬ 
taan,  joten  keksin  lisätä  kädestälukemisen  ohjel¬ 
maani.  Tarkkailin  ihmisiä  tivoleissa  ja  nappailin 
tietoja  heidän  puheistaan.  Koska  en  halunnut 
ruveta  miekannielijäksi  tai  vastaavaksi,  oli  kä- 
destäennustaminen  helppo  valinta.  Pystyin  kerto¬ 
maan  ihmisille  hämmästyttävän  yksityiskohtaisia 
asioita  heidän  elämästään,  sairauksista  ja  yksi¬ 
tyiselämän  käänteistä.  Vaikka  olin  lukioaikaan 
mennessä  melkoinen  skeptikko,  kädestäennusta- 
minen  tuntui  minusta  uskottavalta,  koska  käsi  on 
fysikaalisesti  yhteydessä  muuhun  kehoon. 

Skeptic:  Kuinka  liitit  harrastuksesi  opintoi¬ 
hisi  Bostonin  yliopistossa?  Menitkö  lukemaan 
psykologiaa? 

Hyman:  Pääaineeni  oli  itse  asiassa  journalis¬ 
mi.  Vuosi  oli  1946  ja  lukiostani  valmistuneesta 
tuhannesta  oppilaasta  alle  kaksikymmentä  jatkoi 
korkeakouluopintoihin.  En  tiennyt,  mitä  minun 
oikeastaan  pitäisi  opiskella,  joten  menin  uraohjaa- 
jan  puheille,  joka  testiensä  perusteella  suositteli 
minulle  journalismia.  Toisena  opiskeluvuotenani 
sain  tehtäväkseni  haastatella  erään  lehden  toimit¬ 
tajaa.  Hän  kertoi  minulle  haastattelun  jälkeen,  että 
jos  todella  haluaisin  toimittajaksi,  minun  ei  aina- 

kaan  kannattaisi  opiskella  journalismia.  Niinpä 
vaihdon  pääaineekseni  psykologian. 

Muistan  erittäin  selvästi,  kun  eräänä  päivä¬ 
nä  psykologian  laitoksen  esimies  kutsui  minut 
puheilleen.  Menin  hänen  toimistoonsa,  suljin 
oven  perässäni  ja  istuin  alas  kuullakseni  vakavat 
nuhteet  edelleenkin  harrastamastani  kädestä  lu¬ 
kemista.  Esimies  syytti  minua  ihmisten  rahojen 
huijaamisesta  ja  valehtelemisesta.  Erityisesti  hän 
korosti,  että  paranormaaleissa  ilmiöissä  ei  ollut 
mitään  tieteellistä.  Kuun- 
telin  hänen  saarnaansa  ja 
kun  hän  oli  hiukan  rauhoit¬ 
tunut,  kysyin:  “Haluaisit¬ 
ko,  että  luen  kädestäsi?” 

Hän  ojensi  kätensä  ja  luin 
hänen  tulevaisuutensa 
käden  viivoista,  minkä 
jälkeen  poistuin  toimis¬ 
tosta.  Kaksi  viikkoa  myö¬ 
hemmin  hän  kutsui  minut 
uudestaan  luokseen,  sulki 
oven  ja  ojensi  kätensä  sa¬ 
noen:  “Kerro  lisää!”  Tämä 
osoitti  minulle,  kuinka 
voimakkaasta  ilmiöstä  oli 
kyse. 

Toinen  unohtumaton 
kokemus  tapahtui,  kun 
edesmennyt  Stanley  Jaks 
taivutteli  minut  muuttamaan  strategiaani  kädestä 
lukiessani.  Jaksin  idea  oli,  että  lukiessani  ker¬ 
roin  henkilölle  täsmälleen  päinvastaisia  asioita 
kuin  mitä  yleensä  olisin  sanonut.  Taivuin  Jaksin 
painostukseen  ja  aloin  käyttää  tätä  strategiaa. 
Esimerkiksi  lukiessani  erään  naisen  kättä  minusta 
näytti,  että  hänellä  oli  ollut  viisivuotiaana  sy¬ 
dänvaivoja.  Sanoinkin  hänelle:  “Sinulla  näyttää 
olevan  erittäin  vahva  sydän.”  Kyseinen  nainen  oli 
kuitenkin  vaikea  tapaus,  sillä  hänellä  oli  täydel¬ 
linen  pokerinaama.  Yleensä  pystyin  ohjaamaan 
kertomuksiani  henkilöiden  reaktioiden  avulla, 
mutta  tämä  nainen  istui  paikallaan  reagoimatta 
mitenkään.  Tilanne  oli  outo  ja  arvelin  luenta¬ 
ni  olleen  täysin  väärässä.  Istunnon  jälkeen  kävi 
kuitenkin  ilmi,  että  nainen  oli  ollut  liikkumatta 
paikallaan,  koska  hän  oli  ollut  niin  hämmästy¬ 
nyt  sanomieni  asioiden  tarkkuudesta.  Itse  asiassa 
kyseessä  oli  tarkin  kädestäluenta,  joka  naisen 
kohdalle  oli  koskaan  sattunut.  Tämän  onnistumi¬ 
sen  jälkeen  kokeilin  samaa  toimintatapaa  muiden 
henkilöiden  kanssa  ja  jouduin  toteamaan,  että 


sanomisieni  sisällöllä  ei  ollut  mitään  merkitys 
kunhan  esitin  ne  vakuuttavasti. 

Tämä  oli  eräs  syy,  että  vaihdon  pääaineeni 
psykologiaksi.  Halusin  selvittää,  minkä  vuoksi 
ihmiset  -  minä  mukaanlukien  -  ovat  niin  helposti 
huijattavissa. 

Skeptic:  Väittelit  tohtoriksi  Johns  Hopkinsin 
yliopistosta  vuonna  1953.  Mitkä  olivat  seuraavan 
vuosikymmenen  aikana  tärkeimmät  tutkimasi  asi¬ 
at,  jotka  johtivat  skeptisen 
liikkeen  perustamiseen? 

Hyman:  Työskentelin 
Harvardin  yliopistossa  seu- 
raavat  viisi  vuotta  ja  opetin 
kurssia,  jossakerrottiinhui- 
jaamisesta,  silmänkääntö- 
tempuista,  selvänäkijöistä 
ynnä  muista  vastaavista 
asioista.  Harvardin  jälkeen 
olin  teollisuuden  puolella 
kolme  vuotta  ennen  kuin 
siirryin  Oregonin  yliopis¬ 
toon  vuonna  1961.  Siihen 
aikaan  Neuvostoliitossa 
oli  nainen,  joka  väitti  pys¬ 
tyvänsä  lukemaan  tekstiä 
silmät  sidottuina  sormen- 
päidensä  avulla.  Life-leh- 
dessä  kerrottiin  amerikka¬ 
laisnaisesta,  joka  väitti  pystyvänsä  samaan.  Eräs 
psykologi  halusi  tutkia  ilmiötä  voidakseen  opet¬ 
taa  kyvyn  sokeille.  National  Institute  of  Health 
(NIH)  perusti  komitean  tutkimaan  asiaa  ja  minut 
kutsuttiin  tähän  komiteaan. 

Menin  sitten  Flintin  kaupunkiin  Michiganiin, 
jossa  sormenpäillään  lukeva  nainen  asui.  Tark- 
kailimme  naisen  suorituksia  psykologin  kehitte- 
lemissä  testeissä,  joissa  hän  tunnusteli  suljetussa 
laatikossa  olevia  kappaleita.  Näytti  selvältä,  että 
nainen  ei  mitenkään  voinut  kurkistella  laatik¬ 
koon,  joten  hän  ei  ainakaan  voinut  kurkistella 
silmiensä  edessä  olevan  liinan  alitse.  Psykologi 
laittoi  laatikkoon  kolme  pelimarkkaa,  joista  yksi 
oli  eri  värinen,  ja  nainen  pystyi  oletettavasti  tun¬ 
nistamaan  eri  värisen  pelimarkan  tunnustelemalla 
sitä  sormillaan.  Hän  oli  testannut  naista  jo  tuhan¬ 
sia  kertoja  ja  tulokset  olivat  selvästi  sattuman 
yläpuolella. 

Psykologi  halusi  tietenkin  vakuuttaa  meidät 
kontrollimenetelmiensä  tiukkuudesta  ja  halusi 
meidän  auttavan  häntä  tekemään  kokeet  oikein. 

Sanoimme  kuitenkin  hänelle,  että  tehdään  kokeet 
niin  kuin  ne  on  aina  tehty,  jotta  näkisimme  kokeen 
jakontrollit  tarkasti,  jotta  selvittäisimme  mahdol¬ 
liset  virheet.  Hän  kuitenkin  halusi  lisätä  ylimää- 
räisiä  kontrolleja  ja  yllättäen  naisen  suoritus  laski 
satunnaistasolle.  Psykologi  alkoi  selitellä,  joten 
pyysin  saada  tehdä  testin  itse.  Hän  suostui  tähän, 
ja  sain  välittömästi  kaikki  oikein! 

Skeptic:  Kuinka  oikein  teit  sen? 

Hyman:  Olin  oppinut 
tutkimuksieni  aikana,  että 
on  erittäin  tärkeää  nähdä 
kaikki  mahdolliset  asiat, 
jotka  tehdään  ennen  tes¬ 
tiä.  Tarkkailin  psykologia 
kolmen  päivän  ajan  ja  olin 
huomannut,  että  laittaes¬ 
saan  pelimarkat  laatikkoon 
hän  laittoi  poikkeavan  peli- 
markan  laatikkoon  yleensä 
ensimmäisenä. 

Skeptic:  Hän  ei  tieten¬ 
kään  huomannut  toimivan¬ 
sa  näin? 

Hyman:  Hän  oli  yllätty¬ 
nyt  kun  arvasin  poikkeavan 
värin  kerta  toisensa  j älkeen 
oikein,  eikä  ymmärtänyt 
mistä  on  kyse  ennen  kuin  selitin  asian  hänelle. 
Emme  voineet  olla  varmoja,  oliko  nainen  huo¬ 
mannut  saman  asian  -  ehkäpä  hän  oli  tiedostamat¬ 
taan  huomannut  senja  hyödynsi  sitä  testin  aikana. 
Mutta  ilmeistä  oli,  että  naisen  hyvä  suorituskyky 
johtui  jostakin  tämän  kaltaisesta. 

Skeptic:  Aikoiko  moderni  skeptinen  liike  täs¬ 
tä? 

Hyman:  Se  on  itse  asiassa  Uri  Gellerin  ansio¬ 
ta.  Olin  arvostelemassa  yliopiston  loppukokeita 
joulukuussa  1972  kun  sain  sain  puhelun  eversti 
Austin  Kibleriltä,  joka  työskenteli  puolustusmi¬ 
nisteriön  ylläpitämässä  Advanced  Research  Pro- 
jects  Agencyssa  (ARPA).  Kyseessä  oli  presidentti 
Kennedyn  perustama  erikoisosasto,  joka  tutkii 
erilaisten  tulevaisuuden  teknologioiden  hyödyn¬ 
tämismahdollisuuksia.  Kibler  oli  psykologian 
tohtori,  joten  tunsimme  toisemme  ennestään. 
Hän  pyysi  minua  tekemään  työprojektin  ARPA: 
lie  ja  vierailemaan  Stanford  Research  Institu- 
tessa.  Kieltäydyin  kunniasta,  koska  minulla  oli 


paljon  tenttejä  korjattavana.  Kibler  kuitekin  jatkoi 
suostutteluaan:  “Tämä  on  erittäin  tärkeää.  Stan¬ 
fordissa  on  erittäin  taitava  meedio.  Tiedän,  että  et 
usko  näihin  asioihin,  mutta  tämä  mies  on  erittäin 
taitava.  Tavallisten  mentalismitemppujen  lisäksi 
hän  osaa  taivuttaa  metallia  ajatuksen  voimalla!” 

Kuulostin  epäilevältä,  joten  Kibbler  jatkoi:  “En 
oikein  itsekään  tiedä,  mitä  uskoa,  mutta  olen 
omin  silmin  nähnyt  hänen  taivuttavan  metallia. 
Huone  oli  täynnä  tieteentekijöitä,  ei  siis  pelk¬ 
kiä  psykologeja  (Kibler 
siis  erotteli  psykologit  ja 
“oikeat”  tieteentekijät, 
kuten  fyysikot!).  Meedio 
pyysi  jotakuta  lainaamaan 
sormusta.  Hän  ei  halun¬ 
nut  koskea  sormukseen 
vaan  pyysi,  että  joku  aset¬ 
taa  sen  pöydän  keskelle. 
Sitten  hän  keskittyi  voi¬ 
makkaasti  ja  sormus  nousi 
pystyyn,  katkesi  ja  vääntyi 
S:n  muotoiseksi.” 

Kun  kyselin  lisää  tästä 
tapauksesta,  kävi  selväk¬ 
si,  että  Kibler  ei  ollutkaan 
itse  paikalla  todistamasta 
tapausta,  vaan  oli  kuullut 
sen  joltakulta,  joka  kertoi 
olleensa  paikalla.  Tämä  on 
hyvä  esimerkki  siitä,  että  pitää  aina  tarkasti  ottaa 
selville,  onko  se  mitä  kerrotaan  tapahtuneen  sama 
kuin  mitä  oikeasti  tapahtui. 

Kibler  pyysi  minua  lähtemään  erään  parapsy¬ 
kologin  ja  puolustusministeriön  edustajan  kanssa 
katsomaan  tätä  henkilöä,  jonka  nimi  oli  Geller. 
Kibler  ajatteli  asian  niin,  että  minä  huomaisin 
jos  Geller  huijaisi  ja  parapsykologi  huomaisi,  jos 
ilmiö  olisi  aito !  Hän  myös  pyysi  minua  lähtemään 
matkaan  välittömästi,  koska  Geller  oli  hyvin  tem¬ 
peramenttinen  ja  ailahteleva  henkilö  ja  saattaisi 
minä  hetkenä  hyvänsä  lähteä  matkoihinsa.  Hän 
rukoili  minua  lähtemään  ja  seuraavana  päivänä 
löysin  itseni  Uri  Gellerin  seurasta.  Ja  suoraan 
sanottuna,  hänen  kykynsä  eivät  näyttäneet  mi¬ 
tenkään  erityisen  vakuuttavilta. 

Ennen  tätä  soitin  kuitenkin  Martin  Gardnerille, 
koska  en  ollut  aikaisemmin  kuullut  Gelleristä, 
niinkuin  ei  ollut  kukaan  muukaan  Yhdysvallois¬ 
sa.  Gardnerkaan  ei  tuntenut  häntä,  joten  soitin 
Amos  Tverskylle  Israeliin,  koska  Geller  oli  siel¬ 
tä  kotoisin.  Hän  tunsi  Gellerin  ja  kertoi  hänen 

olevan  tavallinen  temppuja  tekevä  huijari,  joka 
oli  aikaisemmin  kierrellyt  taikurina  yökerhoissa. 
Tuohon  aikaan  Geller  ei  ollut  vielä  kovinkaan 
taitava,  esimerkiksi  Randi  pystyi  taivuttamaan 
lusikoita  paljon  paremmin.  Tosin  Gellerkin  oppi 
temppunsa  paremmin  ajan  kuluessa. 

Skeptic:  Selvititkö  sormustempun? 

Hyman:  Kyllä!  Kun  tulin  paikalle  ja  minut 
esiteltiin  Gellerille,  hän  oli  jo  tehnyt  kokeita  pa¬ 
rapsykologien  Russel  Targin  ja  Harold  Putoffin 
kanssa.  He  näyttivät  minulle  viikon  aikana  teh¬ 
tyjen  kokeiden  tuloksia,  mutta  minä  vain  kyselin 
kuuluisista  sormuskokeesta.  Kävi  ilmi,  että  ky¬ 
seessä  ei  ollutkaan  sormus  vaan  messinkirengas. 
Lisäksi  rengas  ei  ollutkaan  mennyt  poikki  vaan 
se  oli  taipunut  kahdeksikon  muotoiseksi.  Para¬ 
psykologit  olivat  tutkineet  taipunutta  rengasta 
ja  mitanneet  voiman,  joka  tarvittaisiin  renkaan 
taivuttamiseksi  kädellä.  Kysyin  heti  heiltä,  miksi 
he  ylipäätään  pohtivat  kättä,  koska  Gellerhän 
taivutti  renkaan  mielensä  voimalla.  Tähän  he 
vastasivat:  “Kyllä  kyllä,  mutta  hän  voi  tehdä  sen 
kummallakin  tavalla!”  Tämän  jälkeen  kysyin, 
oliko  kukaan  todella  nähnyt  hänen  taivuttavan 
renkaan  koskematta  siihen  missään  vaiheessa. 
Kävi  ilmi,  että  kukaan  ei  ollut  nähnyt  tätä  pelkillä 
mielen  voimilla  tapahtuvaa  metallintaivutusta. 
Koka  tarina  messinkirenkaan  taipumisesta  ilman 
fyysistä  kosketusta  oli  pelkkä  Gellerin  kerto¬ 
ma  tarina!  Geller  kertoi,  että  hän  pystyi  siihen, 
ja  kaikki  yksinkertaisesti  uskoivat  häntä.  Se  oli 
todella  hämmästyttävää!  Kävi  ilmi,  että  ainakin 
puolet  Gellerin  väitetyistä  kyvyistä  oli  pelkästään 
hänen  omien  kertomustensa  varassa  eli  kukaan 
ei  ollut  nähnyt  hänen  tekevän  näitä  temppuja. 
Hän  esimerkiksi  teki  aivan  tavallisen  taikatem¬ 
pun,  jossa  taivutti  avainta  lievästi.  Tämän  jälkeen 
hän  kertoi  vaatimattomasti,  että  tämä  ei  ollut 
yhtään  mitään,  sillä  yleensä  hän  pystyi  paljon 
parempaan  ja  kaivoi  samalla  korkkiruuville  kier¬ 
tyneen  avaimen.  Sitten  parapsykologit  ryntäsivät 
maailmalle  kertomaan,  kuinka  Geller  väänsi 
avaimet  mielensä  voimilla  korkkiruuville  vaikka 
todellisuudessa  he  olivat  nähneet  vain  tavallisen 
taikatempun,  jossa  avain  taipui  hiukan.  Se  oli 
täysin  uskomatonta! 

Skeptic:  Ilmiö  perustui  siis  sekä  petokseen  että 
itsepetokseen? 

Hyman:  Sinne  oli  muodostunut  aivan  oma  kan- 
sanperinteensä.  Kun  kuulit  tarinan,  et  voinut  kos¬ 


kaan  olla  varma,  oliko  kyseessä  todella  tapahtunut 
asia  vai  pelkkä  Gellerin  tarina.  Ja  aina  kun  tutkin 
asiaa,  hämmästyttävimmät  temput  osoittautuivat 
pelkiksi  Gellerin  tarinoiksi. 

Tapa  miten  tarinat  muuttuvat  tosiasioiksi  on 
erittäin  kiehtovaa.  Eräs  lempiesimerkkini  tästä 
on  edesmenneen  psykologi  Jean  PiageEn  oma¬ 
elämäkerrassa  ollut  tapaus,  jonka  Piaget  kertoo 
muistavansa  erittäin  elävästi.  Piaget  oli  pienenä 
poikana  matkalla  huvipuistoon  perheen  lasten¬ 
hoitajan  kanssa  kun  miesjoukko  yritti  kidnapata 
hänet.  Tapaus  oli  niin  dramaattinen,  että  Piaget 
muisti  sen  koko  ikänsä.  Kirjoittaessaan  omaelä¬ 
mäkertaansa  seitsemissäkymmenissä  ollut  Piaget 
sai  kirjeen  kyseiseltä  lastenhoitajalta,  joka  halusi 
tunnustaa  jotakin  ennen  kuolemaansa.  Lasten¬ 
hoitaja  kertoi,  että  hän  oli  keksinyt  koko  tarinan 
ja  että  mitään  kidnappausyritystä  ei  ollut  todelli¬ 
suudessa  sattunut. 

Skeptic:  Se  oli  siis  valemuisto! 

Hyman:  Piaget  selitti,  että  tapauksesta  oli  tullut 
eräs  heidän  perheensä  tarinoista  ja  hän  oli  sisäl¬ 
lyttänyt  sen  omiin  kokemuksiinsa. 

Skeptic:  Eli  tapaus  oli  samanlainen  kuin  taika¬ 
tempun  katsoja,  joka  kertoo  nähneensä  jotakin  hy¬ 
vin  erilaista  kuin  mitä  todellisuudessa  tapahtui. 

Hyman:  Parapsykologit  eivät  epäilleet  hetke¬ 
äkään  etteikö  Geller  olisi  todellinen.  Minulla  sen 
sijaan  oli  selkeä  mielipide  asioiden  todellisesta 
laidasta. 

Kirjoitin  Martin  Gardnerille  13-sivuisen  kir¬ 
jeen,  jossa  kuvailin  kokemuksiani  Gellerin  kanssa 
(kerron  usein  asioitani  Martinille,  koska  hän  on 
hyvä  pitämään  asiat  omana  tietonaan).  Ikävä  kyllä 
tämä  yksityiseksi  tarkoitettu  kirje  pääsi  kuitenkin 
julkisuuteen,  koska  eräs  yhteinen  ystävämme  oli 
vierailemassa  Martinin  luona  ja  valokopioi  kir¬ 
jeen  kertomatta  Martinille  mitään.  Muutaman 
viikon  päästä  kopioita  oli  joka  paikassa  ja  lopulta 
myös  Stanford  Research  Institutessa.  Asiat  eteni- 
vät  kiihtyvällä  tahdilla,  Stanford  halusi  haastaa 
minut  oikeuteen,  Time  halusi  oikeuden  julkaista 
osia  kirjeestä  ja  niin  edelleen.  Kaiken  tämän 
keskellä  Randi  sai  kirjeen  käsiinsä  ja  myös  hän 
sotkeutui  Geller-jupakkaan. 

Noin  kuukauden  kuluttua  Stanfordin  Research 
Instituten  väki  vei  Gellerin  New  Yorkiin  vie¬ 
railemaan  Time-lehdessä  ja  muutamissa  muissa 
paikoissa  hankkiakseen  hänelle  julkisuutta  ja  sa¬ 
malla  myös  rahaa  tutkimusten  jatkamiseen.  Tässä 

vaiheessa  he  nimittäin  tiesivät,  että  raporttini 
puolustusministeriölle  ei  tulisi  olemaan  kovin 
positiivinen.  Time-lehti  otti  yhteyttä  Randiin  ja 
toi  myös  hänet  New  Yorkiin.  Randi  naamioitiin 
toimittajaksi,  joka  osallistui  lehdistötilaisuuteen, 
jossa  Geller  teki  temppujaan.  Timen  artikkeli  jul¬ 
kaistiin  vuoden  1973  alkupuolella  ja  siinä  Geller 
paljastettiin  pelkäksi  silmänkääntötemppujen  te¬ 
kijäksi.  Gellerin  ura  lähti  tämän  myötä  kuitenkin 
voimakkaaseen  nousuun. 

Skeptic:  Se  ei  siis  pysäyttynyt  häntä? 

Hyman:  Ei  todellakaan,  se  käynnisti  hänen 
uransa!  Noin  vuotta  myöhemmin  Randi  soitti 
minulle.  Me  kummatkin  tunsimme  Martin  Gard- 
nerin,  mutta  en  tuntenut  Randia  henkilökoh¬ 
taisesti  (me  olimme  molemmat  eräällä  tavalla 
Martinin  oppilaita).  Siihen  aikaan  Randi  kiersi 
Alice  Cooper  -rockyhtyeen  kiertueella  esiintyen 
lavashowssa  hullana  tiedemiehenä  ja  kiertui  saa¬ 
pui  juuri  silloin  Portlandiin,  jossa  asuin.  Randi  siis 
soitti  minulle  ja  pyysi  minut  katsomaan  yhtyeen 
esitystä  ja  tutustumaan  yhtyeen  jäseniin,  jotka 
halusivat  tavata  minut.  Niinpä  sitten  tapasimme  ja 
Randi  kertoi  haluavansa  todellakin  tehdä  jotakin 
Gellerille. 

Tämän  keskustelun  seurauksena  Randi,  Mar¬ 
tin  Gardner  ja  minä  muodostimme  epävirallisen 
ryhmittymän,  jota  kutsuimme  SIR:iksi  (Scientists 
in  Rationality  -  Tieteentekijät  rationaalisuuden 
puolesta),  minkä  tarkoituksena  oli  myös  hiukan 
pilailla  Stanford  Research  Instituten  (SRI)  kus¬ 
tannuksella.  Aloimme  pitää  epävirallisia  tapaa¬ 
misia,  mutta  emme  oikeastaan  saaneet  mitään 
käytännön  toimia  aikaiseksi  -  keskityimme  lä¬ 
hinnä  keskusteluun.  Sitten  Michiganin  yliopis¬ 
tossa  työskentelevä  sosiologi  Marcello  Truzzi 
kuuli  ryhmästämme  ja  ilmoitti  haluavansa  liittyä 
meihin.  Siihen  aikaan  Truzzi  julkaisi  lehteä  ni¬ 
meltä  The  Zetetic.  Lehden  tarkoituksena  oli  pitää 
akateeminen  maailma  ajan  tasalla  kaikenlaisista 
kummallisista  asioista,  joista  mekin  olimme  kiin¬ 
nostuneita.  Truzzin  tarjoutuessa  toimittamaan 
lehteä  myös  meidän  ryhmällemme,  vilkaisimme 
The  Zetetic-lehteä  ja  totesimme  miltei  yhteen 
ääneen:  “Miksikäs  ei!” 

Samaan  aikaan  Yhdysvaltain  humanistiliiton 
puheenjohtaja  Paul  Kurtz  oli  onnistunut  miltei 
kolminkertaistamaan  The  Humanist  -lehden  levi¬ 
kin  ja  oli  organisoinut  astrologianvastaisen  pam¬ 
fletin,  joka  oli  saanut  laajalti  julkisuutta.  Eräänä 
päivänä  Kurtz  ja  Truzzi  keskustelivat  hississä  ja 


päättivät  muodostaa  ryhmän,  joka  keskittyisi  pa¬ 
ranormaalien  väitteiden  tutkimiseen.  He  antoivat 
ryhmälle  kammottavan  nimen,  jota  en  edelleen¬ 
kään  pysty  muistamaan  kunnolla:  The  Committee 
for  the  Scientific  Investigation  of  Claims  of  the 
Paranormal  (CSICOP),  mikä  on  vastustajiemme 
suussa  vääntynyt  “PsiCops”iksi.  Tämän  jälkeen 
Truzzi  toi  Randin,  Martinin  ja  minut  ryhmään 
mukaan.  He  päättivät  pitää  ensimmäisen  viral¬ 
lisen  kokouksen  vuonna  1976  erään  humanis- 
tikokouksen  yhteydessä.  Jostain  syystä  Truzzi 
ei  laittanut  minun  nimeäni  postituslistalle,  joten 
minua  ei  kutsuttu  kokoukseen  mukaan.  Kun  he 
sitten  tajusivat,  että  minä  olin  eräs  alkuperäisistä 
perustajista,  he  päättivät  kutsua  minut  mukaan. 
Luulen,  että  Martin  ja  Randi  vaativat  sitä.  Jos¬ 
tain  syystä  minä  olin  ainoa,  jonka  piti  maksaa 
matka-  ja  majoituskulunsa  tähän  kokoukseen. 
Kun  kyselin  asiasta,  minulle  vain  sanottiin,  että 
en  ollut  alkuperäissuunnitelmissa  mukana,  joten 
asialle  ei  voinut  mitään!  Paikalla  olivat  myös 
Phil  Klass  ja  Dennis  Rawlins,  joista  tuli  myös 
perustajajäseniä. 

Skeptic:  Näin  siis  perustettiin  CSICOPja  Skep- 
tical  Inquirer. 

Hyman:  Kyllä.  Truzzin  The  Zetetic  -lehti  il¬ 
mestyi  kaksi  kertaa  vuodessa  ja  ensimmäinen 
numero  käsitteli  laajasti  Mars-efektiä.  Loppujen 
lopuksi  kävi  niin,  että  Rawlins  ja  Truzzi  eivät 
tulleet  kovin  hyvin  toimeen  keskenään  ja  Rawlins 
väitti  Truzzin  olevan  kaappisatanisti  tai  jotakin 
sen  suuntaista.  Kun  heille  tuli  vielä  erimielisyyk¬ 
siä  Mars-efektiin  liittyvistä  asioista,  erosi  Raw- 
lins  ryhmästämme  muutaman  vuoden  kuluttua. 
Asiat  kävivät  vielä  monimutkaisemmiksi,  koska 
Truzzi  halusi  muuttaa  lehden  tieteelliseksi  jul¬ 
kaisuksi,  jossa  kaikki  osapuolet  saisivat  äänensä 
kuuluville.  Eräät  ryhmämme  jäsenet  pelkäsivät 
kuitenkin,  että  vastapuoli  vahaisi  lehden  ja  kriit¬ 
tiset  äänenpainot  eivät  pääsisi  enää  kuuluville. 
Erimielisyydet  lehden  tavoitteista  ja  Truzzin  ja 
Paul  Kurtzin  henkilökohtaiset  erimielisyydet 
johtivat  siihen,  että  Truzzi  erosi  päätoimittajan 
paikalta  ja  jätti  CSICOP:in.  Hänen  tilalleen  tuli 
Ken  Frazier,  joka  tuohon  aikaan  oli  Science 
News  -lehden  päätoimittaja. 

Eikä  tässä  vielä  kaikki,  sillä  The  Zetetic-leh- 
dessä  julkaistiin  artikkeli  skientologiasta,  minkä 
jälkeen  skientologit  hankkivat  käsiinsä  CSICOP: 
in  kirjelomakkeen  ja  alkoivat  lähetellä  niinissäm¬ 
me  uhkaavia  kirjeitä  eri  puolille.  Niinpä  CSICOP 

sai  joissakin  piireissä  todella  huonon  maineen 
(tämän  viimeksimainitun  asian  saimme  selville 
vasta  muutamia  vuosia  sitten). 

Skeptic:  Minkälaisia  todisteita  tarvittaisiin, 
jotta  skeptikko  vakuuttuisi  vaikkapa  yliaistilli¬ 
sen  havaitsemisen  olemassaolosta?  Ajattelen  täs¬ 
sä  yhteydessä  esimerkiksi  Alfred  Wegeneriä, 
joka  esitti  jo  1920-luvulla  teorian  mannerlaat¬ 
tojen  liikkeistä,  mutta  jonka  teoria  hyväksyttiin 
vasta  1960-luvulla,  koska 
vasta  tuolloin  keksittiin 
sopiva  selittävä  mekanis¬ 
mi  ilmiölle.  Tieteentekijät 
siis  vaativat  kunnollisen 
selityksen  olemassaolon 
ennen  kuin  hyväksyivät 
ilmiön.  Eli  vaikka  saisim¬ 
me  todisteita  yliaistillisen 
havaitsemisen  olemassa¬ 
olosta,  vaatisimmeko  silti 
hyvän  aivoperäisen  seli¬ 
tyksen  ennen  kuin  hyväk¬ 
syisimme  ilmiön? 

Hyman:  Aivan  oikein. 

Tutkimuksemme  nojaa 
kolmeen  perusasiaan:  1) 

Teoreettinen  tausta,  2) 
empiiriset  todisteet  ja  3) 
tutkimusohjelma.  Para¬ 
psykologeilla  on  tutkimusohjelma,  mutta  ei  tois¬ 
tettavissa  olevia  empiirisä  todisteita  tai  teoreet¬ 
tista  pohjaa. 

Toinen  asia  mikä  häiritsee  minua,  on  meedioille 
tarjottu  rahapalkinto.  Tieteentekijät  eivät  ratkaise 
asioita  yksittäisellä  kokeella,  joten  vaikka  joku 
voittaisikin  [James  Randi  Educational  Founda¬ 
tionin  lupaaman]  suuren  palkinnon,  ei  tämä  olisi 
vielä  riittävä  todiste.  Tieteelliset  todisteet  kartute¬ 
taan  toistettavien  kokeiden  avulla,  ei  yksittäisillä 
esityksillä.  Randi  ymmärtää  tämän,  mutta  asia 
hukkuu  PR:n  alle.  Itse  asiassa  monet  tieteelli¬ 
sen  yhteisön  jäsenet  palvovat  Randia,  koska  he 
toivoisivat  olevansa  yhtä  vapaita  akateemisen 
maailman  rajoituksista.  Randi  on  etulinjan  juok¬ 
suhaudoissa  ja  he  ovat  hänelle  hiukan  kateellisia 
tästä. 

Kun  olin  mukana  tutkimassa  CIA:n  yliaistilli¬ 
sen  havaitsemisen  kokeita,  kävin  samantyyppisen 
keskustelun  Jessica  Uttsin  ja  Ed  Mayn  kanssa, 
jotka  myös  halusivat  tietää,  mitä  tarvittaisiin  mi¬ 
nun  vakuuttamisekseni.  Kerroin  heille  tarinan 


testaamastani  st.louislaisesta  miehestä,  joka  väitti 
pystyvänsä  yliaistilliseen  havaitsemiseen.  Kun 
suunnittelimme  koeprotokollaa  hän  vaati,  että 
positiivisen  koetuloksen  sattuessa  minun  olisi 
sanottava,  että  nyt  uskon  tämän  ilmiön  olemassa¬ 
oloon.  Yritin  selittää  hänelle,  että  uskominen  on 
täysin  subjektiivista  ja  että  olen  itse  onnistunut 
huijaamaan  taikureista  parhaita.  Joten  jonakin 
päivänä  saapuu  se  henkilö,  joka  onnistuu  hui¬ 
jaamaan  meitä  kaikkia  ja  voittaa  paranormaalin 
ilmiön  demonstroimisesta 
luvatun  palkinnon.  Tämä 
ei  kuitenkaan  välttämättä 
tarkoita,  että  kyseessä  olisi 
aito  yliluonnollinen  ilmiö 
vaan  saattaa  vain  merki¬ 
tä,  että  tulimme  nokkelasti 
huijatuiksi. 

Esimerkiksi  kun  tutkin 
Ganzfeld-kokeita,  minulla 
kesti  kolme  vuotta  ennen 
kuin  keksin,  mistä  oikeas¬ 
taan  on  kyse. 

Skeptic:  Onko  olemassa 
ilmiöitä,  jotka  osaat  selittää 
vain  osittain  ja  jotka  ovat 
osittain  selittämättömiä? 

Hyman:  Kyllä  vain.  Esi¬ 
merkiksi  CIA:n  yliaistilli¬ 
sen  havaitsemisen  kokeissa  oli  joitakin  selkeitä 
virheitä,  mutta  esimerkiksi  tilastolliset  testit  oli 
tehty  aivan  oikein.  Tämä  ei  kuitenkaan  ole  riit¬ 
tävää,  jotta  voitaisiin  sanoa,  että  ilmiö  on  todel¬ 
linen.  Meidän  täytyy  vain  odottaa  kunnes  näitä 
kokeita  toistetaan  riittävästi  [Kuten  nyt  onkin 
tapahtunut,  ks.  Skeptikko  1/2000].  Dean  Radin 
sanookin  kirjassaan  The  Conscious  universe,  että 
minä  en  koskaan  tulisi  uskomaan.  Tämä  ei  kyllä 
pidä  paikkaansa.  Minä  vain  selitin,  että  joissakin 
tapauksissa  tilastolliset  menetelmät  viitttavat  il¬ 
miön  olemassaoloon  sellaisessakin  tapauksessa, 
jossa  sitä  ei  ole. 

Esimerkiksi  Ed  Mayn  yliaistillisen  havaitse¬ 
misen  kokeissa  hän  huomasi,  että  tulokset  olivat 
paljon  parempia,  kun  hän  sai  arvioida  vasta¬ 
usten  oikeellisuutta.  Hän  sai  parempia  tuloksia 
kuin  muut  kokeenjohtajat,  koska  hän  tiesi,  että 
yliaistillisten  havaitsijoiden  vastausten  erityis¬ 
piirteenä  on  se,  että  ne  eivät  useinkaan  ole  kovin 
yksityiskohtaisia.  Joten  hän  pystyi  tulkitsemaan 
epämääräiset  vastaukset  sopivalla  tavalla.  [Tä- 

män  vuoksi  Ganzfeld -kokeet  muuttuivatkin  au- 
toganzfeld-kokeiksi,  joista  ei  sitten  saatu  enää 
positiivisia  tuloksia.] 

Skeptic:  Teittekö  tietoisen  päätöksen  ryhtyä 
akateemiseksi  tutkijaksi  skeptisen  järjestöakti- 
vistin  sijaan? 

Hyman:  Ymmärsin  varhain,  että  pelaamalla 
tieteellistä  peliä  menetin  PR-pelin.  Tieteenteki¬ 
jänä  minun  täytyy  määritellä  ja  validoida  vas¬ 
taukseni  ja  se  ei  näytä  hyvältä  PR-toiminnassa. 
Esimerkiksi,  kun  CIA:n  aistien  ulkopuolisen  ha¬ 
vaitsemisen  kokeet  paljastuivat  ja  ne  esitettiin 
Nightlinessa,  minun  oli  tarkoitus  olla  mukana. 
Kuitenkin,  koska  Ed  May  oli  osallistumistani 
vastaan  lähetyksessä  esiintyi  sen  sijaan  CIA:n 
edustaja.  Mutta  hän  ei  todellisuudessa  tuntenut 
tilastotiedettä  eikä  tutkimusmenetelmiä.  Ja  vaik¬ 
ka  myöhemmin  olin  joissain  lähetyksissä,  kuten 
Larry  King  Livessä,  enimmäkseen  puheenaihee¬ 
na  oli  veronmaksajien  rahojen  tuhlaus.  Tiedoista, 
tutkimusmenetelmistä  ja  tilastoista  ei  yksinkertai¬ 
sesti  haluttu  keskustella. 

Skeptic:  Miltä  näyttää  skeptisyyden  tulevai¬ 
suus? 

Hyman:  Hyvä  tieteellinen  tutkimus  on  hy¬ 
vin  kallista  ja  aikaavievää.  Koska  varamme  ovat 
rajallisia,  luulen  että  saamme  enemmän  aikaan 
keskittymällä  tiedotusvälineisiin  ja  koulutukseen 
-  päätöksentekijöihin  -  vakavan  tutkimuksen  si¬ 
jaan.  Mielestäni  meidän  tulee  olla  uskottava,  luo¬ 
tettavan  informaation  lähde. 

Suoraan  sanottuna,  mielestäni  on  turhaa  tarjou¬ 
tua  televisioon  tyrmäämään  meedioita.  Sitä  voi 
tehdä  tuomiopäivään  saakka.  Yleisö  ei  hyödy  siitä 
mitään.  Mielestäni  meidän  täytyy  valistaa  ihmisiä 
kertomalla  syitä,  miksi  näitä  ilmiöitä  tapahtuu 
todellisuudessa,  miksi  me  uskomme  ja  kuinka 
meitä  huijataan.  Nämä  ovat  tietoteoreettisia  ky¬ 
symyksiä.  Suurin  osa  meistä  tekee  jatkuvasti  pää¬ 


töksiä  tunteiden,  ei  loogisuuden,  tieteellisyyden 
tai  rationaalisuuden  pohjalta.  Tyrmääminen  ilman 
opettamista  on  ajantuhlausta. 

Kerron  mielelläni  kertomusta  eräästä  1800  -lu¬ 
vulla  eläneestä  tiedemiehestä  nimeltään  Michael 
Faraday,  joka  käytti  paljon  aikaa  tutkiakseen 
pöydän  liikuttajia  ja  spiritismiä.  Koska  parlamen¬ 
tin  jäsenet  todella  kysyivät  neuvoa  päätöksente- 
koihinsa  näiltä  pöydiltä,  Faraday  ehdotti  koetta 
-  ei  tyrmätäkseen  nämä  spiritistit,  jotka  todella 
uskoivat  vilpittömyyteensä  -  vaan  nähdäkseen, 
mitä  oikeasti  tapahtuu.  Hän  sitoi  pöytälevyjä 
päällekkäin  muovihihnojen  avulla  ja  merkkasi 
sivut  kynämerkein.  Jos  pöytiä  liikuteltaisiin  yl¬ 
häältä  päin,  kynänjäljet  jättäisivät  suttuisia  jälkiä 
sivuille.  Hän  laittoi  myös  ruokopillejä  sivuihin  ja 
tarkkaili  liikkuivatko  ne.  Kun  spiritualistien  sil¬ 
mät  olivat  auki,  ruokopillit  eivät  liikkuneet.  Kun 
heidän  silmänsä  olivat  kiinni,  sekä  ruokopillit 
että  pöytä  liikkuivat!  Itse  asiassa  Faraday  johti 
ensimmäistä  biofeedback  -koetta.  Hän  osoitti, 
että  nämä  spiritualistit  olivat  huijareita,  mutta 
että  he  tiedostamattaan  liikuttivat  pöytää  itse. 
He  pettivät  itseään.  Tämän  tarinan  tarkoitus  on 
osoittaa,  että  mielestäni  on  kiinnostavampaa,  ja 
pitkällä  aikavälillä  tärkeämpää,  osoittaa  tiedosta¬ 
mattomia  mieltymyksiä  selkeiden  juonitteluiden 
ja  huijausten  sijaan.  Luonnollisesti  jälkimmäinen 
on  tärkeää  lyhyellä  tähtäimellä  -  meidän  tulee 
tehdä  molempia  -  mutta  pitkällä  aikavälillä  haluan 
oppia  jotakin  uskomisen  psykologiasta.  ■ 


FM  Jukka  Häkkinen  on  Skepsiksen  puheenjohtaja. 
Dl  Suvi  Salonvaara  on  tutkija  VTT:n  Biotekniikan 
osastolla. 

Kansanviisautta 

katsomassa 


Koskapa  virallinen  tiede  ja  koulu- 
lääketiede  ei  ole  pystynyt  kykene¬ 
mään  kaikkien  maailman  asioiden 
ratkaisua  löytämään,  pitää  kysellä 
asioita  kansanviisailta.  Hehän  löy¬ 
tyvät  peräkylien  syrjäisistä  mökeistä,  joissa  pel¬ 
lepelottomat  hiovat  taikavarpu  han  ja  kiillottavat 
kuppaussarviaan. 

Meidän  kuluttajien  onneksi  moni  on  tullut  ulos 
ulkorakennuksistaan,  tuotteistanut  palvelunsa  ja 
ryhtynyt  maaseutuyrittäjiksi.  Mutta  kysytäänpä 
nyt  suoraan  vastausta  tutkijoita  askarruttaneisiin 
kysymyksiin. 

Mikä  se  on  syövän  syy,  kansantietäjä-kaivon- 
katsoja  Erkki-Jooseppi  Vähä-Ronkainen? 

-  Sehän  se  piilee  nuissa  sontiaisen  kulkureiteis¬ 
sä,  joita  vesisuonet  nouvattaa.  Jos  missä  kahen 
sontiaisen  kuoret  kohakkain  kolisee,  niin  tiiät  että 
siellä  se  vasta  suoni  sykkii.  Jos  on  vielä  likellä 
seitsenhaarainen  koivu,  tikankontti  ja  kolme  kot- 
taraisenpesää,  niin  kohta  on  syöpä  syövereissä. 

Entä  millä  tavoin  tätä  aikamme  uhkaa  voi  tor¬ 
jua? 

-  Nythän  on  niin,  että  syövät  tulee  ja  sontiaiset 
menee.  Istutetaan  kulkureittien  risteykseen  kuusi 
ja  kaadetaan  koivu.  Tikankontit  niitetään  ja  kot¬ 
taraiset  muuttaa  etelään.  Kuuseen  isketään  kuusi 
kuuden  tuuman  kuparinaulaa  ja  ripustetaan  niihin 
kulkuset.  Sittiäiset  kun  seuraavan  kerran  tulee, 
ne  lyöpi  päänsä  kuuseen.  Kulkuset  helähtää  ja 
vielä  pelästyypi  sontiaset  kauheasti  siitä.  Eivät 
tule  uuvestaan,  vaan  siirtyvät  muualle  ja  vievät 
vesisuonet  mennessään. 

Kiitoksia  Vähä-Ronkainen.  Ja  teiltähän  saa 
myös  täydellisiä  sittiäisenpolkukartoituksia,  jot¬ 
ka  on  syytä  tehdä  tontilla  aina  ennen  uudisraken¬ 


nuksen  aloitusta. 

Entä  miten  valmistetaan  hiuspohjaa  vahvistava, 
pirteyttä  ja  elinvoimaa  antava,  rentouttava  jalka- 
haude,  emäntä-matkailuyrittäjä-ihmissuhdetare- 
pautti  Elvi  Juurikkala? 

-  Vanha  kansahan  tietää,  että  kun  ennen  hiihdet¬ 
tiin  kouluun  paljain  jaloin  kesät  talvet  ja  kuljettiin 
lehmihaassa  paimenessa,  niin  sitä  jakso  vaikka 
kuinka  tehdä  töitä  aamusta  iltaan  ja  silti  oli  illalla 
ihanan  rento  olo  ja  hiukset  päässä  kasvo.  Nyt  kun 
ollaan  kengät  jalassa  pikitiellä,  niin  ei  millään 
mitään  jaksa,  hiukset  lähtee  ja  yöt  valvottaa. 

-  Näissä  minun  hoidoissa  käytetään  parasta 
nuoskalunta  ja  tuoretta  luonnonmukaisesti  val¬ 
mistettua  lehmänlantaa.  Sinne  kun  jalkansa  tuup- 
paa  niin  hyvä  tulee.  Kasvohauteenakin  on  tämä 
oikein  hyvä. 

Kiitos  ja  viimeisenä  mennään  Keravalle,  jossa 
Virtasen  Rampe  ennustaa  säätä  Nissanin  taka¬ 
renkaista.  Miten  on  Rampe,  tuleeko  huomenna 
pouta? 

-  No  joo,  kuule  suulperii  vaan.  Mullois  sulle 
sellaset  sliksit  et  Häkkinenki  olis  kade.  Aidot 
silestonet,  et  kitkapintaa  riittää  ihan  joka  lähtöön. 
Turhat  kumit  on  poltettu  tohon  snagarille,  et  nyt 
nää  on  parhaimmillaan.  Tonnilla  ostat  nakit  tästä, 
ni  kuule  ei  tu  sadetta  sun  elämääs. 

-  Hei  älä  ny  mee.  Kato  hei  tohon  takalootaanki, 
siinon  sunny.  Se  on  kato  inglis  ju  nou.  Se  on  niinku 
et  aurinko  vaan  paistaa. 

-  Mihin  sä  meet  hei? 

Mieli  moraali 

STEVEN  PINKERIN  HAASTATTELU 

ja  evoluutio 


Massachusettsin  teknillisen  korkeakoulun 
MIT:n  kognitiivisen  neurotieteen  laborato¬ 
rion  johtaja  Steven  Pinker  on  yksi  aikamme 
vaikutusvaltaisimpia  tiedemiehiä.  Aivo-  ja 
kognitiotieteen  professori  Pinker  on  julkais¬ 
sut  useita  tutkimusraportteja  näköhavain¬ 
noista  sekä  kielen  alkuperästä,  rakenteesta 
ja  oppimisesta.  Hän  on  kirjoittanut  paljon 
myös  kielen  suhteesta  yhteiskuntaan,  evo¬ 
luutioteoriasta,  ihmisen  seksuaalisuudesta 
ja  uskonnosta.  Pinker  on  julkaissut  neljä 
kirjaa  kielestä,  laajan  katsauksen  havainto- 
psykologian  nykytilasta  sekä  useita  juttuja 
aikakauslehtiin  kuten  Timeen,  Natureen, 
Slateen  ja  The  New  York  Timesiin.  Hänen 
kirjansa  Language  Instinct  ja  How  the  Mind 
Works  ovat  tuoneet  hänelle  Richard  Daw- 


Free  Inquiry:  Kirjanne  How  the  Mind 
Works  alussa  väitätte,  että  monet  ihmis¬ 
mielen  toimintaa  koskevat  kysymykset 
ovat  viime  aikoina  muuttuneet  täydellisistä  ar¬ 
voituksista  ratkaistavissa  oleviksi  tieteellisiksi 
ongelmiksi.  Miten  tähän  on  päästy? 

Steven  Pinker:  Osittain  kyse  on  siitä,  että 
laskennan  teoriasta  on  tuotu  ideoita  psykologi¬ 
aan  1950-luvulta  lähtien.  Niinpä  sellaiset  käsit¬ 
teet  kuten  “signaalit”,  “palautteet”  (feedback), 
“tiedon  rakenne”  (data  structure),  “muistikuvat” 
(memories),  “ohjelmat”  (programs)  ja  niin  edel¬ 
leen,  voivat  auttaa  meitä  ymmärtämään  mielen 
ilmiöitä,  joita  aiemmin  pidettiin  liian  häily  väisinä 
tieteellisesti  tutkittavaksi.  Melkein  koko  1900- 
luvun  alkupuolen  ajan  behavioristit  sanoivat,  että 
mentaaliset  oliot  kuten  unet,  mielikuvat,  suun¬ 
nitelmat,  muistot,  tunteet  ja  halut  eivät  olleet 
tutkittavissa,  vaan  niitä  voisi  itse  asiassa  verrata 
keijukaisiin,  joulupukkiin  tai  henkiolentoihin. 

Mutta  sitten  tulivat  tietokoneet,  joiden  toi¬ 
minnasta  ei  saa  tolkkua  puhumatta  muistista  ja 
ohjelmista  -  ja  jopa  haluista,  siinä  mielessä  että 


kirisin  ja  Carl  Saganin  veroisen  tieteen 
kansantajuistajan  maineen. 

Viime  aikoina  professori  Pinker  on  puo¬ 
lustanut  uutta  ja  ristiriitoja  herättänyttä 
tutkimussuuntaa,  jota  kutsutaan  evo- 
luutiopsykologiaksi.  Siinä  mieli  kuvataan 
yleensä  kokoelmaksi  toiminnallisesti 
erikoistuneita  osia  -  joita  tavallisesti  kut¬ 
sutaan  “moduuleiksi”  tai  “darwinilaisiksi 
algoritmeiksi”  -  jotka  luonnonvalinta  on 
muovannut  ihmislajin  kehittyessä.  Tässä 
haastattelussa  Pinker  keskustelee  Free 
Inquiryn  toimittajan  Austin  Daceyn  kanssa 
kielestä,  evoluutiosta,  mielestä,  moraalista, 
uskonnosta  ja  politiikasta. 


voimme  sanoa  koneen  “yrittävän  tulostaa”,  mutta 
epäonnistuvan  aikeessaan  koska  se  ei  “tiedä” 
missä  kirjoitin  sijaitsee.  Tietokoneen  sisällä  ei 
kuitenkaan  ole  keijuja.  Tämä  antaa  heti  aiheen 
olettaa,  että  voimme  ymmärtää  mielen  osia  käyt¬ 
tämällä  informaation,  laskennan  ja  palautteen 
käsitteitä. 

Toinen  mielen  toimintaa  selittävä  läpimurto  on 
evoluutio.  Monet  aiemmin  täysin  oikullisina  ja 
selittämättöminä  pidetyt  mielen  liikkeet  ovatkin 
itse  asiassa  loogisia,  jos  niiden  kehitystä  purkaa 
taaksepäin.  Eli  jos  tutkimme,  mitä  hyötyä  niistä 
on  keskimäärin  voinut  olla  esi-isiemme  lisään¬ 
tymiselle. 

FI:  Tätä  laskentaan  perustuvan  mielen  mallinja 
nykyisen  evoluutioteorian  yhteistä  aluetta  kutsu¬ 
taan  usein  “evoluutiopsykologiaksi”.  Mihin  evo- 
luutiopsykologia  Teidän  mielestänne  on  tarkkaan 
ottaen  sitoutunut,  metodisesti  ja  sisällöllisesti? 

Pinker:  Ainoa  sitoutuminen  on  metodologista 
laatua:  että  ihmisen  psykologian  hypoteesien  pi¬ 
täisi  liittyä  evoluutioon.  Tämän  ajatuksen  muotoi- 

li  ensimmäisenä  etologi  Niko  Tinbergen.  Hänen 
mukaansa  jonkin  käyttäytymismallin  täydellisen 
selityksen  pitäisi  sisältää  sen  ensisijainen  syy  eli 
ne  hermostolliset  ja  psykologiset  mekanismit, 
jotka  aiheuttavat  käyttäytymisen  juuri  tietyllä  het¬ 
kellä  tietyssä  paikassa.  Mutta  sen  lisäksi  sen  pitäi¬ 
si  selittää  käytöksen  kehitys  eliön  yksilönkehityk¬ 


sessä  sekä  sen  evoluutio  lajinkehityksessä,  eli  mi¬ 
ten  se  on  muotoutunut  aiemmista  käytösmalleista. 
J a  lopuksi  pitäisi  selittää  sen  adaptiivinen  tehtävä, 
eli  vastata  kysymykseen  miksi  luonnonvalinta  on 
suosinut  sitä.  Vähimmillään  evoluutiopsykologia 
sitoutuu  tähän  Tinbergenin  ohjelmaan;  se  on  vain 
keino  liittää  psykologia  muihin  tieteisiin,  tässä 
tapauksessa  evoluutiobiologiaan. 

Kaikkia  muita  evoluutiopsykologiaan  liitettyjä 
väitteitä  on  puolustettava  empiirisin  perustein, 
kuten  esimerkiksi  sitä,  että  mieli  sisältää  useita 
monitahoisia  osia.  Luullakseni  sille  väitteelle  on 
perusteita,  mutta  se  ei  ole  välttämätön  osa  koko 
rakennelmaa. 

FI:  Siis  jos  kävisi  ilmi,  ettei  mieli  koostukaan 
osista  eli  moduuleista,  vaan  että  se  on  yhtenäi¬ 
nen  yleistietokone  tai  kokoelma  vastaavanlaisia 
koneita,  niin  se  ei  tarkoittaisi  koko  evoluutiopsy- 
kologian  haaksirikkoa? 

Pinker:  Terminä  “evoluutiopsykologia”  on 
moniselitteinen.  Sen  yksi  merkitys  on  juuri  tuo 
äsken  kuvaamani  yritys  liittää  psykologia  evo¬ 


luutiobiologiaan.  Sen  spesifisempi  versio  väittää, 
että  mieli  koostuu  useista  erillisistä  osista,  ja  että 
monien  näiden  osien  rakenne  voidaan  selittää 
luonnonvalinnan  ja  sopeutumisen  avulla.  Laa¬ 
jempi  merkitys  on  itse  asiassa  metodologinen, 
ja  sen  takana  on  metatieteellinen  halu  yhdistää 
kaikki  tieteenalat.  Kapeammassa  merkityksessä 
on  kysymys  empiirisestä  hypoteesista,  joka  voi¬ 
taisiin  kumota  jos  kävisi  ilmi,  että  yksi  kaikkeen 
sopiva  oppimisalgoritmi  pystyisi  selittämään 
kaikki  ajatuksemme  ja  tunteemme. 

FI:  Monet  pitävät  evoluutiopsykologiaa  vain 
uudelleennimettynä  sosiobiologiana.  Voisitteko 
verrata  näitä  kahta  ? 

Pinker:  Niiden  välillä  on  paljon  jatkuvuutta. 
Monet  kavahtivat  “sosiobiologian"  nimeä,  koska 
sen  kriitikot  olivat  tehneet  niin  hyvän  työn  koko 
alan  stigmatisoinnissa.  Konferensseissa  saattoi 
kuulla  sanottavan  “Mutta  eikö  tuo  ole  sosiobiolo¬ 
giaa”,  ikään  kuin  se  olisi  jo  ollut  riittävä  vastaväi¬ 
te.  Kun  sana  on  niin  tahriintunut,  ehkä  on  parasta 
antaa  kriitikoiden  pitää  se  hyvänään  ja  keksiä 
uusi  nimi,  niin  että  ideat  saavat  mahdollisuuden 
tulla  kuulluksi. 

Mutta  on  niiden  lähestymistavoissa  myös  eroa. 
Sosiobiologia  oli  behavioristista:  se  etsi  käyttäy¬ 
tymisen  arvoa  sopeutumisen  kannalta.  Jos  vaikka 
tarkasteltiin  jotain  darwinilaisittain  merkillistä 
käytöstä  kuten  lasten  adoptiota  tai  selibaattia 
tai  sitä,  että  sotilas  heittäytyy  kranaatin  päälle 
pelastaakseen  aseveljensä,  niin  sosiobiologiassa 
etsittiin  pitkään  ja  hartaasti  jotain  hienovarais¬ 
ta  darwinilaista  selitystä.  Evoluutiopsykologian 
perusolettamus  on,  että  tällainen  on  harhaan¬ 
johtavaa.  Säännönmukaisuutta  edustavat  siinä 
ihmisten  ajatukset  ja  tunteet.  On  paljon  moni¬ 
mutkaisempaa  ja  vaikeammin  selitettävää,  miten 
ne  sitten  heijastuvat  näkyvään  käytökseen.  Se 
riippuu  paljon  henkilön  omasta  historiasta  ja  niis¬ 
tä  olosuhteista  joihin  hän  on  joutunut. 

FI:  Toinen  jatkumo  sosiobiologian  ja  evoluu¬ 
tiopsykologian  välillä  on  se,  että  molemmat  ovat 
herättäneet  paljon  ristiriitoja.  Muutama  vuosi 
sitten  Stephen  Jay  Gould  nimitti  New  York 
Review  of  Booksiin  kirjoittamassaan  pitkässä 
artikkelissa  evoluutiopsykologeja  “darwinilai- 
siksi  fundamentalisteiksi”.  Ryhdyitte  silloin  itse 
puolustamaan  evoluutiopsykologiaa.  Mitä  näette 
Gouldin  kiivaan  vastarinnan  takana? 

Pinker :  Termi  “darwinilainen  fundamentalisti” 

oli  epäreilu  retorinen  temppu,  jonka  tarkoitus  oli 
leimata  Gouldin  kanssa  eri  mieltä  olevat  henkilöt 
ääriaineksiksi.  Se  on  täysin  väärin.  Eihän  ku 
kaan  itseään  evoluutiopsykologiksi 
nimittävä  ole  väittänyt, 

ainoa  selitys 
evoluutiolle 
yleensä  tai  ih¬ 
misen  psykolo¬ 
gialle  erityisesti.  Itse 

olen  esimerkiksi  väittänyt,  että 

jotkut  sellaiset  ih-  misen  toiminnot  joita 
me  pidämme  perustavanlaatuisina  ja  johdonmu¬ 
kaisina,  voivatkin  olla  luonnonvalinnan  sivutuot¬ 
teita  sen  sijaan  että  ne  olisivat  valinnan  kohteita 
eli  adaptaatioita. 

Esimerkiksi  musiikki,  taiteet,  uskonto,  filoso¬ 
fia,  unien  sisältö  ynnä  muut  sellaiset  eivät  luul¬ 
lakseni  ole  adaptaatioita  lainkaan.  Gould  koettaa 
korostaa  omaa  asemaansa  esittelemällä  itsensä 
kiistan  järkevänä  osapuolena,  mutta  sellainen  on 
täysin  virheellistä. 

Miksi  sitten  evoluutiopsykologiaa  vastuste¬ 
taan?  Osaksi  poliittisista  syistä.  Sosiobiologiaa 
vastaan  kirjoittamassaan  manifestissa  New  York 
Review  of  Booksissa  Gould  ja  kumppanit  väitti¬ 
vät,  että  sosiobiologiasta  on  inhottavia  poliittisia 
seurauksia.  Esimerkiksi,  että  ihmisryhmät  eroai¬ 
sivat  toisistaan  biologisesti,  tai  että  vastenmieliset 
käyttäytymismuodot  kuten  sota  ja  raiskaukset  ja 
eriheimoisuus  voisivat  olla  luonnollisia  asioita 
ja  siten  hyviä,  ja  että  yksilöt  voitaisiin  vapaut¬ 
taa  henkilökohtaisesta  vastuustaan  jos  heidän 
käytökselleen  annettaisiin  joku  evolutiivinen  tai 
geneettinen  selitys. 

Mutta  kaikki  nuo  ovat  virhepäätelmiä.  Ensiksi¬ 
kin,  joku  yleinen  ihmisluonto  voi  olla  evoluution 
tulosta,  mutta  erot  ryhmien  välillä  voivat  olla 
täysin  ympäristöstä  johtuvia.  Toiseksi,  vaikka 
joku  käyttäytymismuoto  olisikin  selitettävissä 
evoluutiolla,  tästä  ei  voi  päätellä  mitään  sen  mo¬ 


raalisesta  hyväksyttävyydestä.  Itse  asiassa  monet 
luonnossa  havaitsemamme  asiat  ovat  moraalisel¬ 
ta  kannalta  merkityksettömiä  tai  vastenmielisiä. 
Ja  niihin  kuluu  myös  inhimillisiä  haluja.  Niinpä 
ei  ole  mitään  syytä  langeta  naturalistiseen  harhaan 
ja  väittää,  että  kaikki  mitä  luonnossa  havaitaan 
on  hyväksi. 

Kolmanneksi,  evoluutioon  perustuviin  käyttäy¬ 
tymisen  selitysmal-  leihin  ei  kuulu  mi¬ 
tään  väis-  tämätöntä  determi¬ 

nismiä  tai  muuta, 
mikä  vapauttaisi 
ihmiset  henki¬ 
lökohtaises¬ 
ta  vastuusta. 
Sen  enempää 
kuin  muihinkaan 
käyttäytymisen  selityksiin. 
Hillary  Clinton  selitti  miehensä 

naisseikkailuja  kasvatuksella:  Bill  oli  juuttu¬ 
nut  kahden  narttumaisen  naisen,  äitinsä  ja  iso¬ 
äitinsä  väliin,  ja  purki  tätä  konfliktia  aikuisena 
harrastamalla  useita  naissuhteita.  Mielestäni  tämä 
selitys  on  pöyristyttävää  psykologisointia,  mut¬ 
ta  oleellista  on  se,  että  Hillarya  moitittiin  tästä 
anteeksiantavasta  selityksestä.  Se  oli  epäreilua, 
mutta  yhtä  lailla  epäreilua  olisi  ollut  moittia  evo¬ 
luutioon  perustuvaa  selitystä.  Tällaisissa  moit¬ 
teissa  sekoitetaan  aina  teon  selitys  ja  vapauttava 
tuomio  keskenään.  Niitä  sekoitetaan,  oli  kyse 
sitten  evoluutioon  tai  johonkin  muuhun  ilmiöön 
perustuvasta  selityksestä.  On  siis  väärin  väittää, 
että  evoluutio  olisi  joku  erityisen  hyvä  veruke 
huonolle  käytökselle. 

FI:  Ympäristödeterminismi  on  yhtä  lailla  de¬ 
terminismiä. 

Pinker:  Täsmälleen. 

FI:  Mainitsitte  sosiobiologiaan  liitetyt  vasten¬ 
mieliset  poliittiset  johtopäätökset.  Jotkut  kriitikot 
kuten  evoluutiopsykologi  David  Sloan  Wilson 
ovat  väittäneet,  että  oletus  yleisen  ihmisluonnon 
olemassaolosta  on  muusta  riippumaton  empiiri¬ 
nen  hypoteesi  eikä  mikään  evoluutiopsykologian 
saavuttama  johtopäätös.  Ja  kaiken  lisäksi  tätä 
hypoteesia  on  testattu  aika  vähän. 

Pinker:  On  totta,  että  se  on  empiirinen  hypo¬ 
teesi.  Mielestäni  se  ei  nyt  ole  aivan  testaamaton, 
koska  monissa  kulttuureja  vertailevissa  tutkimuk¬ 
sissa  on  todettu  ihmisten  yhteisten  ominaisuuksi¬ 
en  olevan  paljon  syvällisempiä  kuin  aiemmin  on 

luultu.  Mutta  mitään  dogmaa  ei  pidä  tehdä  siitä¬ 
kään,  että  ihmisillä  on  paljon  yhteistä,  eikä  siitä 
että  ihmisten  väliset  erot  johtuvat  ympäristöstä. 
Nämä  molemmat  ovat  empiirisiä  väittämiä. 

FI:  Jos  vielä  palaamme  naturalistiseen  virhe¬ 
päätelmään;  tuleeko  asia  selväksi  sillä,  kun  sa¬ 
notaan  ettei  siitä  miten  asiat  ovat  voi  lainkaan 
päätellä  miten  niiden  pitäisi  olla?  Esimerkiksi 
sosiobiologi  Edward  O.  Wilson  ei  yrittänyt  lukea 
ihmisen  geeneistä  mitään  moraalisääntöjä.  Sen 
sijaan  hän  totesi,  että  olisi  erittäin  tehotonta  ja  so¬ 
siaalisesti  vastuutonta  toimia  luonnonvastaisesti, 
mitä  se  sitten  sosiobiologian  mukaan  olisikaan. 
Mitä  mieltä  olette  tästä  ? 

Pinker:  Mikä  tahansa  järkevä  eettinen  järjestel¬ 
mä  ottaa  huomioon  inhimilliset  halut  ja  psykolo¬ 
gian.  On  totta,  ettei  ihmisen  haluista  voi  suoraan 
määritellä  mikä  on  eettisesti  oikein,  mutta  ne  on 
otettava  huomioon.  Niinpä  sanoisin  olevani  tässä 
(Wilsonin  kanssa)  samoilla  linjoilla. 

FI:  Olemme  keskustelleet  evoluutiopsykolo- 
gian  politisoitumisesta.  Miten  teidän  näkemyk¬ 
senne  kielestä  ja  mielestä  mahtavat  vaikuttaa 
käsitykseemme  itsestä  ja  elämästä  yleensä? 

Pinker:  Aina  kun  joku  tieteellinen  ajatus  sovel¬ 
letaan  politiikkaan  tai  yhteiskuntaan,  sillä  ei  ole 
suoria,  loogisia  seurauksia,  vaan  sen  sisältämät 
faktat  on  sovitettava  yhteen  arvojemme  ja  mui¬ 
den  faktojen  kanssa,  ja  pääteltävä  vasta  sitten, 
mitä  vaikutusta  näillä  ajatuksilla  voi  olla.  Mitään 
automaattisia  seurauksia  ei  ole,  vaan  kysymys  on 
siitä,  että  keskustelu  menee  eteenpäin. 

Uusi  näkemys  mielestä  on,  ettei  sen  olemas¬ 
saololla  ole  selviä  rajoja.  Tällä  on  merkitystä 
abortti- ja  eutanasiakeskustelulle.  Olemme  pako¬ 
tettuja  etsimään  perusteellisempia  kriteerejä  sille, 
milloin  haluamme  määritellä  aivojen  vähittäisen 
kehityksen  tai  kuoleman  tarkoittavan  persoonan 
syntyä  tai  persoonan  tuhoutumista. 

Yleinen  käsityksemme  ihmisluonnosta  on  mer¬ 
kittävä  poliittisen  teorian  kannalta.  On  tärkeää, 
onko  ihmisluonto  jatkuvasti  muokattavissa,  ja 
pitäisikö  valtion  saada  ohjata  tätä  muokkausta,  vai 
voiko  yhteiskunta  muodostua  yksilöiden  välisistä 
loputtomista  kompromisseista,  joissa  jokainen 
pyrkii  toteuttamaan  omia  uskomuksiaan  ja  ha¬ 
lujaan.  Tällä  on  merkitystä  myös  koulutuksen 
kannalta:  pidämmekö  sitä  prosessina,  jossa  lapsi 
puhkeaa  luonnollisesti  kukkaan  ja  löytää  kykyn¬ 
sä,  joiden  avulla  hän  voi  suoriutua  oppimista¬ 


voitteista,  vai  onko  joihinkin  asioihin  paremmin 
sopeutunutta  ihmismieltä  venytettävä  ja  harjoi¬ 
tettava,  jotta  se  omaksuisi  sellaisia  taitoja,  jotka 
eivät  ole  luontaisesti  helppoja,  kuten  kirjoitettua 
kieltä  ja  muodollista  matematiikkaa. 

FI:  Entä  mitä  seurauksia  kehittyneellä  evo- 
luutiopsykologialla  on  uskonnolle?  Kirjassanne 
“How  the  Mind  Works”  käsittelette  uskontoja 
tavalla,  jota  voisi  pitää  sangen  skeptisenä.  Esitätte 
uskonnollisuuden  täysin  naturalistisin  käsittein. 
Hyväksyttekö  tämän  luonnehdinnan? 

Pinker:  Kyllä.  Yksi  selitys  kaikkia  kulttuureja 
yhdistävään  uskonnollisuuteen  on,  että  on  ole¬ 
massa  Jumala,  on  olemassa  enkeleitä  ja  sieluja, 
ja  ihmisen  mieli  on  kehittynyt  ymmärtämään 
näitä  tosiasioita.  Minun  lähestymistapani  on  ko¬ 
vin  erilainen.  Ihmisen  psykologian  arvoituksia 
on  se,  että  meillä  on  taipumus  tehdä  uhrauksia 
olennoille,  joita  ei  ole  olemassa,  tai  että  kulutam¬ 
me  aikaa  ja  energiaa  rukoillen  jumalia,  ennus¬ 
taen  tulevaisuutta,  tutkien  aineettomia  ilmiöitä, 
kun  energian  voisi  käyttää  myös  vaikuttamaan 
olemassa  olevan  maailman  tapahtumiin.  Mie¬ 
lestäni  tämä  on  todellinen  arvoitus,  ja  perustan 
tässä  ajatukseni  erityisesti  Pascal  Boyen  ja  Dan 
Sperberin  työlle. 

Olen  yrittänyt  selittää,  miten  uskonnollisuus 
voi  kehittyä  sivutuotteena  sellaisista  mielen  toi¬ 
minnoista,  jotka  ovat  alun  perin  kehittyneet  joi¬ 
hinkin  muihin  tarkoituksiin. 

FI:  Pystyvätkö  nämä  selitykset  horjuttamaan 
uskontojen  asemaa? 

Pinker:  Mielestäni  koko  vuosisadan  jatkunut 
edistys  neurotieteissä  ja  kognitiivisessa  neuro¬ 
tieteessä  haastaa  perinteiset  uskonnolliset  käsi¬ 
tykset,  joiden  mukaan  aineeton  sielu  laskeutuu 
ihmiseen  hedelmöittymisen  hetkellä,  vetelee 
vipuja  ja  pyörittelee  namikoita  aivoissa,  pois¬ 
taakseen  sieltä  taas  kuoleman  hetkellä.  Minun 
näkemykseni  mukaan  on  melko  hyvin  osoitettu, 
että  jokaiselle  ihmisen  kokemukselle  -  jokaiselle 
tunteelle,  jokaiselle  ajatukselle  -  löytyy  vasti¬ 
ne  aivotoiminnasta,  ja  että  me  emme  tarvitse 
mitään  ylimääräistä  toimijaa  panemaan  kaikkea 
liikkeelle. 

Kun  yritämme  dekonstruoida  uskonnollista 
ajattelua  selittämällä,  että  se  on  syntynyt  mie¬ 
lessämme  muiden  toimintojen  sivutuotteena, 
voimme  varmaankin  jossain  määrin  heikentää 
uskonnollisten  selitysten  subjektiivista  voimaa. 

Jos  voimme  osoittaa,  että  ihmisellä  on  hyvä  syy 
ajatella  sieluja  ja  henkiolentoja,  niin  sehän  on 
vaihtoehtoinen  hypoteesi  sille,  että  nämä  olennot 
todella  ovat  olemassa. 

Tarkemmin  sanoen,  mielestäni  näiden  usko¬ 
musten  ytimessä  on  tapamme  päätellä  muiden 
ihmisten  toiminnasta  heidän  ajatuksiaan  ja  halu- 
jaan;  psykologiassa  tätä  kutsutaan  “mielen  teo¬ 
riaksi”.  Sanalla  teoria  ei  tässä  tarkoiteta  mitään 
tieteellistä,  vaan  meidän  kaikkien  noudattamaa 
vaistomaista  teoriaa,  jonka  mukaan  muiden 
ihmisten  toimintaa  ei  voi  pitää  robottimaisesti 
ohjelmoituna,  vaan  että  sitä  ohjaavat  meille  nä¬ 
kymättömät  uskomukset  ja  halut.  Niistä  meillä 
ei  ole  suoria  havaintoja,  mutta  voimme  päätellä 
niiden  olemassaolon  kanssaihmistemme  käytök¬ 
sestä.  Jos  siis  yritän  ennakoida  toisen  ihmisen 
toimintaa,  en  kuvittele  häntä  vieterinukeksi  tai 
biljardipalloksi,  vaan  koetan  saada  selville  mitä 
hän  haluaa  ja  tietää,  ja  päättelen  hänen  toimintan¬ 
sa  sen  perusteella.  Kun  ihmismieli  pystyy  näin 
rakentamaan  mieliä  muille  ihmisille,  niin  siitä  ei 
ole  kovin  suuri  harppaus  päätellä,  että  joku  mieli 
voi  olla  olemassa  myös  ihmisruumiin  ulkopuolel¬ 
la.  Niinpä  on  keksitty  aaveita  ja  sieluja  ja  henkiä, 
jos  ajattelemme  tämän  mielen  leijuvan  aineellisen 
maailman  ulkopuolella,  tai  animistisia  uskomuk¬ 
sia,  joissa  mieli  liitetään  fyysiseen  kohteeseen 
kuten  puuhun,  vuoreen  tai  fetissiin. 

FI:  Voisitteko  lopuksi  kertoa  perusteeseistän¬ 
ne  uudessa  kirjassanne  Word  and  Rules:  The 
ingredients  of  Language.  Sen  mukaanhan  kieli 
sisältää  kaksi  “temppua”:  muistiin  painetut  sa¬ 
nat  ja  niitä  yhdistelevän  kieliopin  (combinatorial 
grammar). 

Pinker:  Käsittelen  kirjassa  sitä,  miten  voimme 
kuvailla  niin  valtavan  paljon  erilaisia  ajatuksia 
vain  muodostamalla  ääniä  suussamme.  Tähän 
tarvitaan  tosiaan  kaksi  temppua.  Ensimmäinen 
on  muistiin  painettu  sana,  josta  Ferdinand  de 
Saussure  käytti  nimitystä  “mielivaltainen  merk¬ 
ki”.  Tarkoitan  kykyämme  painaa  mieleen  äänien 
ja  merkitysten  välisiä  yhteyksiä.  Esimerkiksi  sana 
ankka  (duck)  ei  näytä  ankalta,  ei  kävele  ankan 
lailla  eikä  se  ääntele  kuin  ankka,  mutta  voimme 
käyttää  sitä  ankan  idean  välittämiseen,  koska 
olemme  kaikki  painaneet  mieleemme  yhteyden 
äänen  ja  merkityksen  välillä.  Mutta  kieli  ei  ole 
vai  erillisten  sanojen  pudottelua.  Jos  niin  olisi, 
meidän  olisi  tyytyminen  sanakirjassa  olevaan 
sovittujen  merkitysten  luetteloon.  Mutta  mepä 


yhdistelemme  sanoja  lauseiksi,  joiden  merkitys 
voidaan  päätellä  paitsi  siinä  olevista  sanoista, 
myös  siitä  tavasta  jolla  ne  on  kulloinkin  kytketty 
toisiinsa.  Ja  sen  merkityksen  me  päättelemme 
jonkin  ennalta  sovitun  algoritmin  tai  säännöstön 
mukaan.  Siinä  se  toinen  temppu. 

FI:  Entä  seuraava  hankkeenne? 

Pinker:  Suunnittelen  kirjaa  nimeltä  The  Blank 
Slate:  The  Denial  of  Human  Nature  in  Modern 
Intellectual  Life.  Etsin  syitä  sille,  miksi  ihmis¬ 
luonnosta  tuli  tabu  monille  vakavasti  otettaville 
ihmisille  1900-luvulla;  ja  miten  tuon  asenteen  on 
annettava  periksi  neurotieteen,  kognitiotieteen  ja 
evoluutiopsykologian  tutkimustulosten  vuoksi  - 
ja  miksi  tämä  ei  suinkaan  ole  arvoille  niin  suuri 
uhka  kuin  on  pelätty.  Itse  asiassa  voimme  saada 
rikkaamman,  paremmin  puolustettavissa  olevan 
arvomaailman,  jos  otamme  ihmisluonnon  huomi¬ 
oon  kuin  jos  kiellämme  sen.  ■ 


Lähde:  (Free  Inquiry,  Spring  2000; 
käännös  Matti  Virtanen) 

Kääntäjä  työskentelee  toimittajana 
Yleisradion  TV  1  :n  MOT-ohjelmassa 

Harri  Hemilä 

Vaihtoehtohoidot: 
hyötyä  vai  haittaa? 


Edellisessä  Skeptikko-lehdessä  (2/2000) 
käsiteltiin  vaihtoehtohoitoja.  Olen  itse  poh¬ 
diskellut  tätä  kenttää  pitkään  ja  esitän  tässä 
joitakin  kommentteja  Skeptikon  kirjoitusten 
motivoimana. 

Vuosien  mittaan  olen  tullut  johtopäätök¬ 
seen,  että  vaihtoehtohoitoja  selkeimmin 
yhdistävä  tekijä  on  se,  ettei  niitä  opeteta 
lääkärikoulussa  -  siis  valtakysymys  -  eikä  yk¬ 
sinkertainen  ja  selkeä  kysymys  “näytön  laadun" 
suhteen  verrattuna  koululääketieteeseen.  Samaan 
johtopäätökseen  on  tullut  esimerkiksi  Archives  of 
Internal  Medicine  -lehden  päätoimittaja  Dalen, 
joka  vaihtoehtohoitoja  käsittelevän  teemanume¬ 
ron  pääkirjoituksessa  toivoi  enemmän  avoimuut¬ 
ta  vaihtoehtoja  kohtaan  ja  keskustelua  näiden 
kahden  leirin  välille  ( 1 ). 

Samaisessa  teemanumerossa  Goodwin  ja 
Tangum  tarkastelivat  Yhdysvaltojen  koululää¬ 
ketieteen  ennakkoluuloja  vitamiineja  kohtaan. 
Esimerkeillä  he  havainnollistivat,  kuinka  usko 
vitamiinin  haittoja  kohtaan  voi  syntyä  aivan  tyh¬ 
jästä,  levitä  lääkäreiden  keskuudessa  pelkästään 
huhujen  pohjalta,  ja  kukaan  ei  ole  skeptinen  haitan 
“näytön"  suhteen;  ja  toisaalta  kuinka  vitamiinin 
hyötyyn  viittaavia  tutkimuksia  vähätellään  kun 
verrataan  suhtautumiseen  vastaaviin  tutkimuk¬ 
siin  perinteisillä  lääkkeillä  (2).  Kirjoituksessaan 
he  myös  tarkastelivat  eräitä  mahdollisia  syitä  tälle 
ennakkoluuloisuudelle. 

Itse  olen  pitkään  selvitellyt  C-vitamiinin 
vaikutusta  flunssaan.  Tämä  on  puhdasoppinen 
vaihtoehtoaihe,  sillä  useissa  lääketieteen  oppi¬ 
kirjoissa  todetaan  selkeästi,  että  C-vitamiinilla  ei 
ole  mitään  vaikutusta  flunssaan.  Todellisuudessa 
vaikutusvaltaisin  tätä  aihetta  selvittävä  tutkimus 
analysoitiin  virheellisesti  (3)  ja  vaikutusvaltaisin 
katsaus  sisälsi  virheellisiä  numeroarvoja  verrattu¬ 
na  alkuperäisiin  julkaisuihin,  alkeellisia  laskuvir¬ 
heitä,  virheitä  tutkimusten  valinnassa  sekä  muita 
ongelmia  (4).  Suomessa  Kansaneläkelaitos,  Kan¬ 
santerveyslaitos  ja  Lääkelaitos  julkaisivat  vuon¬ 


na  1994  antioksidantteja  käsittelevän  raportin. 
Antioksidanttiraportin  C-vitamiinia  käsittelevän 
osuuden  virheitä  kuvasin  varsin  yksityiskohtai¬ 
sesti  Lääkärilehdessä  ja  esitin  loppukommentti- 
na,  että  “ei  vaikuta  asialliselta,  että  virka-aseman 
antaman  arvovallan  suojissa  esitellään  pelkkiä 
uskomuksia  ja  ennakkoluuloja  tieteellisinä  to¬ 
tuuksina"  (5). 

On  syytä  erottaa  kaksi  eri  kysymystä:  1)  onko 
suhtautuminen  lääketieteen  piirissä  C-vitamii- 
niin  objektiivista  vai  ei,  ja  2)  onko  C-vitamii¬ 
nilla  todellista  käytännön  merkitystä  potilaiden 
hoidossa.  Vastaus  jälkimmäiseen  kysymykseen 
on  avoin,  mutta  ensimmäinen  kysymys  on  mie¬ 
lenkiintoinen  lääketieteen  sosiologian  kannalta, 
erityisesti  suhtautumisessa  vaihtoehtohoitoihin. 
C-vitamiinin  hylkääminen  lääketieteen  ulkopuo¬ 
lelle  perustuu  ennakkoluuloihin  ja  mutu-ajatte- 
luun,  eikä  objektiiviseen  tutkimusten  tulkintaan 
(2-5 ).  Tämä  on  erityisen  hyvä  esimerkki  siitä,  että 
rajaviiva  vaihtoehtohoitoihin  ei  määräydy  selke¬ 
än  “tieteellisen  näytön"  perusteella  vaan  joissakin 
tilanteissa  aivan  muin  perustein. 

Skeptikossa  tri  Beyerstein  pohdiskelee  muuta¬ 
mia  tekijöitä,  jotka  synnyttävät  potilaalle  koke¬ 
muksen,  että  hän  hyötyy  hoidosta.  Asiallisen  kir¬ 
joituksen  ongelmana  on  kuitenkin  otsikko,  joka 
herättää  vaikutelman,  että  kyseiset  tekijät  olisivat 
tunnusomaisia  juuri  vaihtoehtohoidoille.  Todelli¬ 
suudessa  paljolti  samat  vastaukset  voidaan  antaa 
kysymykseen  “miksi  potilaat  voivat  paremmin 
terveyskeskuslääkärillä  käynnin  jälkeen?” 

Onko  potilaalle  hyötyä  käynnistä  vaikkapa  ho¬ 
meopaatin  vastaanotolla?  Huomaa,  että  tämä  on 
aivan  eri  kysymys  kuin  se,  onko  homeopaattisil¬ 
la  valmisteilla  biokemiallista  vaikutusta.  Tuskin 
monet  vastustavat  vaikkapa  kirkon  järjestämää 
perheterapiaa  sillä  perusteella,  että  Jumalasta 
ei  ole  kiistatonta  näyttöä.  Tuoreessa  Lääkärin 
käsikirjassa  todetaan,  että  “Terveyskeskuksen 
potilaista  vain  joka  toiselle  voidaan  tehdä  sel¬ 
keä  perinteinen  diagnoosi.  Muilla  on  epämää¬ 
räinen  vaiva  tai  oire,  jonka  taustalla  on  usein 

niin  suuri  enemmistö,  että  opetan  yhä  uudestaan 
flunssapotilaille  tätä  perusasiaa.  Jotkin  potilaat 
toteavat  sen  jo  tiettävänsä  -  heille  se  on  itsestään¬ 
selvää  -  mutta  keskivertopotilaalle  ei.  Monesti 
psykoterapeuttinen  keskustelu  terveyskeskukses¬ 
sa  kulkee  myös  tasolla,  joka  on  luonteeltaan  itses¬ 
täänselvyyttä  niille,  joilla  on  elämänkokemusta  ja 
kykyä  oman  elämän  hallintaan. 


psyykkistä  hätää  sekä  vaikeuksia 
perhe-  tai  ihmissuhteissa...”  (6). 

Tämä  kommentti  on  varsin  paljon 
sopusoinnussa  oman  kokemukseni 
kanssa.  Tätä  taustaa  vastaan  kysy¬ 
mys  “hoidon  hyödystä”  on  paljon 
monimutkaisempi  kuin  pelkkä  ky¬ 
symys  hoidon  luonnontieteellises¬ 
tä  vaikutuksesta. 

Potilaan  kuuntelu,  elämäntilan¬ 
teesta  keskustelu  ja  positiivisen 
mielialan  luominen  ovat  monesti 
keskeinen  osa  hoitoa.  Monet  lää¬ 
kärit  eivät  ole  hyviä  tällaisessa 
psykoterapeuttisessa  suhteessa  po¬ 
tilaaseen.  Tällaista  taitoa  ei  oteta 
huomioon  opiskelijoiden  valinnas¬ 
sa,  eikä  se  ole  kovin  keskeistä  lää- 
kärikoulun  opetuksessa.  Toisaalta, 
potilas  voi  yhtä  hyvin  saada  psy¬ 
koterapeuttista  apua  monenlaisilta 
järkeviltä  ihmisiltä,  olkoot  he  taustaltansa  tervey¬ 
denhoitajia,  vaihtoehtoilijoita,  pappeja,  iäkkääm¬ 
piä  sukulaisia,  tmv.  Tältä  osalta  hoidon  lopputulos 
voi  olla  sama  riippumatta  siitä,  saako  potilas 
psykoterapian  ohella  buranaa  vai  homeopatiaa 
vai  rukouksen.  Monesti  vaihtoehtoilijoiden  psy¬ 
koterapia  ja  elämäntapoihin  liittyvä  keskustelu 
varmaankin  on  tuloksellisempaa  kuin  kiireisen 
ja  ylirasittuneen  lääkärin,  jolle  vapaita  aikoja  on 
saatavilla  vasta  muutaman  viikon  päästä  -  kunhan 
potilas  pahenevien  oireiden  kanssa  menee  tälle 
oikealle  lääkärille. 

Skeptikon  päätoimittaja  Järvinen  kritisoi  Ro- 
sen-terapeuttia  todeten,  että  tämän  kommentit 
olivat  paljolti  itsestäänselvyyksiä.  Potilaat  muo¬ 
dostavat  heterogeenisen  ryhmän  ja  “itsestäänsel¬ 
vyydet”  voivat  olla  sopivia  kyseisen  terapeutin 
keskivertopotilaille.  Voin  rinnastaa  saman  ongel¬ 
man  omiin  potilaisiini.  On  selvä,  että  valistuneet 
ihmiset  tietävät  antibioottien  tehoavan  baktee¬ 
reihin,  mutta  ei  viruksiin.  “Valistumattomien” 
potilaiden  osuus  terveyskeskuksessa  on  kuitenkin 


“Mitä  tulee  vaihtoehtohoitojen  haitallisuuteen  poti¬ 
laille,  en  ole  itse  törmännyt  yhteenkään  potilaaseen, 
kenen  tärkeä  hoito  olisi  viivästynyt  tai  kenelle  olisi 
ollut  muuta  haittaa  vaihtoehtohoidoista”,  LL  Harri 
Hemilä  kirjoittaa. 

Kuten  psykologi  Svennevig  Skeptikon  referaa¬ 
tissa  toteaa,  on  hyvä  positiivinen  hoitosuhde  usein 
edellytys  hyville  hoitotuloksille.  Joskus  potilas 
tulee  terveyskeskukseen  negatiivisella  mielialal¬ 
la,  etteivät  ne  “arvauskeskuksessa”  kuitenkaan 
mitään  osaa,  ja  syntyvä  hoitosuhde  helposti  to¬ 
teuttaa  potilaan  uskomuksen.  Analogisesti  on 
syytä  olla  varovainen  sen  suhteen  mitä  päättelee 
Järvisen  negatiivisesta  hoitosuhteesta  Rosen-te- 
rapeuttiin.  Useat  potilaat  voivat  hyvinkin  saada 
apua  kuvatusta  terapiasta,  jos  heidän  elämän¬ 
tilanteensa  ja  taustansa  ovat  kovin  toisenlaisia 
verrattuna  Järviseen. 

“Vaihtoehtohoidot”  on  sekalainen  ryhmä,  jossa 
suurta  osaa  on  mahdotonta  ottaa  vakavasti  luon¬ 
nontieteelliseltä  näkökannalta,  mutta  silti  potilaat 
voivat  subjektiivisesti  hyötyä  niistä.  Toisaalta, 

jos  toiminnan  perimmäinen  tarkoitus  on  auttaa 
potilasta,  niin  potilaiden  subjektiivista  hyötyä 
ei  pidä  ylimielisesti  vähätellä.  Ei  terveyskeskuk¬ 
sessakaan  hoideta  esimerkiksi  migreenipotilaita 
sillä  perusteella,  että  jokin  objektiivinen  mitta¬ 
ustulos  muuttuisi,  vaan  tavoite  on,  että  potilas 
juuri  subjektiivisesti  kokee  olonsa  paremmaksi. 
Jos  potilaan  päänsärky  jatkuu  lääkkeestä  huoli¬ 
matta,  on  laiha  lohtu  vakuuttaa,  että  huolellisessa 
tutkimuksessa  kyseinen  lääke  erosi  plasebosta. 
Kääntäen,  jos  päänsärky  menee  pois  pehmeillä 
elämäntapaohjeilla  tai  vaihtoehtohoidolla,  niin  on 
turha  marista,  että  potilas  on  väärin  parannettu. 

Vaikka  lääketieteen  piirissä  useat  asiat  perus¬ 
tuvatkin  hyviin  tutkimuksiin,  on  virheellistä  aja¬ 
tella,  että  koululääketieteessä  potilaiden  hoito 
olisi  kauttaaltaan  täysin  eritasoiseen  näyttöön 
perustuvaa  toimintaa  kuin  vaihtoehtohoidot, 
joille  parhaimmillaan  on  myös  satunnaistettujen 
sokkokokeiden  tukea.  Osa  vaihtoehtohoidoista 
voi  ajan  mittaan  siirtyä  koululääketieteen  piiriin 
ja  syy  tämänhetkiseen  “ulkonaoloon”  voi  johtua 
ennakkoluuloista  ja  koulutusperinteistä. 

Omalta  osaltani  en  toivo  homeopatian  ja  monen 
muunkaan  kummallisen  ajattelutavan  yleistyvän. 
Kannatan  silti  varsin  pitkälle  Svennevigin  ja  Ar- 
chives  of  Internal  Medicine  -lehden  päätoimittaja 
Dalenin  ehdottamaa  suvaitsevaisuutta,  jota  Mus- 
telin  myös  pitkälti  edustaa  pääkirjoituksessaan. 
Moniarvoisessa  yhteiskunnassa  aikuisilla  ihmi¬ 
sillä  on  vapaus  epäloogiseen  ja  irrationaaliseen 
ajatteluun  koskien  politiikkaa,  talouselämää,  ja 
myös  terveyttä.  Osa  vaihtoehtohoidoista  voi  te¬ 
hota  myös  muuten  kuin  pelkän  psykoterapeutti¬ 
sen  hoitosuhteen  kautta,  eikä  sitäkään  pidä  lii¬ 
aksi  vähätellä.  Lopuksi,  jos  töykeästi  tuomitsen 
potilaitani  heidän  kummallisten  uskomustensa 
johdosta,  niin  hoitosuhde  ohenee  entistäkin  pin¬ 
nallisemmaksi  ja  mahdollisuuteni  todellisen  avun 
antamiseen  lyhyen  vastaanoton  aikana  vain  heik- 
kenee. 

Mitä  tulee  vaihtoehtohoitojen  haitallisuuteen 
potilaille,  en  ole  itse  törmännyt  yhteenkään  po¬ 


tilaaseen,  kenen  tärkeä  hoito  olisi  viivästynyt 
tai  kenelle  olisi  ollut  muuta  haittaa  vaihtoeh¬ 
tohoidoista.  En  ole  edes  kenenkään  lääkärikol- 
legan  kautta  törmännyt  yhteenkään  Mustelmin 
mainitsemaan  diabeetikkolapseen,  jolta  insuliini 
jää  saamatta  vanhempien  vaihtoehtoihin  vuoksi. 
Yksittäisiä  tapauksia  ei  pidä  yleistää  valtakunnal¬ 
lisiksi  ongelmiksi. 

Sen  sijaan  olen  itse  törmännyt  lukuisiin  po¬ 
tilaisiin,  jotka  ovat  saaneet  koululääketieteen 
sisällä  huonoa  hoitoa  -  enkä  tarkoita  töykeätä 
kohtelua.  Tämä  jälkimmäinen  ongelma  puoles¬ 
taan  johtuu  monenlaisista  seikoista,  jotka  eivät 
ole  tässä  asiayhteydessä  oleellisia  -  eikä  tätäkään 
ongelmakenttää  pidä  liioitella.  Mutta  -  jos  kes- 
kivertopotilaalle  halutaan  parempaa  hoitoa,  niin 
terveyskeskuslääkärin  kokemukseni  perusteella 
merkittävimmät  ongelmat  ovat  koululääketieteen 
sisällä  eikä  “vaihtoehtolääketieteessä”.  Ulkopuo¬ 
linen  vihollinen  on  monia  ryhmiä  yhdistävä  te¬ 
kijä,  joka  voimistaa  “me-henkeä,”  mutta  tässä 
tullaan  j  älleen  valtapoliittiseen  raj  aan  joka  peittää 
todelliset  ongelmat  kulissin  taakse.  g 

Kirjoittaja  on  LL,  FT,  dos.  Hän  toimii  terveyskeskus¬ 
lääkärinä  Helsingissä  ja  tutkijana  kansanterveystieteen 
laitoksella,  Helsingin  yliopistolla. 

Risto  k.  järvinen 

Laihdutusvyö  laihdutti 
vain  lompakkoa 


Tämä  artikkeli  on  susi.  Minun  piti  kokeilla 
hankkimaani  BodyVibes-laihdutusvyötä 
tosissani  ja  kertoa,  kuinka  tehokkaasti  se 
toimii  tai  ei  toimi .  Paljon  kerrottavaa  ei  kuitenkaan 
ole.  Syy  siihen,  että  jotakin  kuitenkin  kirjoitan, 
on  se  että  luultavasti  tuhansille  muillekin  vyön 
käyttäjille  on  käynyt  kuten  minullekin:  paljon 
kerrottavaa  ei  ole.  “Soutulaite”  tai  “kasvisleik- 
kuri”  on  jäänyt  muutaman  käyttökerran  jälkeen 
pölyttymään  sängyn  alle. 

Miksi  ihmiset  kuitenkin  tilaavat  mitä  erilai¬ 
sempia  vempaimia  mitä  erilaisempiin  tarkoituk¬ 
siin?  Koska  Ostos-tv  saa  kaiken  näyttämään  niin 
helpolta? 

Raikkaan  näköinen  mies  selittää  kuvaruudus¬ 
sa:  “Vihaan  liikuntaa  ja  olen  ylpeä  siitä.  Ei  ole 
aikaa.” 

Hyväkroppainen  nainen  yllättää  miehen:  “Mitä 
sanoisit,  jos  kertoisin  laitteesta,  joka  vie  kilot  ja 
sentit  mennessään  ilman  ruokavalion  tarkkailua, 
pillereitä,  rasittavia  harjoituksia  ja  ponnisteluja? 
Uskomatonta,  mutta  totta!” 

“Käytän  sitä  juuri  nyt,  eikä  sitä  edes  huomaa. 
Kyseessä  on  mullistava,  ennennäkemätön  kek¬ 
sintö  ja  tuloksetkin  ovat  täysin  uskomattomat. 
Vyötäröni  kapeni  kymmenen  senttiä  neljässä 
kuukaudessa,  enkä  ole  tehnyt  mitään  muuta  kuin 
käyttänyt  vyötä.” 

Mies  ja  nainen  yhdessä:  “Olemme  niin  kuin 
sinä:  rakastamme  telkkaria  ja  sohvalla  makailua 
ja  rakastamme  ruokaa. “ 

Mies:  “Yksi  ero  kyllä  löytyy:  minä  rentoudun 
olut  kädessä.”  Nainen:  “Minä  ahmin  tapani  mu¬ 
kaan  ruokaa.” 

Yhdessä:  “Me  kuntoilemme,  sinä  et!  Meillä  on 
päällämme  jotakin,  joka  vastaa  50  minuutin  käve¬ 
lyä,  30  minuutin  aerobicia,  35  minuutin  pyöräilyä, 
25  minuutin  juoksua...  Poltamme  90  prosenttia 
kaloreita  enemmän  tunnissa  istumalla  -  sinä  et!” 

“Pian  sinäkin  voit.  Haluatko  kuulla  salaisuu¬ 
temme?  BodyVibes  on  helpoin,  turvallisin  ja  te¬ 
hokkain  vatsalihasten  kehittäjä  -  ja  arvaa  mitä: 
se  tekee  vatsastasi  litteän  kuin  lettu.  Voit  tehdä  ja 
syödä  mitä  haluat  -  ja  painosi  putoaa.” 
Kuvaruutuun  ilmestyy  tutkijaksi  pukeutunut 


valkotakkinen  mies.  Taustalla  laboratoriossa  nä¬ 
kyy  ihmisiä  ‘tieteellisissä’ testeissä  happinaamarit 
kasvoillaan.  Valkotakkinen  puhuu:  “Tutkimukset 
osoittavat,  että  istuvat  vyönkäyttäjät  kuluttivat 
50  prosenttia  enemmän  kuin  jos  heillä  ei  ollut 
vyötä.  Vuodessa  ihmiset  laihtuivat  keskimäärin 
12,5  kiloa. 

“Tehokkuuden  salaisuus  piilee  biofeedback- 
teknologiassa,  jota  ei  aiemmin  ole  käytetty  vatsa¬ 
lihasten  hyväksi.  Laite  kuulostaa  yksinkertaiselta, 
mutta  älä  anna  sen  hämätä.  Kyseessä  on  uskomat¬ 
toman  hienostunut  laite,  se  on  äärimmäisen  tarkka 
eikä  värise  turhaan.” 

Ruudulla  näkyy  lukemattomia  monimutkaisen 
tuntuisia  sähkökaaviokuvia. 

“BodyVibes  saa  aikaan  isometrisiä  supistuksia 
-  vyötärö  kapenee,  ryhti  paranee,  alaselkä  vah¬ 
vistuu,  aineenvaihdunta  vilkastuu  ja  rasva  palaa 
koko  päivän.  Sitä  voi  käyttää  vaatteiden  alla, 
päällä  tai  tavallisena  vyönä.  Seiso,  istu,  juokse, 
kävele  tai  makaa  sohvalla  -  BodyVibes  toimii!” 

Seuraavaksi  vyötä  käyttänyt  nainen,  ‘kuka  ta¬ 
hansa  meistä’,  todistaa  kyyneleet  silmissään:  “Jos 
sinulla  on  paino-ongelmia,  hanki  äkkiä  BodyVi¬ 
bes.  Se  on  ehdottomasti  paras  tapa  laihtua.  Olen 
yrittänyt  kaikkea  -  nyt  olen  laihtunut  14  kiloa! 
Se  on  tehnyt  ihmeitä  ja  muuttanut  elämäni.  Se  on 
uskomatonta !  1 4  kiloa  ei  ehkä  ole  paljon,  mutta  se 
on  hyvä  alku.  Aion  laihtua  toiset  14  kiloa!” 

Lisää  todistajia.  Miehiä,  naisia  -  vanhoja,  nuo¬ 
ria  -  tavallisia  ihmisiä,  eri  alojen  tunnustettuja 
ammattilaisia,  julkkiksia;  laite  sopii  aivan  kenelle 
tahansa. 

Manipuloidun  näköisiä  profiilikuvia  vyönkäyt- 
täjistä  ennen  ja  jälkeen  laitteen  hankinnan. 

Vaikka  mielessä  kytee  epäilys,  niin  miksi  ihmi¬ 
nen  ei  voisi  kokeilla  tätäkin?  Ehkä  vyö  innostaa 
laihduttamaan  muutenkin?  Ja  tilaaminen  on  käte¬ 
vää:  24  tuntia  vuorokaudessa  langan  päässä  odot¬ 
taa  elävä  ihminen  juuri  sinun  soittoasi.  Puhelu 
on  ilmainen.  Tuotteet  toimitetaan  postiennakolla 
parissa  päivässä.  Kaikilla  tuotteilla  on  vähintään 
30  päivän  palautusoikeus. 

Kello  on  kaksi  aamuyöstä,  kun  skeptikko  tart¬ 
tuu  pilanpäitten  luuriin. 

Ennen  ja  jälkeen  -  kuvamanipulaation  sekä  vatsalihasten  pullistuksen  ja  sisäänvedon.  Laihdutusvyö  toimii? 


Ostos-tv:n  laihdutusmenetelmöt 

MTV3:n  ja  TV-Nelosen  ostos-tv:t  mainostivat  tämän  artikkelin  kirjoitushetkellä 
kuutta  laihdutukseen  jotenkin  liittyvää  tuotetta  seuraavasti: 


1 .  Velform-kaksoisleuanpoisto voide; 
vain  225  mk  +  toimituskulut. 

Erikoishoito  kaksoisleualle  ja  rypyille.  Kaulaa 
kiinteyttävä  ja  solutoimintaa  kiihdyttävä  hoito 
poistaa  rasvakerrostumia.  Velformin  kosteuttava 
ja  elvyttävä  vaikutus  kiinteyttää  rasvakudoksia  ja 
vähentää  ryppyjä.  Velform-kaulaside  tehostaa  voi¬ 
teen  imeytymistä. 

2.  Gymfor  Plus  -lihasharjoituslaite; 

vain  899  mk  +  toimituskulut. 

Kehittää  lihaksia  ja  pienentää  rasvakerrosta  il¬ 
man  rasittavaa  harjoitusta.  Perustuu  sarjaan  pieniä 
sähköimpulsseja,  jotka  hermojen  välityksellä  lähet¬ 
tävät  komentoja  lihaksille.  Lihakset  jännittyvät  ja 
rentoutuvat.  Turvallinen  ja  tehokas! 

3.  BodyVibes-laihdutusvyö; 
vain  298  mk  +  toimituskulut. 

Nerokas,  säädettävä  vyö,  joka  ilmoittaa  värise¬ 
mällä,  jos  annat  vatsalihastesi  löystyä.  Huippu- 
uutuus  kuntoiluun! 

4.  Siluet  40  -laihdutusgeeli; 
vain  395  mk  +  toimituskulut. 

Sivele  geeliä  haluamiisi  paikkoihin  vartalollasi. 
Tämän  Meksikosta  löydetyn  juurikasvin  uute  sulat¬ 


taa  rasvaa,  kosteuttaa  ihoa  ja  lisää  sen  kimmoisuutta. 
Pakkaus  sisältää  kaksi  60  gramman  geelipurkkia, 
mittanauhan  sekä  suomenkieliset  ohjeet. 

5.  -  10  Kalsiumpyruvaatti-guaranavalmiste; 

yksi  rasia  vain  98  mk,  kaksi  rasiaa  vain  168 
mk  ja  kolme  rasiaa  vain  238  mk. 

Useiden  kliinisten  tutkimusten  mukaan  valmis¬ 
te  sulattaa  ja  polttaa  rasvaa  tehokkaasti  lihasten 
proteiineja  säästäen.  Lisää  lihasvoimaa  ja  kestä¬ 
vyyttä.  Muokkaa  vartaloa  juuri  niistä  paikoista, 
mitkä  ennen  tuntuivat  olevan  ongelmallisimpia. 
Kalsiumpyruvaatti,  joka  on  myös  antioksidantti,  on 
ikivanha  keksintö:  sitä  esiintyy  luonnon  kasveissa 
ja  hedelmissä  rypälehappoina  ja  kalkkina.  Guarana 
on  luonnon  oma  kofeiinilähde,  joka  hillitsee  ruoka¬ 
halua.  Ei  elimistölle  vieraita  lisäaineita.  Käytetty  jo 
kauan  huippu-urheilijoiden  lisäravinteena. 

6.  Lat  Blocker  -laihdutuskapselit; 

vain  245  mk  /  purkki  -  nyt  erikoistarjous  kaksi 
purkkia  vain  300  mk  +  toimituskulut. 

Kapselit  sitovat  osan  aterian  sisältämästä  rasvas¬ 
ta  siten,  että  tämä  ei  imeydy  elimistöön.  Luonnon¬ 
tuote.  C-vitaminoitu  vaikutuksen  tehostamiseksi. 
Soita  ja  laihdu! 

“Tahdon  pyykkilautavatsan!” 

“Anteeksi?” 

“Tahdon  samanlaisen  pyykkilautavatsan  kuin 
television  miehellä.” 

“Niin...  mistä  tuotteesta  olette  kiinnostunut?” 

“Laihdutusvyöstä!” 

Tarkoituksenani  on  palauttaa  vyö  30  päivän 
jälkeen  takaisin. 

Seuraavalla  viikolla,  kun  muu  perhe  nukkuu, 
kaivan  esiin  119  grammaa  painavan  ihmevem- 
paimen.  Käyttöopas  onnittelee  minua,  että  olen 
löytänyt  todella  hauskan  ja  helpon  tavan  päästä 
eroon  ylimääräisistä  kiloista  vyötärölläni.  Koko¬ 
an  vyön  ja  kiinnitän  sen  niin,  että  väristin  tulee 
navan  oikealle  puolelle.  Laitan  väristimen  päälle, 
istun  selkä  suorana  ja  jännitän  vatsalihaksiani. 
Värinä  lakkaa.  Heti  kun  annan  lihasten  löystyä, 
värinä  alkaa  jälleen.  Toimii! 

Ohjeen  mukaan  vyön  käyttöön  tulee  totutella 
aluksi  parin  viikon  ajan.  Kerran  tai  kaksi  päivässä 
on  tarkoitus  kokeilla,  kuinka  pitkään  jaksan  vat¬ 
salihaksiani  jännittää.  Tämän  jälkeen  voin  aloit¬ 
taa  harjoitukset  riippuen  lihaksieni  kuntotasosta. 
Ensimmäisen  kahden  viikon  aikana  voin  ohjeiden 
mukaan  pitää  laitetta  päällä  5-10  lyhyttä  jaksoa 
tunnin  aikana.  Keskitasolla  laitetta  voi  käyttää 
useissa  tunnin  jaksoissa  päivittäin.  Harjoittelun 
edistyessä  aikaa  tulee  lisätä  kolmeen  tuntiin  ker¬ 
ran  tai  kaksi  päivässä. 

Nyt  ollaan  tultu  kohtaan,  jolloin  tämän  artikke¬ 
lin  pitäisi  vasta  alkaa.  Nyt  pitäisi  kertoa,  että  käytin 
vyötä  kuukauden  ja  laihduin  x  kiloa  tai  en  laihtu¬ 
nut  lainkaan.  Mutta  paljon  kerrottavaa  ei  ole.  Kun 
ei  usko,  että  vatsalihaksien  jännittäminen  (joka 
ei  vastaa  energiankulutukseltaan  edes  kävelyä) 
laihduttaa,  jää  laitteen  käyttö  muutamaan  kertaan. 
Ja  vaikka  uskoisikin,  ei  vatsalihaksia  jaksa  (aina¬ 
kaan  aluksi)  jännittää  kuin  pari-kolme  minuuttia 
kerrallaan.  Onko  edes  mahdollista,  että  jonakin 
päivänä  jännitän  lihaksiani  jatkuvasti  ?  Sitä  paitsi 
onko  jatkuva  lihaksien  jännittäminen  terveellistä? 
Ainakin  se  tuntuu  epämiellyttävältä. 

Vyön  käyttö  siis  jää,  mutta  suunnittelen  aloitta- 
vani  harjoitukset  koska  tahansa.  Vyö  jää  palautta¬ 
matta.  Takkiin  tulee  340  markkaa.  Mutta  ystävät 
ovat  jo  osoittaneet  halukkuutensa  lainata  vyötä. 
Jospa  myyn  sen  heille  ja  keskityn  itse  johonkin 
uuteen,  helpompaan  menetelmään...  _ 


Risto  k.  järvinen 

Uusi  lupaava 
laihdutusvalmiste? 

Eräänä  päivänä  laihdutusvyön  kerättyä  jo 
painonsa  verran  pölyä  päälleen  sain  mie¬ 
lenkiintoista  postia.  Minua  pyydettiin  mu¬ 
kaan  testiryhmään  kokeilemaan  yhdysvaltalaisen 
professori  Anthony  Rosen  kehittämää  ihmelaih- 
dutuspilleri  MikroMagiciä.  Testi  kestää  kuusi 
viikkoa  ja  laihdutuspillereistä  saa  55  prosentin 
alennuksen.  Maksan  vain  199  markkaa  ja  voin 
lopettaa  kalorien  laskemisen,  syödä  niin  kuin 
tavallisesti  -  painoni  putoaa  joka  tapauksessa! 
Tämän  kuulema  vahvistavat  myös  suomalaiset 
koekaniinit  Mauri  Tuominen,  Inger  Östergärd 
ja  Teija  Pirkkalainen,  joiden  puhelinnumerot 
ovat  esitteessä  mukana. 

Östergärd  ja  Pirkkalainen  eivät  vastaa  puheli¬ 
meen.  Mauri  Tuominen  sanoo,  että  tämän  takia 
kaikki  puhelut  ohjautuvat  hänelle.  Tuominen 
kertoo  vastanneensa  HSissa  olleeseen  ilmoituk¬ 
seen,  jossa  haettiin  testihenkilöitä  ilmaiselle  laih- 
dutuspillerikuurille.  Hän  oli  käyttänyt  pillereitä 
kuusi  viikkoa,  jättänyt  päivälliset  McDonald 
’sissa  väliin  ja  laihtunut  5  kiloa  -  ei  esitteessä 
mainittua  8:aa  kiloa.  Hän  pitää  tuotetta  huuhaana 
ja  ihmettelee  joutumistaan  mainokseen,  jossa  hä¬ 
nen  palautelomakkeen  arviointejaan  on  maalailtu 
sellaisiksi,  joita  ei  itse  tunnista  (“eikä  minun 
tarvinnut  olla  millään  kuurilla...”). 

Tuomisen  tapausta  käsiteltiin  Kuningaskulutta- 
ja-ohjelmassa  15.8.,  mutta  edelleen  hänen  kuvan¬ 
sa  ja  numeronsa  ovat  mukana  esitteessä. 

MikroMagicin  kerrotaan  laihduttavan,  koska 
se  sisältää  mm.  kromipikolinaattia  ja  niakiinia 
biologisesti  aktiivisesti  muodossa.  Pilleri  saa  eli¬ 
mistön  käyttämään  osan  tarvitsemaansa  energiaa 
rasvoista  sen  sijaan,  että  se  ottaisi  koko  energian 
pelkästään  proteiinista  ja  hiilihydraateista.  “Tämä 
on  täysin  uutta  tietoa,  ja  ilmiötä  kutsutaan  rasvan 
palamisen  kiihtymiseksi.” 

Kuningaskuluttaja-ohjelmassakiinnitettiinhuo- 
miota  siihen,  että  lääkärikirjojen  mukaan  kromi 
vaikuttaa  sokeri-  ja  rasva-aineenvaihduntaan  eli 
hillitsee  makean  himoa.  Laihduttavaa  vaikutusta 
yksikään  lääkäri-  tai  luonnonaineopas  ei  mai¬ 
nitse. 

Mistäköhän  seuraavaksi  innostuisi?  ■ 

Lähde  mukaan  MicroMagicin 
testiin  Suomessa! 

Vesa  Tenhunen 

Skeptisyydestä  ja 
argumentoinnin  virheistä 


Skeptiseen  keskustelutyyliin  kuuluu  argu¬ 
mentointi  eli  väitteiden  perusteleminen. 
Perusteluiden  on  tietenkin  syytä  olla  mah¬ 
dollisimman  loogisia  ja  siksi  olen  laatinut 
listan  yleisimmistä  virhepäätelmistä.  Niin 
omien  kuin  toistenkin  logiikan  virheiden 
tunnistaminen  antaa  mahdollisuuden 
parantaa  argumentointia  ja  toivottavasti 
välttää  hedelmätöntä  juupas-eipäs-vän- 
käämistä. 

Seuraavat  eivät  ole  sinänsä  mitään  ehdotto¬ 
mia  sääntöjä:  voit  perustella  väitteesi  ai¬ 
van  kuten  itse  haluat.  Mutta  pyrkimällä 
väitteittesi  loogiseen  ja  järkiperäiseen  perustele¬ 
miseen  saat  näkemyksesi  perille  huomattavasti 
paremmin  kuin  heittelemällä  pelkkiä  mutu-pe- 
rusteisia  mielipiteitä. 

Jos  esimerkit  tuntuvat  turhan  kärjistetyiltä,  se 
johtuu  siitä,  että  ne  ovat  sellaisia.  Tarkoitukseni 
oli  tehdä  virheet  mahdollisimman  selviksi. 

1)  Henkilöä  vastaan  hyökkääminen 

Hyökätään  väitteen  esittäjää  eikä  itse  väitettä 
vastaan.  Tähän  virheeseen  sorrutaan  sen  verran 
usein,  että  otin  sen  listan  ensimmäiseksi. 

“Koska  N.N.  on  ateisti  /  fundamentalisti  /  va¬ 
semmistolainen  /  oikeistolainen  /  skeptikko  /  pa¬ 
rapsykologi  /  tms.,  hänen  puheistaan  ei  tarvitse 
välittää.” 

Huomaa  kuitenkin  ero  edellisen  ja  seuraavan 
ominaisuuteen  vetoamisen  välillä: 

“Koska  N.N.  on  ammatiltaan  fyysikko,  ei  hänen 
väitteillään  yhteiskuntatieteiden  alalta  ole  suurta 
painoa.” 

Väite  voidaan  tyrmätä  henkilön  ominaisuuksil¬ 
la  silloin,  kun  ominaisuudet  liittyvät  oleellisesti 
väitteen  esittäjään.  Tässä  tapauksessa  voidaan 
todeta,  ettei  yhden  alan  asiantuntijuus  vielä  tee 
henkilöstä  asiantuntijaa  muilla  aloilla.  Ks.  myös 
virhe  3.1.  auktoriteetteihin  vetoamisesta. 


2)  “Straw  man”  eli  olkinukke 

Ohitetaan  vastustettava  väite  tekemällä  siitä  ka¬ 
rikatyyri,  olkinukke.  Sitä  vastaan  hyökkäämällä 
ja  naurettavaksi  tekemällä  pyritään  mitätöimään 
vastustajan  väite. 

Tällä  ei  tietenkään  saavuteta  mitään,  jos  kes¬ 
kustelua  seuraavat  tietävät  tarpeeksi  asiasta,  mut¬ 
ta  valitettavasti  näin  ei  useinkaan  ole.  Tätä  tek¬ 
niikkaa  käyttävät  yleisimmin  fundamentalistiset 
kreationistit  kieltäessään  evoluution,  mutta  toki 
samaa  virhettä  tapaa  myös  muissa  yhteyksissä. 

“Evoluutioteorian  kannattajat  väittävät  elävän 
solun  syntyneen  vain  sattumalta.” 

-  V äite ,  joka  voi  maallikosta  kuulostaa  oikealta, 
mutta  on  täysin  koko  kehitysopin  ja  luonnonva¬ 
linnan  ideaa  vastaan. 

“Eläintensuojelijat  välittävät  enemmän  joista¬ 
kin  tupajumeista  kuin  ihmisistä.” 

3)  Asiaton  auktoriteettiin  vetoaminen 

Tieteessä  ei  ole  (tai  ei  ainakaan  pitäisi  olla) 
auktoriteetteja,  vaan  pelkästään  asiantuntijoita. 
Auktoriteetteihin  vetoaminen  on  silti  hyvin  yleis¬ 
tä.  Tällaisessa  vetoamisessa  voidaan  erottaa  neljä 
eri  tyyppiä: 

3.1.  Vetoamalla  arvostettuun  henkilöön  haetaan 
uskottavuutta  väitteille,  mutta  samalla  unohde¬ 
taan  mahdolliset  yhtä  arvostetut  henkilöt,  jotka 
ovat  päinvastaista  mieltä.  Lisäksi  yhden  alan 
asiantuntijuus  ei  välttämättä  takaa  asiantuntijuut- 
ta  muilla  aloilla. 

“Einsteininkin  mukaan  ihminen  käyttää  vain 
alle  10  %  aivokapasiteetistaan;  käyttämällä  tuo¬ 
tetta  X  aivokapasiteettisi  kasvaa  ja  älykkyytesi 
paranee.” 

“Juri  Knorosovin  tulkinnat  maya-intiaanien 
kirjoitusmerkeistä  eivät  pidä  paikkaansa,  sillä  J. 
Eric  Thompson  on  aivan  eri  mieltä  asiasta.” 

-  En  tiedä  onko  kukaan  sanonut  täsmälleen  näin, 
mutta  ajatus  on  oikein:  Thompsonin  auktoriteetti- 
asema  hidasti  mayojen  kirjoituksen  ratkaisemista 

ja  avasi  samalla  von  Dänikenille  markkinaraon 
levittää  hölynpölyään. 

3.2.  Toisinpäin  käytettynä  vastustetaan  asiaa 
vetoamalla  epämiellyttävään  henkilöön  tai  jonkin 
henkilön  epämiellyttäviin  ominaisuuksiin 

“Nietzsche  oli  ateisti  ja  hän  tuli  mielisairaak¬ 
si.’’ 

3.3.  Nimettömiin  auktoriteetteihin  vetoaminen 
on  myös  yleistä.  Mutta  mitä  ristiriitaisempi  väite 
on,  sitä  tärkeämpää  on  esittää  kunnon  perustelut 
anonyymien  lähteiden  sijaan. 

“Viime  vuosina  tuhannet  biologit  ovat  hylän¬ 
neet  kehitysopin  sen  puutteiden  takia.’’ 

3.4.  Vetoaminen  yleiseen  mielipiteeseen  tai 
suuriin  väkimääriin  ei  todista  yhtään  mitään. 
Tunnettu  sanonta  viidestä  miljardista  kärpäsestä 
on  hyvä  pitää  mielessä. 

“Kaikissa  kulttuureissa  kerrotaan  tarinoita  yli¬ 
luonnollisista  ilmiöistä.  Se  todistaa,  että  yliluon¬ 
nollisia  ilmiöitä  on  olemassa.” 

4)  Vetoaminen  tiedon  puutteeseen 

Tarkoittaa  väitettä,  että  jos  jotakin  ei  ole  todis¬ 
tettu  vääräksi,  sen  täytyy  silloin  olla  oikein  -  ja 
päinvastoin. 

“UFOt  ovat  vierailleet  maassa  tuhansia  vuosia 
-kukaan  ei  ole  todistanut  etteikö  näin  olisi.” 

“Yhtään  konkreettista  todistetta  UFOista  ei  ole 
-  niinpä  niitä  ei  ole  olemassa.” 

Yksinkertaisesti  sanottuna:  todisteen  olematto¬ 
muus  ei  ole  olemattomuuden  todiste. 

5)  Vetoaminen  toistoon 

Pyritään  todistamaan  väite  oikeaksi  toistamalla 
sitä  riittävän  monta  kertaa. 

“Kummituksia  on  olemassa  sillä  spiritismi 
toimii.  Meediot  saavat  yhteyden  kummituksiin. 
Olen  itse  monien  tuttavieni  ja  sukulaisteni  kanssa 


nähnyt  kummituksia.  Kaikki  kansantarinat  kum¬ 
mituksista  eivät  voi  olla  pelkkää  valhetta.  Nyt  kun 
olen  osoittanut,  että  kummituksia  on  olemassa, 
luulisi  jääräpäisimmänkin  skeptikon  jo  uskovan 
niihin.” 

6)  Vetoaminen  voimaan 

Uhataan  väitteen  vastustajia  suoraan  tai  epä¬ 
suorasti  voimatoimin. 

“Firmani  uusi  henkilöstöpolitiikka  on  selvä  pa¬ 
rannus  entiseen.  Eri  mieltä  olevat  voivat  poistua 
kassan  kautta.” 

7)  Vetoaminen  seurauksiin 

Vedotaan  ikäviin  seurauksiin,  joita  väitteestä 
muka  aiheutuu. 

“Jos  väität  evoluution  olevan  totta,  niin  silloin¬ 
han  ihminen  saa  käyttäytyä  ilman  vastuuta  kuin 
mikä  tahansa  eläin.” 

8)  Väärä  vastakkainasettelu 

Otetaan  huomioon  vain  kaksi  ääripäätä,  vaikka 
useampiakin  vaihtoehtoja  on  olemassa. 

“Jos  et  ole  meidän  puolellamme,  olet  meitä 
vastaan.” 

“Koululääketiede  on  arvotonta,  koska  se  kes¬ 
kittyy  vain  oireisiin;  vaihtoehtolääkintä  on  hyvää, 
koska  se  keskittyy  potilaaseen  kokonaisvaltai¬ 
sesti.” 

9)  Kehäpäätelmä 

Väitteen  johtopäätösten  perusteleminen  väit¬ 
teen  lähtökohdilla. 

“Jumala  on  olemassa,  koska  Raamattu  sanoo 
niin.  Ja  Raamattu  on  totta,  koska  se  on  Jumalan 
sanaa,  eikä  Jumala  koskaan  valehtele.” 

-  Koska  väitteen  johtopäätöksen  eli  Jumalan 
olemassaolon  hyväksyminen  vaatii  ensin  lähtö- 
oletuksena  Jumalan  olemassaolon  hyväksymistä, 
ei  väitteellä  ole  mitään  todistusvoimaa. 

10)  “Slippery  slope”  eli  viettävä  pinta; 
virheellinen  päättelyketju 

Väitteen  esittäjä  tai  sen  vastustaja  vetoaa  ikä¬ 
vyyksiin  huipentuvaan  tapahtumaketjuun,  jonka 
väitteen  hyväksyminen  tai  hylkääminen  tuo  tul¬ 
lessaan. 

“Jos  hyväksymme  abortin  raskauden  ensi  vii¬ 
koilla,  mikään  ei  estä  myöhemmin  nostamasta 

ikärajaa  ja  pian  tapetaankin  yhdeksännellä  kuulla 
olevia  sikiöitä.” 

“Jos  luottokortteihin  asennetaan  älykkäitä  mik¬ 
ropiirejä,  olemme  kohta  kaikki  valvonnan  alla 
ja  lopulta  EU:n  diktatuuri  vahtii  jokaista  askel¬ 
tamme.” 

Tapana  tietysti  on,  ettei  minkäänlaisia  peruste¬ 
luja  mainita,  miksi  erilaisiin  kauheuksiin  päädy¬ 
tään  juuri  tämän  yhden  tekijän  takia. 

1 1)  Non  sequitur  eli  latinan  “ei 
seuraa” 

11.1.  Lähtökohdasta  ei  välttämättä  seuraa  väi¬ 
tetty  johtopäätös. 

“Televisioväkivalta  aiheuttaa  nuorisoväkival- 
taa.  Koska  nuorisoväkivaltaa  on  olemassa,  syynä 
on  televisio.” 

11.2.  Lähtökohdasta  voidaan  johtaa  tietty  seu¬ 
raus,  mutta  jos  lähtökohta  puuttuu,  väitetään  seu¬ 
rauksenkin  puuttuvan. 

“Huumeiden  käyttö  aiheuttaa  rikollisuutta.  Jos 
huumeiden  käyttö  saadaan  loppumaan,  loppuu 
myös  rikollisuus.” 

11.3.  Väite  sisältää  useampia  väittämiä,  jotka 
ovat  ristiriidassa  keskenään. 

“Heikki  on  pitempi  kuin  Ilkka  ja  Ilkka  on  pitem¬ 
pi  kuin  Jussi  ja  Jussi  on  pitempi  kuin  Heikki.” 

12)  Puolitotuudet  ja  todisteiden 
“unohtaminen” 

Suosittua  varsinkin  kreationistien  ja  revisionis- 
tihistorioitsijoiden  (juutalaisten  kansanmurhan 
kieltäjien)  parissa. 

“Termodynamiikan  toinen  pääsääntö  osoittaa 
entropian  lisääntyvän,  joten  evoluution  vaatimaa 
suurempaa  järjestymistä  ei  voi  tapahtua.” 

-  Kun  “unohdetaan”  sopivasti  termodynamii¬ 
kan  toisesta  pääsäännöstä  kohta,  jossa  entropian 
lisääntyminen  rajataan  suljettuihin  järjestelmiin 
(jollainen  maapallo  ei  ole),  saadaan  väite  kuu¬ 


lostamaan  uskottavammalta. 

David  Irving  väittää  kirjassaan  Hitler’s  War, 
että  Hitler  itse  kielsi  juutalaisten  likvidoinnin: 
Himmler  kirjasi  muistioonsa  Ltihrerin  käskyn 
“Juutalaisten  kuljetus  Berliinistä.  Ei  likvidoida.” 
-  mutta  tällaisessa  käskyssä  on  järkeä  vain,  jos 
juutalaisten  likvidointi  oli  jo  käynnissä:  eihän  sitä 
muuten  tarvitsisi  erikseen  kieltää. 

13)  Tilastojen  ymmärtäminen  väärin 

Liittyy  yleiseen  numerotaidottomuuteen:  ei 
ymmärretä  suuria  tai  pieniä  lukuja  eikä  yksin- 
kertaisiakaan  tilastollisia  käsitteitä. 

13.1.  Tilastokäsitteiden  kuten  keskiarvon  ou¬ 
tous. 

USA:n  presidentti  Dwight  Eisenhower  kau¬ 
histui  kuullessaan,  että  puolet  amerikkalaisista 
on  älykkyydeltään  alle  keskiarvon. 

13.2.  Otos  on  liian  pieni. 

“Kaikki  kahdeksan  kaveriani  kannattavat  vero¬ 
jen  alentamista.  Näin  ollen  verojen  alentamisella 
on  kansan  tuki  takanaan.” 

13.3.  Otos  ei  edusta  riittävästi  kokonaisuutta. 

“Gallupissa  haastateltiin  kahtasataa  närpiöläis- 

tä.  Voidaan  sanoa,  että  ensi  eduskuntavaaleissa 
nousee  RKP  varmasti  suurimmaksi  puolueek¬ 
si.” 

13.4.  Sovelletaan  yleistä  sääntöä  poikkeusta¬ 
pauksiin... 

“Lainattu  tavara  pitää  aina  palauttaa.  Siksi  si¬ 
nun  pitäisi  palauttaa  kivääri  sille  raivohullulle, 
jolta  sen  lainasit.” 

...tai  halutaan  poikkeustapauksesta  yleinen 
sääntö. 

“Koska  sosiaalitoimisto  maksaa  varattomien 
laskut,  sen  pitäisi  maksaa  kaikkien  muidenkin 
laskut.” 

14)  Kausaalisuuden  ja  korrelaation 
sekoittaminen 

Liittyy  osittain  edelliseen  virheeseen. 

“Yliopisto-opiskelijoista  on  suurempi  prosent¬ 
tiosuus  homoja  kuin  muussa  väestössä.  Siispä 
yliopistot  tekevät  ihmisistä  homoja.” 

“Tupakointi  ja  syöpä  korreloivat  -  alttius  sairas¬ 
tua  syöpään  on  yhteydessä  alttiuteen  tupakoida. 
Mutta  tupakointi  ei  kausaalisesti  ole  syövän  syy, 

vaan  syöpään  sairastuvilla  on  vain  suurempi  to¬ 
dennäköisyys  ryhtyä  tupakoijiksi.” 

-  Tämän  tyyppisellä  argumentoinnilla  tupakka¬ 
tehtaat  ovat  oikeastikin  yrittäneet  kiistää  tuottei¬ 
densa  vaarallisuuden. 

15)  Post  hoc,  ergo  propter  hoc  eli 
“tämän  jälkeen,  siis  tämän  takia” 

Tässäkin  sekoitetaan  kausaalisuus  ja  korrelaa¬ 
tio  luulemalla  kahta  toisiinsa  liittymätöntä  asiaa 
syy- ja  seuraussuhteessa  oleviksi.  Virhe  on  hyvin 
yleinen,  sillä  se  on  tavallaan  sisäänrakennettuna 
jokaiseen  ihmiseen.  Meillä  on  vuosituhansien 
aikana  kehittynyt  tapa  etsiä  syitä  ja  seurauksia, 
mutta  valitettavasti  tällainen  ajattelu  johtaa  yhtä 
helposti  niin  vääriin  kuin  oikeisiinkin  johtopää¬ 
töksiin. 

“Flunssani  parani,  kun  käytin  homeopaattista 
yrttihoitoa.” 

-  Vaikka  flunssa  yleensä  paranee  ajan  kanssa, 
hoitipa  sitä  tai  ei. 

Vakavampi  esimerkki  on  filippiiniläisen  arkki¬ 
piispa  Jaime  Sinin  e-pillereiden  vastaiset  väit¬ 
teet: 

“Tunnenerään26-vuotiaan,jokanäyttää60-vuo- 
tiaalta,  koska  hän  käyttää  [ehkäisyjpillereitä.” 

16)  Falsifioinnin  mahdottomuus 

Tämä  ei  ole  pelkästään  logiikan  virhe,  vaan 
kyseessä  on  yleisempi  väitteiden  tarkistuksen  sot¬ 
keminen.  Falsifiointi  ei  tarkoita  sitä,  että  jokin 
teoria  yritetään  ehdoin  tahdoin  todistaa  vääräksi, 
vaan  se  tarkoittaa  sopimista  niistä  edellytyksistä, 
joilla  teorian  voidaan  katsoa  olevan  väärässä. 
Tieteellisille  teorioille  voidaan  yleensä  keksiä 
useampiakin  falsifiointitestejä,  mutta  huuhaa- 
teorioille  ei  monesti  yhtäkään,  sillä  niitä  ei  voi 
testata:  ne  ovat  niin  sanotusti  ilmatiiviitä. 

“Bermudan  kolmiossa  on  mystistä  säteilyä, 
joka  ei  näy  mittalaitteissa,  mutta  se  on  syynä 
lentokoneiden  katoamiseen  alueella.”  -  teorian 
falsifioiminen  on  mahdotonta,  koska  säteilyä  ei 
voi  mitata.  Lisäksi  teoria  ennustaa  vain  lentoko¬ 
neiden  katoamisen  ja  koska  niitä  katoaa  muuten¬ 
kin,  ei  testaaminen  onnistu  senkään  osalta. 

“Elämä  maapallolla  alkoi,  kun  humanoidit  kä¬ 
vivät  täällä  vetämässä  UFOnsa  vessan.” 

-  Tätäkin  on  mahdotonta  todistaa  oikeaksi  tai 
vääräksi:  väitteen  esittäjä  voi  aina  keksiä  seli¬ 
tyksen  jokaiseen  vastaväitteeseen.  Katso  myös 
virhe  17. 


“Maapallo  luotiin  6000  vuotta  sitten  sellaiseksi, 
että  se  näyttää  olevan  miljardeja  vuosia  vanha.” 

-  Sama  juttu,  kaikki  vastaväitteet  ovat  turhia. 
Mitään  testiä  väitteen  falsifioimiseksi  ei  ole  ole¬ 
massa. 

17)  Ad  hoc  -selitykset  eli  latinan 
“tähän” 

Selitys,  joka  keksitään  saman  tien  kumoamaan 
vastaväite  tai  vastaamaan  kriittiseen  kysymyk¬ 
seen.  Fluuhaa-väitteiden  helmasynti,  joka  tekee 
monesti  mahdottomaksi  keskustelun  paranor¬ 
maaleista  väitteistä. 

-  “Jos  UFOt  vierailevat  jatkuvasti  maapallolla, 
miksi  ne  eivät  näyttäydy  kunnolla?” 

-  “Koska  ihmiskunta  ei  ole  vielä  valmis  koh¬ 
taamaan  niitä.” 

-  “Miksi  UFOjen  näkijät  sitten  kertovat  niin 
innokkaasti  niiden  läsnäolosta?” 

-  “Koska  he  haluavat  valmistaa  ihmiskuntaa 
kohtaamaan  UFOt.” 

-  “Miksi  he  eivät  sitten  näytä  kunnon  todisteita 
pelkkien  kertomusten  sijaan?” 

-  “Koska  UFOt  ovat  sellaisella  värähtelytaajuu¬ 
della,  ettei  niistä  jää  fyysisiä  todisteita.” 

Ja  niin  edelleen  ja  niin  edelleen;  jokaiseen 
kysymykseen  löytyy  vastaus,  joka  herättää  lisä¬ 
kysymyksiä  tuomatta  mitään  selvyyttä  asiaan.  ■ 

Tämän  listan  laatimiseen  olen  käyttänyt  seuraa  via 
lähteitä,  joista  eniten  kahta  ensimmäistä.  Kaikissa 
on  aihetta  käsitelty  vielä  monipuolisemmin  ja 
laajemmin  kuin  tässä,  joten  tutustuminen  niihin 
on  ehdottoman  suositeltavaa: 

*  Carl  Sagan:  “The  Demon-Haunted  World” 
(sivut  199-204) 

*  Stephen  Downes:  “Fallacies” 

*  Roderick  Freeman:  “Logical  Reasoning:  Fal¬ 
lacies” 

*  James  Woodbridge:  “Philosophy  201:  Infor- 
mal  Fallacies” 

*  Toronton  yliopiston  matematiikan  laitos: 
“Classical  Fallacies” 

HTAJAN  PALSTA 


Kannattaako 
skeptinen  aktivismi? 


keptikkona  joutuu  joskus  pohtimaan  toimin¬ 
tansa  merkitystä  ja  vaikutusta:  pseudotieteet 
jylläävät  vuodesta  toiseen  eivätkä  näytä  laantu¬ 
misen  merkkejä.  Mitä  hyötyä  skeptisestä  aktivismis¬ 
ta  oikeastaan  on,  saavatko  skeptikot  koskaan  mitään 
todellista  aikaiseksi? 

Elokuun  Nature-tiedelehdessä  oli  tähän  kysymyk¬ 
seen  rohkaiseva  vastaus.  Siellä  kerrottiin  Kansasin 
osavaltion  koululautakuntavaaleista,  jossa  kysymys 
kreationismista  oli  noussut  keskeiseksi  teemaksi. 
Noin  vuosi  sittenhän  Kansasissa  poistettiin  opetus¬ 
suunnitelmasta  evoluutiota  ja  maapallon  kehitystä 
koskevat  osat,  ja  tarkoituksena  oli  korvata  nämä 
kohdat  kreationistisella  opilla.  Päätös  osoittautui 
osavaltiolle  erittäin  kiusalliseksi  sekä  Yhdysvaltain 
sisällä  että  kansainvälisesti,  mutta  koululautakunnan 
kokoonpanon  vuoksi  kukaan  ei  voinut  tehdä  asialle 
mitään.  Asian  muuttamiseksi  paikalliset  tieteenteki¬ 
jät  muodostivat  yhteenliittymän,  joka  alkoi  toimia 
poliittisella  areenalla  aikomuksenaan  saada  tieteel¬ 
lisesti  valveutuneita  henkilöitä  koululautakuntaan. 
Aktivismi  kannatti:  koululautakuntaan  saatiin  tämän 
vuoden  elokuussa  tieteentekijöiden  enemmistö  ja 
luultavaa  onkin,  että  evoluutio  palaa  opetussuunni¬ 
telmaan  mahdollisimmin  pian  Kansasissa. 

Tämä  tapahtumasarjakertoo,  että  aktivismi  kannat¬ 
taa;  meillä  on  siis  todellakin  mahdollisuus  vaikuttaa 
yhteiskunnan  asioihin.  Voimme  vain  miettiä,  mihin 
asioihin  haluisimme  täällä  Suomessa  vaikuttaa. 

Skepsis  toimii 

Myös  Skepsis  on  ollut  aktiivisena,  olimme  pe¬ 
rinteisesti  mukana  Helsingissä  syyskuun  alussa 
järjestettävillä  Hengen  ja  Tiedon  messuilla.  Meno 
messuilla  oli  entisenlaista:  tarot-korttien  lukijat, 
aurakamerat  ja  kivimyymälät  täyttivät  messutilat. 
Myös  Skepsiksen  messupöydällä  riitti  tungosta,  joten 
selvästi  myös  rationaaliselle  vaihtoehdolle  tuntui 
olevan  kysyntää. 

Olimme  myös  toista  kertaa  mukana  Turun  Kirja¬ 
messuilla  13.-15.  lokakuuta,  ja  vaikutelmajäi  erittäin 
miellyttäväksi,  joten  näistäkin  messuista  muodostu¬ 
nee  perinne,  jossa  yhdistyksemme  haluaa  jatkossakin 
näkyä. 

Kiitokset  kaikille  Helsingin  ja  Turun  messujärjes- 
telyissä  mukana  olleille! 


Turun  messuilla  päätimme  joukolla  käydä  "aura- 
kuvassa”,  joita  messujen  Uskonto  &  Elämänkatso¬ 
mus  -puolella  oli  tarjolla.  Tulokset  näette  Skeptikon 
kannessa.  Kuvat  myös  tulkittiin:  omalta  osaltani 
"aurassa”  näkyi  tulkitsijan  mukaan  "älyn  liiallinen 
korostaminen”,  lieneekö  sitten  skeptinen  säteily  vai¬ 
kuttanut  “auran”  syntyyn.  Y stävällinen  tulkitsija  ker¬ 
toi  myös,  että  jos  olisin  esimerkiksi  esiintynyt  päivän 
tilaisuuksissa,  “aurani”  olisi  ollut  aivan  eri  näköinen 
ja  värinen.  Sinänsä  mielenkiintoinen  tulkinta,  koska 
marssin  kuvan  ottoon  lähes  suoraan  esiintymisla¬ 
valta,  jossa  olin  esitellyt  Skepsiksen  toimintaa.  No, 
ainahan  ei  voi  onnistua... 

Skepsiksen  työryhmä  on  muuten  rakentamassa 
omaa  versiotaan  aurakuvalaitteesta.  Yritimme  saada 
sen  toimimaan  jo  Hengen  ja  Tiedon  messuille,  mutta 
laitetta  ei  ehditty  saada  valmiiksi.  Laitehan  toimii 
verraten  yksinkertaisesti:  kameran  linssin  eteen  on 
sijoitettu  eri  värisiä  valonlähteitä,  esim.  diodeja,  joi¬ 
den  väri  vaihtelee  joko  satunnaisesti  tai  esimerkiksi 
kädestä  mitatun  ihon  sähkönjohtokyvyn  vaihteluiden 
mukaan.  Koska  valolähteet  ovat  niin  lähellä  kame¬ 
raa,  ne  näkyvät  epämääräisen  sumeina  väriläikkinä 
kuvassa.  "Aurojen”  kanssa  laitteella  ei  ikävä  kyllä 
ole  mitään  tekemistä. 

Huuhaa-  ja  Sokrates-palkinnot  jaossa 

Joulukuu  lähestyy  taas  kovaa  vauhtia  eli  kohta  on 
taas  Huuhaa-  ja  Sokrates-palkinnon  aika.  Lähetel- 
kääpä  ehdotuksianne  minulle  tai  muille  hallituksen 
jäsenille.  Palkinnot  jaetaan  13.12.  Porthanian  luen¬ 
tosalissa  P654  ylilääkäri  Pertti  Mustajoen  skepsis- 
luennon  "Laihdutushuuhaa  voi  paksusti”  jälkeen. 


Syysterveisin,  Jukka  Häkkinen 

Kuten  Jukka 

Häkkinen  vie¬ 
reisellä  sivulla 
kertoo,  kävi  neljä  skep¬ 
tikkoa  Turun  messuilla 
aurakuvassa  (80  mk/ 
kpl)  ‘hakemassa  elä¬ 
määnsä  ja  maailmaansa 
erilaisia  ja  uusia  näkö¬ 
kulmia’. 

Palvelua  tarjonnut 
Nouseva  Aurinko 
henkisen  uudistumisen 
keskus  ry  kertoo  esit¬ 
teessään,  että  kuvat 
otetaan  Auraspectro- 
photometer  2100  -ka¬ 
meralla,  joka  on  ke¬ 
hitetty  USA:ssa  The 
Institut  for  Psychic 
Developmentissa.  Lai¬ 
tetta  on  kehitetty  usean 
vuoden  aikana  yhdessä 
parantajien,  selvänäki¬ 
jöiden,  tietotekniikan  ja  optiikan  alojen  asian¬ 
tuntijoiden  kanssa. 

“Lopputuloksena  syntyi  kamera,  jolla  voi  kuva¬ 
ta  ihmisen  auran  eli  energiakentän.  Herkkä  elekt¬ 
roninen  mittauslaite,  jossa  on  11  anturia,  mittaa 
auravärähtelyn  kädestä.  Käden  eri  osat  vastaavat 
eri  alueita  kehossa  -  samoin  kuin  jalkaa  käyte¬ 
tään  vyöhyketerapiassa  ja  korvaa  akupunktiossa. 
Tietokoneohjelma  työstää  tuloksen  ja  muuntaa 
värähtelyt  niitä  vastaaviksi  väreiksi.” 

Temppu  ja  sen  selitys 

Vastaavanlaista  kameraa  Skepsiksen  käyttöön 
kehitellyt  Pertti  Laine  kertoo,  että  temppu  ta¬ 
pahtuu  asentamalla  Polaroid-kameran  sisälle 
useita  eri  värisiä  lamppuja  tai  pieniä  ledejä  eli 
valodiodeja.  Kuva  syntyy  kaksoisvalotuksella. 
Aurakuvaa  kuvattaessa  filmiä  valotetaan  näiden 
lamppujen  antamalla  valolla,  josta  syntyy  ‘au¬ 


ra’,  sekä  objektiivin 
läpi  tulevalla  kuvalla. 
Jos  kuvattava  henkilö 
ei  ole  kameran  edes¬ 
sä,  mutta  käden  tiedot 
on  tallennettu  tietoko¬ 
neeseen,  saadaan  ku¬ 
va  pelkästä  ‘aurasta’. 
Jotta  ‘auran’  väreihin 
saataisiin  jonkinlais¬ 
ta  vaihtelua,  ohjataan 
värilamppuja  yksin¬ 
kertaisella  elektronii¬ 
kalla.  Käden  alustalla 
olevilla  metallinastoil- 
la  mitataan  sähkönjoh¬ 
tavuutta. 

“Kyseessä  on  yk¬ 
sinkertainen  vastus- 
mittari,  jossa  mittaus¬ 
tulos  esitetään  värien 
vaihteluna.  ‘Auran’  tai 
muun  vastaavan  asian 
mittaamisen  kanssa 
laitteella  ei  ole  mitään  tekemistä.” 

Tulkintojen  tulkintaa 

Skepsiksen  puheenjohtajan  ‘kruunun’  päänsä 
päälle  kuvatuttaneen  Jukka  Häkkisen  kokemuk¬ 
set  aurakuvasta  ja  sen  tulkinnasta  löytyvät  vie¬ 
reiseltä  sivulla. 

Kalervo  Kankaan  kuvassa  esiintyvä  iso  pu¬ 
nainen  pallo  oikealla  kertoo  ahdistuksesta  ja 
siitä,  että  Kalervo  on  jonkinlainen  kiukkupus¬ 
si.  Kankaan  mieleen  ei  jäänyt  kuvatulkinnasta 
paljon  muuta.  Tulkitsija  teki  työtään  meditaa- 
tiotilassa,  oli  hyvin  lyhytsanainen,  kun  samaan 
aikaan  vieressä  käytiin  läpi  vuolaita  tulkintoja 
aina  lapsuuden  tapahtumista  saakka.  Kankaan 
kuvan  tulkitsija  sanoi  yrittävänsä  toimia  niin,  et¬ 
tei  tulkittavan  energiakenttä  häiritse  hänen  omaa 
kenttäänsä.  Ilmeisesti  Kankaan  ‘julma’  ulkonäkö 
häiritsi  työtä. 


Risto  k.  järvinen 


Mitä 

ihmettä? 

Kangas  ihmetteli  myös  sitä,  kuinka  kuvan  värit 
voivat  merkitä  kahta  aivan  eri  tulkitsijan  arvioi¬ 
maa  asiaa. 

Heikki  Ervasti  kuvailee  tulkintaansa  tasa¬ 
paksuksi  mössöksi.  Kuva  kertoi,  että  hänellä  on 
luovuutta,  vastaanottavaisuutta  ja  kommunikoin- 
tivaikeuksia. 

“Jokainen  ihminen  on  jollakin  tavalla  luova. 
Jokainen,  joka  menee  aurakuvaan,  on  jollakin  ta¬ 
valla  vastaanottavainen.  Jokaisella  on  elämässään 
jossakin  vaiheessa  kommunikointivaikeuksia.” 

“Se,  mitä  kuvasta  ei  tulkitsija  löytänyt,  on 
stressi,  vaikka  en  ollut  edellisenä  yönä  nukkunut 
tuskin  lainkaan  ja  vaikka  olin  pitänyt  samana 
päivänä  kuusi  tuntia  luentoa.  Ehkä  aurani  oli 
tuulettunut  ulos  auton  ikkunasta,  jota  pidin  auki, 
kun  messukeskukselle  ajoin.” 

“Kyseisellä  laitteella  ei  tee  yhtään  mitään,  paitsi 
rahaa.” 

Veikko  Näntö  kertoo,  että  kuvan  tulkitsija 
osoitti  hänen  symmetrisen,  miehisen  ja  feminii¬ 
nisen  energian  olevan  tasapainossa.  Pään  yläpuo¬ 
lella  oleva  oranssi  väri  on  parantava  ja  huolehtiva 
väri,  joka  merkitsee  joko  kykyä  parantaa  tai  itsellä 
käynnissä  olevaa  paranemisprosessia  tai  muut¬ 
tumista,  jonka  suunnasta  ei  ole  tietoa.  Korvien 
kohdalla  esiintyy  henkistä  voimaa  osoittavaa  vä¬ 
riä.  Kuvassa  on  myös  valkoista  väriä,  joka  kertoo 
ulossuuntautuvasta  voimasta. 

Hartioitten  alapuo¬ 
lella  oleva  fyysisen 
alueen  väritön  alue 
viittaa  tulkitsijan  mu¬ 
kaan  sairauteen.  Ja 
kas:  Veikko  Näntö  oli 
puolitoista  vuotta  sit¬ 
ten  sydämen  ohitus¬ 
leikkauksessa! 

“Tulkinta  oli  kaikin 
puolin  positiivinen; 
voin  sen  mukaan  hy¬ 
vin.  Ja  tulkinta  sen 
kuin  matkan  varrel¬ 
la  paranee,  kun  sitä 
muistelee  yhä  itsel¬ 
leen  sopivampana.” 


Värien  merkitys 

Jotta  lukijat  voisivat  tehdä  omat  tulkintansa 
skeptikoidemme  tilasta,  julkaisemme  seuraavas- 
sa  Nousevan  Auringon  esitteen  mukaisen  värien 
merkityksen. 

Punainen:  aktiviteetin  ja  elinvoiman  väri;  voi 
osoittaa  myös  stressiä  ja  vihaa. 

Oranssi:  parantava  väri;  näkyy  ihmisillä,  joilla 
on  kyky  parantaa  tai  ovat  itse  parantumassa. 

Keltainen:  henkilökohtaisen  voiman  ja/tai  älyl¬ 
lisen  toiminnan  väri. 

Vihreä:  tasapainon  ja  sydämen  väri;  voi  myös 
merkitä  muutoksia  nyt  tai  tulevaisuudessa. 

Vaaleanpunainen:  ilon,  innostuksen  ja  rakkau¬ 
den  väri. 

Sininen:  luovuuden  ja/tai  sisäisen  varmuuden 
väri. 

Violetti:  henkisen  herkkyyden  ja  intuition  väri; 
voi  myös  näyttää  henkistä  muutoskautta,  jossa 
esim.  negatiiviset  ajatukset  muutetaan  positii¬ 
visiksi. 

Värien  sijainnin  merkitys 

Pään  yllä:  ajatusmaailma. 

Kaulan  alue:  kommunikaatio. 

Käsivarret  ja  niistä  alaspäin:  fyysinen  taso. 

Ohuempi  energia: 
energia  ei  virtaa  niin 
hyvin. 

Oikea  puoli:  miehi¬ 
nen  puoli,  aktiivinen 
ja  ulospäin  kääntyvä. 

Vasen  puoli:  femi¬ 
niininen  puoli,  kuun- 
televa  ja  luova. 

Epätasapaino  kehon 
puoliskojen  välillä: 
tasapainon  puute  vas¬ 
taavissa  energioissa. 


“Aura  on  ihmistä  ympäröivä  elektromagneet¬ 
tinen  voimakenttä.  Venäläiset  tutkijat  ovat  saa¬ 
neet  selville,  että  aura  koostuu  hiukkasista, 
kuten  vapaat  protonit  ja  ionit.  Aura  sisältää 
tavallaan  koko  elämäsi  ja  toimii  fyysisten, 
psyykkisten  ja  henkisten  toimintojemme  si- 
nikopiona  eli  mallina.  Aura  vaihtelee  eri  taa¬ 
juuksilla,  jotka  vastaavat  eri  värejä.  Useimmat 
ihmiset  eivät  näe  näitä  värejä,  mutta  herkät 
selvänäkijät  näkevät” 

Nousevan  Auringon  esite 

Miksi  selvänäkijä  ei  pysty  pimeässä  erotta¬ 
maan,  onko  huoneessa  yksi  vai  kaksi  henkilöä? 
Miksi  ‘aurakuvauksessa’  saadaan  aura,  vaikka 
henkilö  on  poistunut  kameran  edestä?  Miksi 
‘aurakuvauksessa’  ei  saada  auraa,  jos  kättä  ei 
aseteta  kontaktilevylle? 

Lauri  Gröhn,  Skeptikon  kysymyspakki 
www.  skepsis. fi/j  utu  t/pakki. htm 

Helsingin  messujen  osastolla  päivystämässä  Anna-Liisa  Räihä,  Jukka  Häkkinen  ja  Pertti  Laine. 

Skepsis  mukana 
kaksilla  messuilla 

Skepsis  oli  perinteisesti  mukana  Helsingissä  syys¬ 
kuussa  järjestetyillä  Hengen  ja  Tiedon  messuilla 
sekä  toista  kertaa  Turun  Kirjamessuilla  lokakuussa. 
Myös  Skeptikko-lehti  osallistui  kumpaankin  tilai¬ 
suuteen.  Tunnelma  oli  outo.  Millä  tahansa  muilla 
messuilla  toimittajan  ilmestyminen  messuosastolle 
saa  esittelijät  hyökymään  ylisanoja,  mutta  Hengen  ja 
Tiedon  messuilla  asia  oli  päinvastoin.  ‘Skeptikko’- 
lappu  rintapielessä  vaiensi  esittelijät,  jotka  vain  pyy¬ 
sivät  ottamaan  yhteyttä  ‘pääguruun’ ,  joka  ei  koskaan 
ollut  paikalla.  Bisnes  pyörii  ilmeisen  hyvin,  “buf- 
fia”  Skeptikko-lehdessä  ei  kaivattu.  Turun  messujen 
esiintymislavalla  Skepsis  tarjoili  skeptisiä  tuokioita, 
joiden  yleisömenestys  oli  vaihteleva. 

Keskustelua 


Sergei  Kolmakowille 


Kolmakow  ilmaisee  vastineessaan  (Skep¬ 
tikko  2/2000),  että  hänen  tutkimuskoh¬ 
teena  olevien  ilmiöiden  olemassaoloa 
ei  tiede  enää  kiellä.  On  totta,  että  on  olemassa 
tieteessä  menestyneitä  ihmisiä,  jotka  uskovat 
hömppään.  Niinpä  jollakin  alueella  menestyvä, 
heikoilla  fysiikan  tiedoilla  varustettu  tutkija  voi 
pitää  kausaliteettia  rikkovien  ilmiöitä,  kuten  te- 
lekinesiaa,  totena. 

Paranormaalit  ilmiöt  eivät  kuitenkaan  muutu 
todistetuiksi,  vaikka  niistä  puhuttaisiinkin  tieteel¬ 
lisiksi  julistetuissakonferensseissa.  Jos  tiedemaa¬ 
ilma  ei  jatkuvasti  ota  kantaa  ja  aktiivisesti  kiellä 
PSI:n  olemassaoloa,  voidaanko  tästä  päätellä  pa- 
railmiöiden  olemassaolon  saaneen  tieteellisen 
hyväksynnän  osakseen? 

Tiedemaailman  asennetta  voisi  paremminkin 
kuvata  Richard  Feynmanin  sanoin:  “Toisten 
mielipiteitä  pitää  toki  ottaa  huomioon  ja  kuun¬ 
nella,  mutta  jos  ne  ovat  vääriä  ja  järjettömiä,  niin 
mitäs  niistä”. 

Kolmakow  kertoo,  aivan  oikein,  ihmiskehon 
tuottavan  säteilyä  niin  infrapuna-alueella  kuin 
heikkoja  sähkömagneettisia  kenttiäkin.  Kysymys 
on  normaalista  mustan  kappaleen  sähkömag¬ 
neettisesta  säteilystä,  lämpökohinasta.  Ihmisen 
keho  tuottaa  toki  myös  muita  mitattavissa  olevia 
heikkoja  sähkömagneettisia  aaltoja,  jotka  ovat 
seurausta  ionien  liikkeestä  nesteessä.  Sama  il¬ 
miö  havaitaan  myös  elottomissa  systeemeissä. 
Nämä  kentät  eivät  kuitenkaan  sisällä  sen  enem¬ 
pää  informaatiota  eivätkä  kuljeta  viestejä  satojen, 
jopa  tuhansien  kilometrien  päähän.  Kolmako- 
win  esittämät  merkilliset  informaatiota  sisältävät 
sähkömagneettiset  kentät  ovat  siten  edelleenkin 
jossakin  mitattavissa  olevan  ulkopuolella. 

Kolmakow  mainitsee  todisteena  myös  saksalai¬ 
sen  Fritz  Popp'n  löytämät  “biofotonit”.  Popp'11 
havainto  on  osoitettu  vääräksi  ja  ilmiö  selittyy 
fluoresenssilla.  Samoin  Torsio-kenttä  tuntuu  ko¬ 
konaan  olevan  fyysikoiden  saavuttamattomissa, 
mitään  näyttöä  sellaisen  olemassaolosta  ei  ole 
esitetty.  Tieteen  luonteeseen,  kuten  luulen,  kuuluu 
kokeiden  toistettavuus. 


Vaikka  lepakot  eivät  kuljekaan  antenni  päässä, 
niillä  on  hyvin  akustisten  signaalien  vastaan¬ 
ottamiseen  erikoistuneet  suuret  korvat.  Anturin 
herkkyys  ja  koko  korreloivat  aivan  formaalify- 
siikan  mukaisesti.  Joka  toisin  väittää,  joutuu  ku¬ 
moamaan  koko  joukon  nykyfysiikan  perusteita, 
riippumatta  siitä  biologisesta  tosiasiasta,  että  ele¬ 
fantit  ovat  nisäkkäitä. 

En  valitettavasti  osannut  poimia  Kolmakowin 
vastineesta  syytä,  miksi  kaasun  ionisoitumiseen, 
kosteuden  ja  ihon  sähkönjohtavuuteen  perustu¬ 
vaa  koronapurkausvalokuvausta  käytetään  mm. 
henkiparantajien  tutkimiseen.  Jo  tutkimalla  tilas¬ 
tollisesti  väitettyjä  paranemisia  voidaan  osoittaa, 
ettei  tällaisia  kykyjä  ole  olemassa.  On  varmasti 
totta,  että  tutkittava  henkilö,  jopa  skeptikkokin, 
voi  vaikuttaa  kuvan  parametreihin  vaikka  ajatte¬ 
lemalla  tuhmia.  Onhan  ihon  sähkönjohtavuuden 
muutoksia  jo  pitkään  käytetty  eräänä  valheenpal- 
jastusmenetelmänä. 

“Kirlian-kuvat  ovat  fraktaaleja”,  töksäyttää 
Kolmakow.  Varmasti  kuvista  löytyy  iteroimalla 
toistuvia  yksityiskohtia,  joita  kuvankäsittelyoh¬ 
jelmilla  saa  esille.  Tällaisen  digitoidun  kuvan 
“fraktionaalisella”  matemaattisella  käsittelyllä 
voidaan  helposti  aikaansaada  yksityiskohtia,  joita 
alkuperäisessä  kuvassa  ei  ole. 

Korotkovin  vyöhykekartat,  joissa  hän  väittää 
sormenpäissä  näkyvän  eri  elimien  vastaavuuksia, 
ovat  sellaista  puutaheinää,  että  on  naurettavaa 
puhua  ylipäänsä  mistään  kvantitatiivisen  tiedon 
keräilystä.  Siispä  ihmettelen  edelleenkin,  miten 
GDV-instrumenttia  voisi  käyttää  tieteellisen  tut¬ 
kimuksen  instrumenttina,  vaikka  Kirlian-ilmiötä 
ei  ole  osoitettu  käyttökelpoiseksi  mittariksi.  Hie¬ 
not  ja  monimutkaiset  kuvat  eivät  oikein  sellaisek¬ 
si  riitä.  Ilmeisesti  paranormaalin  tutkimus  vaatii 
paranormaalit  välineet. 

Pertti  Laine 


P.S.  “Se  pyörii  sittenkin”  -lause  ei  ole  jäänyt  elämään 
Kopernikuksen,  vaan  Galileon  toteamuksena. 

Tieteen  aikakausi  ja 
yliluonnollinen  kognitiivisen 
dissonanssiteorian  valossa 


Johdanto 

Ensimmäisten  merkittävien  sosiaalipsykolo¬ 
gisten  tasapainoteorioiden  synty  ajoittuu  1950- 
luvulle.  Niille  on  tunnusomaista,  että  yksilön  näh¬ 
dään  hakevan  tasapainoa  sisäisten  ristiriitaisten 
elementtien  välillä.  Teoriat  kuuluvat  erityisesti 
yksilöiden  asenteita  koskeville  alueille.  Sinänsä 
ajatus  balanssista  ei  lopulta  ole  kovin  omintakeis¬ 
ta  -  toki  erilaisia  tasapainon  ajatukseen  pohjaavia 
teorioita  on  runsaastikin,  paitsi  yhteiskuntatie¬ 
teissä  makrotasolla,  niin  myös  luonnontieteissä. 

Asenteiden  omaksumisesta  oppimispsykolo¬ 
gien  sanoma  on,  että  ne  opitaan  samaan  tapaan 
kuin  yleensäkin  käyttäytyminen;  ehdollistaminen 
ja  välineoppiminen  ovat  keskeisiä  mekanismeja. 
Konsistenssiteoreetikot  ovat  tuoneet  asennemuu¬ 
toksia  koskevaan  tutkimukseen  oman  ulottuvuu¬ 
den:  asennemuutoksia  tarkastellaan  nimenomaan 
keinona  päästä  tasapainoon,  balanssiin  eri  kogni¬ 
tiivisten  elementtien  välillä.  Johdonmukaisin  ja 
vaikutuksiltaan  antoisin  näistä  teorioista  on  ollut 
nimenomaan  kognitiivinen  dissonanssiteoria. 

Arvioitaessa,  ettei  mikään  sosiaalipsykologi¬ 
nen  teoria  liene  stimuloinut  tutkimustyötä  enem¬ 
pää  kuin  kognitiivinen  dissonanssiteoria,  voidaan 
tukeutua  Markusin  ja  Zajoncin  (1985)  ajatuk¬ 
siin.  Ja  tuskin  mitään  muita  sosiaalipsykologisia 
teorioita  on  käyty  yhtä  suurella  viehtymyksel¬ 
lä  formalisoimaan  kuin  juuri  balanssiteorioita 
(Eskola  1974).  Toisaalta  dissonanssiteoriaa  ei 
ehken  tulekaan  nähdä  teoriaksi  sanan  tiukassa 
merkityksessä  vaan  heuristiseksi  apuvälineeksi, 
joka  panee  ajattelun  liikkeelle. 

Länsimainen  tieteilijä  ja  tieteellistä  maailman¬ 
kuvaa  elättelevä  maallikko  ovat  ihmiskunnan  his¬ 
toriassa  koko  lailla  uusi  ihmistyyppi.  Tämän  jou¬ 
kon  jäsen  on  innokas  rakentamaan  todellisuusku¬ 
vaa  tieteen  tarjoamista  faktoista  ja  haaveilee,  että 
tiede  on  jo  varsin  lähellä  maailmankaikkeuden 
luonteen  hahmottamista.  Hän  on  sitoutunut  tie¬ 
teelliseen  metodiin  tiedonhankintamenetelmänä; 


hän  on  taipuvainen  kiistämään  sen  olemassaolon, 
mitä  ei  riittävän  tieteellisesti  voi  tarkastella.  Ja 
maailmahan  on  pullollaan  asioita,  joihin  tieteel¬ 
lä  ei  käytännössä  voi  olla  rahtusenkaan  vertaan 
sanottavaa. 

Tieteellisessäkin  ihmisessä  pulppuaa  disso¬ 
nanssia  ja  hänkin  hakee  tasapainoa;  jos  on  halukas 
rakentamaan  maailmankäsityksen  tieteen  varaan, 
siitä  joutuu  myös  maksamaan.  Tässä  artikkelissa 
tarkastellaan  tieteellistä  maailmankuvaa  ylläpi¬ 
tävää  ihmistä  paranormaalien  ilmiöiden  edessä: 
siinäpä  dissonanssia  jos  missä. 

Vanha  tuttu  kognitiivinen 
dissonanssiteoria 

Festingerin  (1957)  mukaan  ihmisen  kogni¬ 
tio  rakentuu  kognitiivisista  elementeistä,  kuten 
tiedoista,  uskomuksista,  arvoista  ja  asenteista. 
Ihminen  hakee  tasapainoa  siinä  mielessä,  että  kes¬ 
kenään  ristiriidassa  olevat  kognitiiviset  elementit 
ovat  häiritseviä  ja  tuollaisesta  tilanteesta  pyritään 
eroon.  Pyrkimys  on  sitä  voimakkaampaa,  mitä 
keskeisempiä  kognitiiviset  elementit  ovat  ja  mitä 
tiukempi  sidos  niillä  on  keskenään. 

Vahva  kognitiivinen  dissonanssi  on  käyttäyty¬ 
mistä  motivoivana  tekijänä  aivan  verrattavissa 
fysiologisiin  tarpeisiin.  Kognitiivinen  epäjoh¬ 
donmukaisuus  vastaa  biologista  vajetilaa,  joka 
käynnistää  käyttäytymisen  ja  käyttäytyminen 
pyrkii  johtamaan  tasapainon  palautumiseen. 

Keskenään  kaksi  kognitiivista  elementtiä  voi¬ 
vat  olla  sopusoinnussa  eli  konsonanssissa  taikka 
riitasoinnussa  eli  dissonanssissa.  Ne  voivat  olla 
myös  täysin  toisistaan  riippumattomia,  irrele- 
vanssissa  keskenään.  Kognitiivinen  dissonanssi 
on  epämiellyttävää.  Jos  dissonanssi  vallitsee, 
yksilö  yrittää  vähentää  sitä  tai  poistaa  sen  ja 
hän  toimii  niin,  että  välttää  dissonanssia  lisääviä 
tapahtumia.  Jos  vallitsee  konsonanssi,  yksilö  yrit¬ 
tää  välttää  dissonanssia  aiheuttavia  tapahtumia. 


36 


SKEPTIKKO  3/2000 


Keskustelua 


Dissonanssin  vähentäminen  tai  väitteleminen  on 
sitä  voimakkaampaa  mitä  vahvemmasta  disso¬ 
nanssista  on  kyse. 

Dissonanssiteoriassa  ei  ole  kyetty  kovin  täs¬ 
mällisesti  määrittelemään,  mitä  konsonanssilla 
ja  dissonanssilla  tarkoitetaan.  Oikeastaan  kaikki 
loogisesti  ristiriitaiset  käsitykset  ovat  myös  psy¬ 
kologisesti  dissonantteja,  mutta  lisäksi  monet  loo¬ 
gisesti  yhteen  sopivat  käsitykset  ovat  dissonantte¬ 
ja.  Mikä  on  kullekin  dissonanttia,  riippuu  ihmisen 
aiemmasta  kokemustaustasta  ja  niiden  ryhmien 
normeista,  joihin  hän  kuuluu.  Onpa  sanottu,  että 
dissonantteja  ovat  kaikki  käsitykset,  joita  kuvaa¬ 
vien  lauseiden  yhdistämiseen  käytetään  mieluusti 
sanaa  “mutta’'.  (Rainio  ja  Helkama  1974) 

Kun  motivaatioteoriat  yleensä  yrittävät  selittää, 
mitkä  tekijät  johtavat  käyttäytymiseen,  disso- 
nanssiteoria  kuvaa  taas  paljolti,  mitä  käyttäytymi¬ 
sestä  seuraa.  Käyttäytyminen  määrätyllä  tavalla 
merkitsee,  että  yksilö  tekee  valinnan,  sitoutuu 
yhteen  vaihtoehtoisista  mahdollisuuksista  (Esko¬ 
la  1974).  Valinta  on  omiaan  johtamaan  siihen,  että 
yksilö  alkaa  suodattaa  vastaanottamaansa  tietoa, 
jotta  tehty  ratkaisu  osoittautuisi  oikeaksi.  Klassi¬ 
nen  esimerkki  on  uusi  auton  ostaja,  joka  karttaa 
toisten  autojen  mainoksia  (Festinger  1957). 

Sittemmin  on  dissonanssin  käsitteen  käyttöä 
pyritty  rajaamaan  tilanteisiin,  joissa  yksilö  ni¬ 
menomaan  on  sitoutunut  johonkin  käyttäytymi¬ 
seen  (Raimoja  Helkama  1974).  Kognitiivisen  dis- 
sonanssiteorian  edelleen  kehittely  onkin  johtanut 
sitoutumisen  käsitteen  korostamiseen  (Brehm  ja 
Cohen  1962).  Mainittu  esimerkki  auton  ostajista 
osoittaa,  kuinka  tiettyyn  automerkkiin  sitoutu¬ 
neilla  on  tarve  suodattaa  saamansa  informaatio 
ostopäätöstä  tukevaksi.  Dissonanssin  eliminointi 
on  tässä  tapauksessa  varsin  helppoa,  koska  henki¬ 
lön  tarvitsee  vältellä  ristiriitaa  aiheuttavaa  tietoa 
vain  autoilua  koskevissa  yhteyksissä.  Toisin  on 
silloin,  kun  ihminen  on  sitonut  itsensä  tiukasti 


tietyn  elämänkatsomuksen  ylläpitäjäksi.  Havain¬ 
noitava  maailma  on  tällaiselle  henkilölle  jatkuva 
sensuroinnin  kohde  (Tikkala  ym.  1991). 

Jos  yksilön  tiedot  tulevat  liian  ilmeiseen  risti¬ 
riitaan  yksilön  käsityksen  kanssa,  rationaalinen 
yksilö  muuttaa  ristiriidan  vähentämiseksi  käsi¬ 
tyksiään.  Festinger  (1957)  kuitenkin  näkee  ihmi¬ 
sen  perusmotivaatiot  tavallaan  irrationaalisiksi; 
sellaista  käyttäytymistä  suositaan,  joka  johtaa 
dissonanssin  vähenemiseen,  olipa  käytöksellä 
muuten  järkeä  tai  ei. 

Dissonanssiteoriointia  edistäneissä  kokeissa  on 
todettu,  kuinka  valehteleminen  vähäistä  korva¬ 
usta  vastaan  johtaa  uskomaan  omiin  sanoihin. 
Sen  sijaan  tuntuva  korvaus  on  riittävä  syy  olla 
puhumatta  totta  eikä  nostata  merkittävää  disso¬ 
nanssia.  Todettu  on  myös,  että  jos  ihminen  joutuu 
uhraamaan  paljon  jonkin  objektiivisesti  tyhjän¬ 
päiväisen  asian  eteen,  asia  saa  ihmisen  silmissä 
uutta  hohtoa.  Molemmissa  tapauksissa  ihminen 
on  jälleen  sitonut  itsensä  tiettyyn  asiaan,  joko 
uhrannut  voimavarojaan  tai  uskottavuuttaan. 

Dissonanssiteoria  selittää  myös  uskonnollis¬ 
ta  käyttäytymistä  (Wallace  1966).  Ihminen  voi 
nimittäin  dissonanssin  häivyttämiseksi  paitsi 
muuttaa  maailmaa  myös  muokata  havainnointi- 
aan  (sekä  itsestä  että  maailmasta),  mikä  on  omi¬ 
naista  uskonnolle. 

Totuuteensa  sitoutunut  ihminen 

Ihmisellä  on  alttius  pitää  kiinni  uskomuksistaan 
ja  arvoistaan.  Se  onkin  luonnollista  ja  antaa  ih¬ 
misen  käyttäytymiseen  jonkinlaista  rationaalista 
ennustettavuutta,  vaikka  sitoutumisessa  sinänsä 
ei  olekaan  kyse  rationaalisesta  liikkeestä  vaan 
paljolti  irrationaalisesta  dissonanssin  hillinnäs- 
tä.  Olisikin  aika  kaoottinen  tilanne,  jos  ihminen 
tuuliviirimäisesti  omaksuisi  aina  uusia  totuuksia 
vailla  kritiikkiä.  Ihmiselle  näyttää  myös  olevan 
tarpeen  ylläpitää  itsestään  kuvaa  rationaalisena 
yhteisön  jäsenenä,  vaikka  olisi  toiminut  mie¬ 
lettömästi:  mielettömyydelle  kehkeytetään  jokin 
rationaalinen  peruste. 

Itsesensuuri  on  dissonanssitutkimusten  mu¬ 
kaan  hyvinkin  keskeinen  tasapainottava  mene¬ 
telmä.  Sosiaalisena  eläimenä  ihmisessä  on  myös 
aimo  annos  tasapainoteorioiden  ilmaisemaa  ryh- 
mäkonformistisuutta.  Moni  kaipaa  myös  oikeita 
totuuksia  tietyiltä  oikeassa  olijoilta. 

Kognitiivisten  elementtien,  kuten  mielipitei¬ 
den,  omaksumisessa  ja  vaihtumisessa  on  mer- 

kitystä  sillä,  mihin  pienryhmiin  yksilö  kuuluu  ja 
missä  rooleissa  hän  niissä  on,  samoin  suhteilla 
ryhmien  mielipidejohtajiin  (Rainio  ja  Helkama 
1974).  Juuri  mielipidejohtajat  vaikuttavat  henki¬ 
lökohtaisen  interaktion  kautta  muiden  mielipitei¬ 
siin  (Katz  ja  Lazarsfeld  1955). 

On  myös  aivan  selvä,  että  normaalisti  ihminen 
ei  ole  kovin  innokas  asettumaan  tilanteeseen, 
jossa  on  todennäköistä  joutua  alttiiksi  omia  asen¬ 
teita  vastaan  puhuvalle  informaatiolle  (Rainio  ja 
Helkama  1974).  Joukkoviestinnänkin  on  todettu 
useimmiten  lähinnä  lujittavan  entisiä  asenteita  ja 
luovan  uusia  niissä  yhteyksissä,  joissa  alkuperäi¬ 
siä  asenteita  ei  olekaan  (Klapper  1960). 

Yksilö  on  varsin  usein  ulkoapäin  ohjattavissa. 
Kuuluminen  johonkin  ryhmään  on  yksilölle  tär¬ 
keää  ja  hän  hakee  yhtenäisyyttä  kunnioittamiensa 
kanssa.  Hän  omaksuu  samoja  kognitiivisia  ele¬ 
menttejä  kuin  ne,  joiden  kunnioitusta  hän  tuntee 
tarvitsevansa.  Hän  myös  tahtoo  olla  johdonmu¬ 
kainen  oman  elämänhistoriansa  kanssa  -  jos  kä¬ 
sittämättömät  elämän  realiteetit  ovat  johtaneet 
hänet  tekemään  jotain,  hän  todennäköisimmin 
luo  hyvät  perusteet  tekemiselleen,  muokkaa  tar¬ 
vittaessa  asenteitaan  uuteen  uskoon. 

Tiede  ja  paranormaali 

Maailmankuulu  psykologi  Eysenck  on  yhdessä 
tutkijatoverinsa  Sargentin  kanssa  (Eysenck  ja 
Sargent  1983)  kummastellut  sitä  ennakkoluu- 
loisuutta,  mikä  modernin  ajan  tiedeinstituution 
edustajilla  on  usein  suhteessa  paranormaaleihin 
ilmiöihin.  Tutkijat  arvioivat,  että  on  olemassa 
ihmisiä,  joita  hallitsee  sokea  usko  siihen,  ettei 
moisia  ilmiöitä  kertakaikkiaan  ole  olemassa. 
Tällaisten  uskovaisten  osuus  tiedemiehistä  on 
erityisen  korkea.  Tekijät  siteeraavat  suurta  tie¬ 
demiestä,  Helmholzia,  joka  on  todennut:  “Eivät 
kaikkien  Kuninkaallisen  tiedeakatemian  jäsenten 
todistukset  eivätkä  edes  omien  aistieni  todisteet 
saisi  minua  uskomaan  ajatuksen  siirtoa  henkilöltä 
toiselle  tunnettujen  aistien  ulkopuolella.” 

Vaikka  paranormaaleista  ilmiöistä  -  vaikkapa 


aisteista  riippumattomasta  havaitsemisesta  tai 
poltergeisteista  -  on  olemassa  todisteita,  jotka 
ovat  vakavasti  otettavia,  monilla  on  alttius  arvi¬ 
oida  ne  asioihin  perehtymättä  harhaanjohtaviksi. 
Usein  todisteet  halutaan  kuin  vimmatusti  saattaa 
huonoon  valoon.  Monilla  on  tarve  julistaa,  että 
paranormaalien  ilmiöiden  tutkiminen  on  ajan  ja 
rahan  haaskausta.  Tieteen  historia  tuntee  paljon 
arvovaltaisia  tieteilijöitä,  jotka  ovat  sanoneet  eri¬ 
laisten  asioiden  olevan  mahdottomia,  koska  ne 
olivat  ristiriidassa  tuolloisen  tietouden  kanssa. 
Mutta  itse  asiassa  jokaiseen  vaiheeseen  tieteen 
historiassa  on  kuulunut  tosiasioita,  joita  ei  tuon 
ajan  hyväksyttyjen  teorioiden  avulla  ole  pystytty 
selittämään.  (Eysenck  ja  Sargent  1983) 

Esimerkiksi  monelle  biolääketieteellisesti 
orientoituneelle  voi  olla  kiperä  asia,  että  kor¬ 
keasti  arvostettu  sisätautilehti  taannoin  sisälsi 
amerikkalaistutkijoiden  ennakkoluulottoman 
artikkelin  esirukousten  vaikutuksesta  sydänpoti¬ 
laan  kohtaloon  (Arvilommi  1999).  Tutkimuksen 
hämmästyttävä  tulos  oli,  että  esirukouksella  oli, 
vaikkei  potilas  itse  eikä  hoitohenkilöstö  tien¬ 
nyt  asiasta  mitään,  selkeän  positiivinen  vaikutus 
(Harris  ym.  1999).  Voi  olettaa,  ettei  tutkimusta 
tiedemaailmassa  kuitenkaan  tulla  siteeraamaan 
uutterasti,  vaikka  se  on  toteutettu  tieteen  sään¬ 
töjen  mukaisesti,  tai  toisaalta  sen  toteutuksesta 
yritetään  löytää  jotain  kerrassaan  arveluttavaa. 

Tieteentekijöiden  kriittinen  suhtautuminen 
paranormaaleihin  ilmiöihin  on  osaltaan  toki  ter¬ 
vettä.  Koko  joukko  yliluonnollisilta  vaikuttavia 
ilmiöitä  paljastuu  luonnon  väärintulkinnaksi  tai 
suorastaan  petokseksi. 

Tieteellinen  edistys  on  kaikkea  muuta  kuin 
siististi  yhtä  reittiä  pyörivä  ja  kasvava  lumipallo. 
Eysenck  ja  Sargent  (1983)  korostavat,  että  totuu¬ 
desta  on  kaukana  näkemys,  että  tieteen  etenemi¬ 
nen  on  tulosta  keksinnöistä,  jotka  hiljalleen  joh¬ 
tavat  selviin,  lopullisiin  vastauksiin.  Lopulliset 
totuudet  on  rakennettu  kognitiivisen  dissonanssin 
ehkäisemiseksi. 

Länsimainen  ongelma 

Paranormaalit  ilmiöt  ovat  erityinen  ongelma 
ihmisille,  jotka  ovat  omaksuneet  valistuneen  län¬ 
simaisen,  enemmän  tai  vähemmän  tieteellisen 
maailmankuvan,  jossa  yliluonnolliset  ilmiöt  on 
sijoitettu  jo  ohitettuun  kehitysvaiheeseen.  Stan- 
darditiedemies  kiistää  paranormaalien  ilmiöiden 
olemassaolon  (Tikkala  ym  1999). 

Itse  asiassa  länsimainen  korkeakulttuuri  lienee 
ainut,  joka  on  tehnyt  paranormaaleista  ilmiöistä 
itselleen  ongelman.  Intialaisperäisissä  uskonnois¬ 
sa  ihmeet  ovat  arkipäivää;  on  itsestään  selvää,  että 
pyhä  mies  pystyy  lukemaan  ajatuksia  taikka  tie¬ 
tämään  tulevaisuuden  tapahtumia.  Varhaiskan¬ 
taisissa  yhteisöissä  magia  on  hyväksytty  osa  elä¬ 
mää  ja  käytettävissä  on  yliluonnollisen  maailman 
spesialisteja  -  shamaaneja,  tietäjiä,  noitia  -  jotka 
opastavat  jokamiestä  tuonpuoleisen  lainalaisuuk¬ 
sissa.  Suomessakaan  tavallisella  rahvaalla  ei  ole 
ollut  ongelmia  hyväksyä  paranormaaleja  ilmiöitä 
-  ongelma  on  pikemminkin  ollut  siinä,  että  ne  on 
hyväksytty  kritiikittä !  Mutta  kulttuurieliittimme , 
niin  tiedemiehet  kuin  kirkonmiehetkin,  on  yli¬ 
luonnollisen  kohdatessaan  lähinnä  kiusaantunut; 
saa  vaikutelman,  että  yliluonnollisista  kokemuk¬ 
sista  puhuminen  on  paremmissa  piireissä  yhtä 
paha  käytösvirhe  kuin  vaikkapa  omien  seksuaa- 
litottumusten  kuvailu.  (Tikkala  1993) 

Niin  vakuuttavaa  ilmiötä  tai  tieteellistä  koetta 
ei  löytyne,  että  se  aukaisisi  yliluonnolliselle  sijan 
“virallisessa”  maailmankuvassamme.  Mistä  moi¬ 
nen  torjunta  johtuu?  Mistä  syystä  kulttuurieliit¬ 
timme  ainoa  vastaus  yliluonnollisen  kohdannei¬ 
den  kysymyksiin  on:  sellaista  ei  voi  tapahtua? 

LeShan  (1966)  hahmottelee  länsimaisen  ihmi¬ 
sen  psykologista  tilannetta,  joka  pakottaa  hänet 
torjumaan  paranormaalit  ilmiöt.  Hänen  mukaansa 
ne  uhkaavat  modernin  ihmisen  maailmankuvan 
peruskäsitteitä.  Tunnemme  elävämme  lain  ja  jär¬ 
jestyksen  maailmassa;  perättäisten  syiden  ja  seu¬ 
rausten  maailmassa;  maailmassa,  jota  paikka  ja 
aika  rajoittavat.  Tämän  näkemyksen  varaan  olem¬ 
me  rakentaneet  persoonallisuutemme,  toiminta-  ja 
reaktiomallimme  ja  turvallisuudentunteemme. 
Entä  jos  joudumme  kohtaamaan  todisteita,  että 
paikka  ja  aika  voidaan  joskus  jättää  huomiotta 
ja  saattaa  esiintyä  tapahtumaketjuja,  jotka  eivät 
noudata  syyn  ja  seurauksen  logiikkaa? 

Tikkalan  (1976)  tutkimus  poltergeist-ilmiöstä 
ilmaisee,  että  valistunut  nykyihminen  on  usein  en¬ 
nemmin  valmis  vaikka  vääristämään  historiallista 
todellisuutta  kuin  hyväksymään  yliluonnollisel¬ 
ta  vaikuttavia  ilmiöitä  tapahtuneiksi  tosiasioiksi. 
Miksi  sitten  sivistyksemme  on  kasvattanut  meidät 
niin,  että  mystisen  edessä  olemme  mieluummin 
sokeita  kuin  ennakkoluulottomia  tarkastelijoita? 

Yliluonnollisena  pidetyn  torjunnassa  perusläh¬ 
tökohtia  on  etsittävä  siitä,  miten  länsimainen  ih¬ 
minen  hahmottaa  omat  rajansa,  sillä  juuri  tässä  on 
selvä  ero  esimerkiksi  lännen  ja  idän  ihmisen  vä¬ 


lillä.  Olemistamme  ohjaavat  yllättävän  sitkeästi 
vuosituhantisen  kulttuurikehityksen  luomat,  pe¬ 
rimmältään  myyttiset  käsitykset  omasta  itsestäm¬ 
me  .  Monelta  menneisyyden  taikauskon  naurajalta 
jää  huomaamatta,  että  hän  on  itse  myyttinen  olen¬ 
to,  joskus  yhtä  uskomattomasti  hahmotettu  kuin 
kentauri  tai  yksisarvinen.  Tieteellisen  maailman¬ 
kuvan  keskustasta,  sen  sokeasta  pisteestä,  löytyy 
yllättäen  vanhatestamentillinen  pikkumies,  jolle 
kaikki  persoonallisuuden  raj  at  ylittävät  kokemuk¬ 
set  ovat  kauhistus  (Tikkala  1993). 

Myyttinen  dissosiaatio 

Kristinusko  toi  länsimaihin  käsityksen  ihmi¬ 
sestä,  joka  on  maailmasta  ja  jumalasta  erillään. 
Länsimainen  tiede  ei  suinkaan  ole  hävittänyt 
tätä  maailmankuvamme  levanttilais-kristillistä 
perusasetelmaa.  Itse  asiassa,  kuten  mm.  Monod 
(1984)  on  huomannut,  kristillinen  kulttuuri  on 
ollut  hedelmällinen  tieteen  kasvualusta  juuri  sen 
vuoksi,  että  kristinuskon  ja  tieteen  perusoletta¬ 
mukset  ovat  osittain  samat. 

Fyysikko  Schrödingerin  (1977)  mukaan  tie¬ 
teellisen  tarkastelutavan  perustana  on  kaksi  olet¬ 
tamusta.  Ensimmäinen  on  oivallus,  että  luontoa 
ylipäätään  voidaan  rationaalisesti  tarkastella  -  et¬ 
tei  luonto  ole  jumalien  leikkikenttä  vaan  tiettyjä 
säännönmukaisuuksia  noudattava  kokonaisuus. 
Toinen  on  objektivoinnin  periaate,  jonka  mukaan 
luonto  on  olemassa  ihmisen  tajunnasta  erillään 
ja  siitä  riippumatta.  Yhteys  kristilliseen  perin¬ 
töön  on  helppo  nähdä.  Mahdollisuus  ymmärtää 
luontoa  avautui  myyttisen  dissosiaation  myötä, 
kun  jumala  erotettiin  maailmasta.  Luonto  näh¬ 
tiin  pelkäksi  turvalliseksi  materiaksi,  suureksi 
koneeksi,  jota  voitiin  mielin  määrin  analysoida  ja 
pilkkoa.  Maailman  objektiivinen  havainnoiminen 
tuli  mahdolliseksi,  kun  sosiaalinen  identifikaatio 
synnytti  ihmistyypin,  joka  samastui  yksinomaan 
tietoiseen,  yhteiskunnalliseen,  luonnosta  erilli¬ 
seen  minuuteensa. 

Voisikin  väittää,  ettei  kirkon  vallasta  vapau¬ 
tunut  tiede  suinkaan  hylännyt  kristillistä  maail¬ 
mankuvaa:  se  omaksui  siitä  maallisen  puolen  ja 
jätti  maailmasta  erillisen  jumalan  tarpeettomana 
hypoteesina  pois.  (Tikkala  1993) 

Tieteen  paradoksi 

Modernin  ihmisen  sielua  piinaa  kahtiajako 
tieteellisen  tiedon  ja  elämälle  merkitystä  anta- 

neiden  myyttien  välillä:  tieteellinen  tarkastelu 
on  osoittanut  myytit  inhimillisiksi  luomuksiksi, 
ei  jumalallisiksi  totuuksiksi  maailmankaikkeu¬ 
den  luonteesta.  Herkästi  huomiotta  jää  se,  että 
myös  maailmasta  erillinen  ihminen,  joka  sepitti 
jumalaistarut  lohdukseen,  on  myyttinen  luomus. 
(Tikkala  1993) 

Tiede  kyllä  paljastaa  olevaisen  ykseyden  teoria- 
tasolla,  mutta  tieteelliseen  tarkasteluun  viehtynyt 
ihmistyyppi  näyttää  olevan  viimeinen  kokemaan 
tuon  ykseyden  omassa  olemisessaan.  Paradok¬ 
sin  aiheuttaa  tieteelliseen  tiedonhankintaan  itses¬ 
täänselvyytenä  kuuluva  objektivoinnin  periaate, 
jonka  avulla  tutkija  asettaa  itsensä  maailman¬ 
kaikkeuden  ulkopuolelle  sen  puolueettomaksi 
tarkkailijaksi. 

Paranormaalit  ilmiöt  torjutaan,  koska  ne  viittaa- 
vat  olemuksemme  siihen  puoleen,  joka  ei  koskaan 
ole  eronnut  universumin  kokonaisuudesta  ja  jota 
sen  vuoksi  käsitteellinen  ajattelu  ei  tavoita.  Pel¬ 
käämme  olemuksemme  tätä  puolta,  koska  sen 
ja  maailman  välillä  ei  olekaan  rajoja.  Jos  myön¬ 
täisimme  paranormaalin  aitouden,  joutuisimme 
samalla  myöntämään,  ettei  maailmankaikkeus 
olekaan  mekaaninen  koneisto,  joka  sattuman  oi¬ 
kusta  on  synnyttänyt  itsestään  tietoisia  olentoja. 
Joutuisimme  myöntämään,  että  maailmankaikke¬ 
us  on  elävä  kokonaisuus  ja  tajuntamme  kuuluukin 
tälle  kokonaisuudelle  eikä  omalle  turvalliselle 
pikku  ininällemme.  (Tikkala  1993) 

Tieteellinen  lähestymistapa  vaatii  olemisen 
muotoa,  joka  tekee  selvän  eron  havaitsijan  ja  koh¬ 
teen  välillä.  Kaikki,  mikä  näyttää  uhkaavan  tätä 
“tervettä”  ja  “täysi-ikäistä”  maailman  kokemista, 
torjutaan  patologisena.  Vaihtoehtoiset  kokemisen 
muodot  näyttävät  vievän  jo  ohitetuille  kehityksen 
tasoille,  missä  tietoisuus  sammuu  sokean  luonnon 
kylmään  syleilyyn.  (Tikkala  1993) 

Tieteellisen  todistamisen  vaatima  toistettavuus 
on  sitä  helpompi  saavuttaa,  mitä  kauempana  toi¬ 
sistaan  holonien  hierarkiassa  tiedemiehen  tietoi¬ 
suus  ja  tutkimuskohde  ovat.  Tästä  syystä  fysiikka 
on  ollut  mallitiede  muille.  Mutta  kun  fysikaali¬ 


sen  kokeen  yksinkertaista  poikki-halki-pinoon 
-rakennetta  yritetään  soveltaa  vaikkapa  ihmisiin 
sosiaalipsykologiassa,  törmätään  kaikenlaisiin 
vaikeuksiin.  Kokeenjohtajan  ärsyttävä  hymy 
saattaa  vääristää  muuten  hyvin  suunnitellun  ko¬ 
keen  tulokset. 

Sosiaalipsykologisen  kokeen  toistettavuus  on 
vaatimaton,  koska  tutkimuskohteena  on  atomien 
sijasta  ihmistietoisuus,  joka  holonihierarkiassa 
on  samalla  tasolla  kuin  tutkimuksen  tekijänkin 
tietoisuus.  Toistettavuuden  saavuttaminen  muut¬ 
tunee  mahdottomaksi,  kun  yritetään  tieteellisesti 
tutkia  arkitietoisuuden  yläpuolella  olevia  yliper- 
soonallisia  tasoja,  joiden  voi  olettaa  aiheuttavan 
paranormaalit  ilmiöt  (Tikkala  1993). 

Myyttinen  dissosiaatio  on  karsinut  tieteen  ih¬ 
miskuvasta  ylipersoonalliset  tasot.  Tästä  syystä 
tiedeyhteisö  voisi  hyväksyä  paranormaalin  vain, 
jos  se  olisi  hierarkiassa  tiedemiehen  tietoisuutta 
alempana  eli  alistuisi  hänen  hallintaansa.  Mutta 
paranormaalit  ilmiöt  eivät  alistu  mekaanisesti 
toistettaviksi,  koska  ne  romuttavat  tieteellisen 
koejärjestelyn,  joka  perustuu  oletukseen  tutkijan 
ja  tutkimuskohteen  erillisyydestä.  Parapsykolo- 
giakokeissa  kokeenjohtaja  saattaa  esimerkiksi 
tiedostamattaan  käyttää  telepaattista  kykyään 
helpottaakseen  tai  vaikeuttaakseen  koehenkilöi¬ 
den  yrityksiä.  Ilmeinen  kokeenjohtajan  vaikutus 
onkin  kriteeri,  jolla  parapsykologiakokeet  usein 
mitätöidään. 

Usein  psi-ilmiöt  myös  katoavat,  kun  koejärjes¬ 
telyjä  tiukennetaan.  Ei  olekaan  ihmeellistä,  ettei 
ylipersoonallisen  tason  -  mystikkojen  käsityksen 
mukaan  myös  kauneuden,  harmonian,  pyhyyden 
tason  -  vaikutus  aineellistu  ilmapiirissä,  joka  on 
mahdollisimman  kielteinen,  vihamielinen  ja  van- 
kilamainen. 

Paranormaalien  ilmiöiden  pysyvä  hallinta  on 
nähtävästi  mahdollista  vain  siellä,  missä  ihmistie¬ 
toisuus  on  laajentunut  ylipersoonalliselle  tasolle. 
Kenties  eri  uskontojen  mystikot  voisivat  kertoa 
tieteentekijälle,  että  hänen  kaipaamansa  toistet¬ 
tavuus  on  saavutettavissa  vuosikymmenien  hen¬ 
gellisen  harjoituksen  sivutuotteena.  Ehkei  vain 
yliluonnollisen  tieteellinen  todistaminen  tämän 
valmennuksen  jälkeen  enää  tunnukaan  kovin  tär¬ 
keältä...  (Tikkala  1993) 

Saattaa  tuntua  tarpeettomalta  motkottaa  ko- 
vapäisille  tieteentekijöille  parapsykologian  lai¬ 
minlyömisestä,  kun  Vesimiehen  aika  kirjoissa, 
lehdissä  ja  uskonnollisissa  liikkeissä  suoltaa 
uskottavaksemme  aina  vain  laajemman  kirjon 

yliluonnollisia  ilmiöitä:  guruja,  henkiparannusta, 
ruumiistapoistumista,  shamanismia,  jälleensyn¬ 
tymistä,  astrologiaa,  magiaa,  saatananpalvon¬ 
taa...  Mutta  eikö  älykköeliittimme  kielteinen 
suhtautuminen  persoonallisuuden  rajat  ylittäviin 
kokemuksiin  juuri  jätä  kentän  vapaaksi  kaiken 
maailman  huijareille?  Jos  tieteen  ainoa  vastaus 
epätavallisia  kokeneen  kysymyksiin  on,  ettei 
sellaista  voi  tapahtua,  mihin  muuhun  tavallinen 
ihminen  voi  turvautua  kuin  sensaatiolehtiin,  it¬ 
seoppineisiin  kansanihmisiin  tai  tietoisiin  hui- 
jareihin? 

Saattaa  olla  niin,  ettei  paranormaaleja  ilmi¬ 
öitä  ehkä  koskaan  pystytä  tieteellisesti  todista¬ 
maan.  Siitä  huolimatta  niitä  pitäisi  tutkia,  koska 
meillä  ei  ole  perusteita  olettaa  kaiken  olevaisen 
antautuvan  laboratorio-oloissa  suoritettavaan 
testaukseen.  Edes  poltergeist,  joka  sentään  on 
paranormaaliksi  ilmiöksi  ällistyttävän  sitkeä,  ei 
jaksa  koputella  niin  kauan,  että  kaikki  epäilijät 
ehtisivät  käydä  sitä  tutkimassa.  Paranormaalit 
ilmiöt  voidaan  tieteellisesti  todistaa  vasta,  kun  ne 
lakkaavat  olemasta  paranormaaleja  ja  muuttuvat 
yhtä  tavanomaisiksi  ja  rajattomasti  toistettaviksi 
kuin  vaikkapa  laboratoriorottien  käyttäytyminen. 
Näin  tuskin  käy  -  maailma  ei  kerta  kaikkiaan 
ole  sellainen.  Todennäköisempää  onkin,  että 
tieteellinen  maailmankuva  vähitellen  avartuu 
törmätessään  myyttisistä  perusolettamuksistaan 
aiheutuviin  paradokseihin. 

Uuteen  ihmiskuvaan 

Kun  maailma  jaetaan  kahtia  subjektiksi  ja  ob¬ 
jektiksi,  “yliluonnolliset’'  ilmiöt  ovat  kiusallinen 
jakojäännös,  joka  kertoo,  ettei  kokonaisuus  ole 
hallinnassa.  (Tikkala  1993) 

Schrödingerin  (1977)  ratkaisu  objektivoinnin 
periaatteen  tuomiin  hankaluuksiin  on  maailman 
j a  sen  tarkastelij an  välisen  eron  kieltäminen.  Maa¬ 
ilmaa  ei  ole  annettu  kahdesti,  ensin  objektina  ja 
sitten  sitä  tarkastelevana  subjektina.  Maailma 
on  annettu  vain  kerran  jakamattomana  kokonai¬ 
suutena.  Subjektin  ja  objektin  erottaminen  ei  ole 
maailman  ominaisuus  vaan  kulttuurillisesti  sovit¬ 
tu  yksinkertaistus,  joka  mahdollistaa  maailman 
käsitteellisen  hallinnan. 

Kristinusko  on  koko  olemassaolonsa  ajan  jou¬ 
tunut  taistelemaan  erilaisia  harhaoppeja  vastaan, 
jotka  eivät  ole  hyväksyneet  sen  myyttisiä  perus¬ 
olettamuksia  ainoiksi  oikeiksi.  Samoin  näyttää 
käyvän  länsimaiselle  tieteelle.  Tieteessä  uskon¬ 


puhdistuksia  sanotaan  paradigmanmuutoksiksi. 
Millainen  olisi  tieteen  uusi  paradigma,  joka  hyl¬ 
kää  oletuksen  maailman  ja  tieteentekijän  erilli¬ 
syydestä? 

Tutustuminen  kulttuureihin,  joihin  myyttisen 
dissosiaation  periaate  ei  ole  vaikuttanut,  tuo  sekä 
uskontoon  että  tieteeseen  tuoreita  näkökulmia. 
Länsimaiden  pahimman  lähetyssaarnaajainnon 
mentyä  ohi  kulttuurivaikutusten  virta  on  kään¬ 
tynyt.  Tämä  näkyy  esimerkiksi  intialaisperäisten 
new  age-aatteiden  leviämisenä  länteen.  Monet 
kristillisetkin  teologit  (vaikkapa  Tillich  1973) 
esittävät  ajatuksia,  jotka  eivät  juuri  poikkea  idän 
uskontojen  oivalluksista.  Tieteen  alueella  erityi¬ 
sesti  moderni  fysiikka  näkyy  tuottavan  tiede¬ 
miehiä,  jotka  asettavat  vanhat  perusolettamukset 
kyseenalaisiksi.  Kun  suurimmilla  mahdollisilla 
kojeilla  tutkitaan  pienimpiä  mahdollisia  hiukka¬ 
sia,  paljastuu,  että  maailman  jakaminen  osasiin 
on  vain  rajoitetusti  mahdollista,  samaten  tark¬ 
kailijan  erottaminen  tarkkailun  kohteesta.  Cap- 
ra  hahmottelee  kirjoissaan  “The  turning  point” 
(1982)  sekä  “Fysiikka  ja  tao”  (1983)  vaihtoeh¬ 
toa  mekanistiselle  newtonilais-kartesiolaiselle 
tieteenkäsitykselle.  Hän  pyrkii  osoittamaan,  että 
moderni  fysiikka,  joka  länsimaisen  filosofian 
kielelle  käännettynä  aiheuttaa  sovittamattomia 
paradokseja,  on  kuin  kotonaan  idän  filosofian 
kehyksissä. 

Psykologiassakin  on  syntynyt  koulukuntia,  jot¬ 
ka  idän  ja  lännen  tietämyksen  yhdistäen  auttavat 
ymmärtämään  sekä  paranormaaleja  ilmiöitä  että 
niihin  kohdistunutta  torjuntaa.  Transpersoonal- 
lisen  psykologian  hahmottamana  ihminen  on 
vasta  kehityksensä  puolivälissä.  Hän  on  edennyt 
henkisen  evoluution  esipersoonallisista  vaiheista 
persoonallisiin;  jäljellä  on  vielä  kehitys  yliper- 
soonallisille  tasoille,  joille  pyhimykset  ja  mysti¬ 
kot  pioneereina  näyttävät  tietä. 

Tietoisuuden  laajenemisen  esteeksi  Wilber 
(1980)  näkee  sen,  että  samastuminen  laajempaan 
kokonaisuuteen  merkitsee  nykyisen  persoonalli¬ 
suuden  kuolemaa:  vaikka  tunnemme  että  tietoi¬ 
suutemme  juuret  yltävät  maailman  perustaan, 
emme  voi  luopua  nykyisestä  olemisen  muodosta, 
koska  se  on  ainoa  tuttu  ja  turvallinen.  Transper- 
soonallisen  psykologian  mukaan  paranormaalien 
ilmiöiden  torjunta  on  yritystä  paeta  omaa  itseään, 
tarrautua  tuttuun,  pysäyttää  henkisen  evoluution 
kehitys. 

Käsitteellisen  analyysin  myötä  maailmasta  on 
hävinnyt  merkityksellisyys  ja  mysteerin  tuntu. 

Olemme  saavuttaneet  maailman  hallinnan,  mutta 
samalla  rajanneet  itsemme  “ajatteleviksi  kääpi¬ 
öiksi”.  Jos  aiomme  ihmisinä  kehittyä  edelleen, 
meidän  on  pyrittävä  yhdistämään  tieteellinen 
lähestymistapa  siihen  kaikkiyhteyden  kokemuk¬ 
seen,  joka  varhaiskantaisilla  ihmisillä  on  luon¬ 
nostaan.  Voimme  löytää  todellisen  minuutemme 
ja  maailman  merkityksellisyyden  uudelleen  vain 
kääntymällä  tutkimaan  “sisäavaruutta”,  oman 
mielemme  rajattomia  mysteereitä.  (Tikkala 
1993) 

Päätelmät 

Tieteilijätkin,  ja  muut  itselleen  tieteellisen  maa¬ 
ilmankuvan  kehkeyttäneet,  kamppailevat  omien 
kognitiivisten  dissonanssiensa  kanssa.  Kelpo  tie¬ 
teilijälle  tekee  kipeää  ajatus,  että  olisi  ilmiöitä,  jot¬ 
ka  sotivat  tieteellistä  maailmankuvaa  vastaan. 

Itsesensuuri  lievittää  kirjanoppineenkin  sielun¬ 
elämää.  Korkeimmallekin  sivilisoitunut  tieteilijä 
on  myös  riippuvainen  ympäristönsä  hyväksyn¬ 
nästä,  hakee  kunnioitusta.  Ja  hänen  on  tavallaan 
nöyryyttävää  tunnustaa,  että  tieteellinen  totuus  on 
pätevää  vain  tietyissä  rajoissa  ja  että  noiden  rajo¬ 
jen  ulkopuolella,  vaikkapa  jo  ihmismielen  sisällä, 
tieteily  olisi  kömpelö  tiedonhankinnan  keino. 

Koska,  tulkitsee  tieteisuskovainen  eli  skientisti, 
maailmassa  kaikki  on  luonnollista  ja  selitettävissä 
tieteellisesti  kausaalisuhtein,  ei  maailmassa  ole 
mitään,  mikä  ei  olisi  luonnollista  ja  selitettävissä 
tieteellisesti  kausaalisuhtein.  Ja  tietenkin:  koska 
paranormaali  ei  kuulu  tuohon  luokkaan,  paranor¬ 
maalia  ei  ole  -  niin  yksinkertaista  se  on. 

Tieteen  aikakausi  on  juurruttanut  itseään  kun¬ 
niassa  pitävään  ihmiseen  tervettä  skeptisismiä, 
mutta  siinä  sivussa  ehkä  myös  vähemmän  tervet¬ 
tä.  Tieteisuskoon  kuuluu  epäilys  kaikkea  kohtaan 
paitsi  itse  tieteen  rajoihin.  Siinä  keskeisenä  piir¬ 
teenä  on  kuvitelma,  että  lopulta  tiede  sanoo  to¬ 
tuuden  ja  viimeisen  sanan,  paha  saa  palkkansa,  eli 
väärät  näkemykset  kumotaan,  vaikka  tieteelliset 
totuudet  ovat  jatkuvasti  yhä  lyhytkestoisempia. 

Ehkä  todellisuus  on  sen  verran  moniulotteinen. 


ettei  se  alistukaan  tieteellisen  tarkastelun  alle,  ei 
etenkään  viimeisen  päälle  tieteen  kriteerein  veri¬ 
fioitavaksi.  Ihminen,  joka  ottaa  todesta  vain  sen, 
mikä  on  tieteellisesti  todistettu  tai  todistettavissa, 
on  vahvoilla  tieteellisessä  kilvoittelussa  vaan  ei 
välttämättä  ihmisenä  elämisessä.  m 

English  summary 


Editorial: 

Don’t  become  a  “skeptic”! 

By  Sami  Tetri 

I  want  to  stress  that  in  my  opinion  there  is  no 
such  thing  as  a  “skeptic”.  There  is  just  an  orga- 
nization  named  “Skepsis”,  where  (many  times 
quite  strong-willed)  individualists  exchange 
information  and  experiences  and  sometimes 
try  to  take  a  stand  against  the  most  glaring 
anomalies. 

Somebody  asked:  “Why  should  I  become  a 
skeptic?”  My  reply  is:  “Don't”,  we  are  not  a 
religion.  But  do  join  Skepsis,  come  and  criti- 
cize  our  views,  show  us  the  weaknesses  of  our 
thinking,  in  a  word:  be  a  real  skeptic! 

Alternative  medicine: 
useful  or  harmful? 

by  Harri  Hemilä 

Regarding  possible  harm  to  patients  by  alterna¬ 
tive  medicine,  I  have  never  met  a  single  patient 
whose  necessary  care  has  been  delayed  by 
A. M.,  or  who  has  suffered  in  any  other  way  by 
A. M.  I  have  not  even  through  colleagues  heard 
of  a  child  who  has  been  robbed  of  his  insulin 
because  of  his  parents’  belief  in  alternative 
methods  of  care. 

But,  instead,  I  have  met  numerous  patients  that 
have  received  inferior  treatment  by  the  School 
medicine  -  and  I  am  not  talking  about  unfriendly 
behavior. 

A  new  promising 
slimming  medicine? 

By  Risto  K.  Järvinen 

On  the  phone  Mauri  Turunen  tells  us  that  he 
replied  to  an  advert  in  Helsingin  Sanomat, 
recruiting  test  persons  for  a  free  MicroMagic 
slimming  course.  He  used  the  pills  six  weeks, 


left  out  the  lunches  at  McDonalds’  and  lost  5 
kg  -  not  8  kg  as  stated  in  the  booklet. 

In  his  opinion  the  pills  are  worthless,  and  he 
wonders  at  his  treatment  in  the  advert,  where 
his  evaluations  on  the  response  form  are  so 
distorted  that  he  cannot  recognize  them  as  his 
own  (“...and  I  didn't  need  any  course...”). 

About  skepticism 

and  faulty  argumentation 

By  Vesa  Tenhunen 

Clear  argumentation  and  avoiding  statements 
without  foundation  are  an  important  part  of  dis- 
cussions  between  skeptics.  Arguments  should 
naturally  be  as  logical  as  possible  and  therefore 
I  have  made  a  list  of  the  most  common  false 
conclusions.  Recognizing  the  mistakes  in  your 
own  logic  and  those  in  other  peoples  logic, 
makes  it  possible  to  perfect  the  argumentation, 
thereby  avoiding  fruitless  “It  is  so!”  -  “No  -  it 
ain’t!”  quarrels. 

The  Chairman’s  column 

By  Jukka  Häkkinen 

At  the  book  fair  in  Turku  our  group  decided 
to  have  our  auras  photographed,  which  Ser¬ 
vice  was  on  offer  in  the  “Belief  &  View  of 
Life”  department.  The  results  can  be  admired 
on  the  cover  of  this  Skeptikko-magazine.  The 
pictures  were  also  analyzed:  according  to  the 
analyst  my  “aura”  showed  “exaggerated  stress 
on  the  intellecf ’,  perhaps  the  skeptic  radiation 
influenced  my  aura. 

For  the  next  fair  a  working  group  within  Skepsis 
is  building  its  own  apparatus  for  photographing 
auras. 


Käännös:  Göran  Törnvvall 


44 


SKEPTIKKO  3/2000 


LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  jäsenasioista  vastaavalle  osoitteella: 


r 


Anna-Liisa  Räihä 
Borgströminkuja  1  B  19 
00840  Helsinki 
e-mail:  alraiha@csc.fi 


A 

J 


Yhdistyksen  jäsenmaksu  vuodelle  2000  (sisältää  Skeptikko-lehden  tilauksen)  on  120  mk 
tai  alle  20-vuotiailta  60  mk  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  140  mk/vuosi. 
Lehtitilausta  tehdessä  tiedoksi  riittävät  nimi  ja  osoite. 
Jäsenhakemus/tilauskaavake  löytyy  myös  Internetistä  Skepsiksen  kotisivuilta:  www.skepsis.fi 


JÄSENHAKEMUS 

Haluan  liittyä  jäseneksi  □  vain  lehti  tilaajaksi  □ 


Nimi: 


Ammatti  ja  koulutus: 


Lähiosoite: 


Postinumero  ja  -toimipaikka: 


Puhelin  ja  mahdollinen  sähköpostiosoite 


Haluan  Skepsiksen  sähköpostituslistalle  □ 

Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäse¬ 
nyys  muissa  tieteellisissä  yhdistyksissä,  erityiset  mielenkiinnon  kohteet  ym. 

(käytä  tarvittaessa  erillistä  paperia): 


Korostamme  kuitenkin,  että  kuka  tahansa  kiinnostunut  voi  hakea  jäsenyyttä 
yhdistyksen  hallitukselta  koulutustaustasta  ja  elämänkokemuksesta  riippumatta. 

Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet 
ja  haluan  liittyä  yhdistyksen  jäseneksi. 

Päiväys  ja  allekirjoitus 


SKEPSIS 

Skepsis  ry  on  vuonna  1987  perustettu  suomalaisten  skeptik¬ 
kojen  yhdistys.  Mallia  yhdistykselle  haettiin  Yhdysvalloissa 
1976  perustetusta  CSICOPista  (Committee  for  the  Scientific 
Investigation  of  Claims  of  the  Paranormal),  mikä  ilmenee  mm. 
yhdistysten  samankaltaisina  toimintaperiaatteina. 

Skepsis  ry  toimii  kuitenkin  itsenäisesti,  vaikkakin  yhteistyössä 
CSICOPin  ja  muiden  vastaavien  järjestöjen  kanssa.  Yhdistys 
on  ECSOn  (European  Council  of  Skeptical  Organisations)  ja 
Tieteellisten  seurain  valtuuskunnan  jäsenjärjestö. 

Skepsiksen  sääntöjen  mukaan  yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objek¬ 
tiivista  ja  puolueetonta  tieteellistä  tutkimusta  ottamatta  näiden 
väitteiden  paikkansapitävyyteen  kantaa  apriorisin,  tutkimusta 
edeltävin  perustein. 

-  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin  yhteisöihin  ko¬ 
timaassa  ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

-  Järjestää  alaan  liittyviä  kokouksia  ja  konferensseja  sekä  har¬ 
joittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitou¬ 
tumaton. 

Yhdistyksen  hallitus  voi  hyväksyä  hakemuksesta  yhdistyksen 
jäseneksi  yksityishenkilöitä  ja  oikeuskelpoisia  yhteisöjä,  jotka 
hyväksyvät  edellä  mainitut  yhdistyksen  periaatteet. 

Yhdistys  julkaisee  neljä  kertaa  vuodessa  ilmestyvää  Skeptik- 
ko-lehteä. 


Seuraava  Skeptikko  ilmestyy,  “jos  Luoja  suo”,  joulukuussa. 

Lehteen  tarkoitettu  aineisto  tulisi  olla  toimituksessa  1  .joulukuuta  mennessä. 


Skepsis  ry:n  yhteystiedot 

Puhelinpalvelu:  0208  -  355  455 
Postiosoite:  PL  483,  00101  HELSINKI 
Internet:  http://www.skepsis.fi 
Pankkiyhteys:  Leonia  800011  -  465  302 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteenmuu¬ 
tokset: 

Anna-Liisa  Räihä 

Borgströminkuja  1  B  19 
00840  Helsinki 
puh.  (09)  698  1976 
membership  @  skepsis,  fi 

Skepsis  ry:n  hallitus  vuonna  2000 

Puheenjohtaja  Jukka  Häkkinen 
Varapuheenjohtaja  Otto  J.  Mäkelä 
Sihteeri  Veikko  Joutsenlahti 
Vesa  Kolhinen 
Sami  Tetri 
Göran  Törnwall 
Anna-Liisa  Räihä 
Taloudenhoitaja  Jukka  O.  Vuori 

Alueyhteyshenkilöt 

Joensuu:  Vesa  Tenhunen, 

puh.  (013)  123  254;  vesat@online.tietokone.fi 

Jyväskylä:  Matias  Aunola, 

puh.  koti  (014)  642  547,  työ  (014)  260  2379 

mimaau  @  cc .  jyu .  fi 

Oulu:  Sami  Tetri,  puh.  040-586  3099 
stetri@mail.student.oulu.fi 
Tampere:  Lassi  Kurkijärvi, 
puh.  040-736  1120;  lassi@iki.fi 


Turku:  Minna  Suhonen, 

puh.  040-581  0921;  minnasu@kolumbus.fi 

Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toimin¬ 
nassa.  Yhteyshenkilöille  voi  myös  ilmoittaa  ha¬ 
lukkuutensa  osallistua  yhdistyksen  toimintaan 
omalla  alueellaan. 


Skepsis  ry: n  tieteellinen  neuvottelukunta 

dosentti  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

assistentti  Virpi  Kalakoski 

dosentti  Raimo  Keskinen 

dosentti  S.Albert  Kivinen 

professori  Kirsti  Lagerspetz 

professori  Raimo  Lehti 

professori  Anto  Leikola 

dosentti  Marjaana  Lindeman-Viitasalo 

professori  Ilmari  Lindgren 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

apulaisprofessori  Raija  Sollamo 

yliassistentti  Lauri  Tarkkonen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

apulaisprofessori  Risto  Vuorinen 


Skepsiksen  haaste 

40  000  mk  (6730  euroa)  puhtaana  käteen  sille,  joka  tuottaa  valvotuissa  olosuhteissa  paranor¬ 
maalin  ilmiön. 

Tähtitieteen  tohtori  Hannu  Karttunen  ja  taikuri  Iiro  Seppänen  ovat  lupautuneet  maksamaan 
kumpikin  10  000  markkaa  edellä  mainitusta  kokonaissummasta.  Haastesumma  voidaan  maksaa 
myös  humanoidistipendinä  -  40  000  markkaa  puhtaana  ulottimeen  sille  humanoidille,  joka  itse 
noutaa  stipendin  ja  antaa  samalla  DNA-  (tai  vastaavan)  näytteen.  Poikkeustapauksessa  summa 
voidaan  myös  maksaa  (mikäli  esimerkiksi  henkilötunnuksen  tai  pankkikortin  saanti  on  osoittautunut 
humanoidille  vaikeaksi)  mukana  seuraavalle  ihmiskontaktiseuralaiselle. 


Paholaisen  asianajajan  paluu 
-teos  jälleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  1997,  Sid.  208  s,  149  mk 


Skepsiksen  julkaisemasta  ja  Ursan  kustantamasta  Paholaisen  asian¬ 
ajajan  paluu  -teoksesta  on  otettu  uusi  painos,  joten  kirjaa  on  jälleen 
saatavilla  kaikista  hyvin  varustetuista  kirjakaupoista.  Teosta  myydään 
myös  muun  muassa  Skepsiksen  yleisötilaisuuksissa,  joissa  Skepsiksen 
ja  Ursan  jäsenet  voivat  hankkia  kirjan  jäsenkuntaan  120  markkaa. 

Vuonna  1989  julkaistu  ensimmäinen  Paholaisen  asianajaja  oli 
vuoden  tiedekirja.  Siinä  kuten  Paholaisen  asianajon  paluu  -teokses¬ 
sakin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  100  mk. 


SAPgf4€ 

SAPGR6  AUDG! 


USKALLA  AJATELLA! 


Paitatilaukset  voi  toimittaa  Anna-Liisa  Räihälle 


osoite  Borgströminkuja  1  B  19,  00840  Helsinki 
puhelin  (09)  69 8  1976 
sähköposti  alraiha@csc.fi 


Hanki  Skepsiksen 
oma  t-paita ! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksi¬ 
en  yhteydessä.  Paidan  hinta  on  60  markkaa,  ja 
sitä  on  saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  10  markkaa  postikuluja. 


